ഉയിരനക്കങ്ങള്: വര്‍ഗീയവിഷം ചീറ്റുന്ന മാധ്യമസംസ്‌കാരം\nവര്‍ഗീയവിഷം ചീറ്റുന്ന മാധ്യമസംസ്‌കാരം\nഅധ്യാപകര്, പത്രപ്രവര്‍ത്തകര്, പൊതുപ്രവര്‍ത്തകര്, സാംസ്‌കാരിക രാഷ്‌ട്രീയ നായകന്മാര് തുടങ്ങിയവരെയും അവരുള്‍ക്കൊള്ളുന്ന സവിശേഷ ഇടങ്ങളായ സ്‌കൂള്, ഭരണ സിരാകേന്ദ്രങ്ങള്, മാധ്യമങ്ങള് തുടങ്ങിയ സ്ഥാപനങ്ങളെയും സമൂഹം ഭക്ത്യാദരങ്ങളോടെയാണ് വീക്ഷിച്ചിരുന്നത്. പ്രത്യേകിച്ചും ജനാധിപത്യത്തിന്റെ നാലാം തൂണായ മാധ്യമങ്ങളെ. എന്നാല് അപ്രമാദിത്വം കല്‌പിക്കപ്പെട്ടിരുന്ന മാധ്യമ ലോകം ഇന്ന് സ്വയം ജീര്‍ണതയുടെ വിത്തുപാകുന്നതില് മത്സരിക്കുകയാണ്. അശ്ലീലതയും താന്‍പോരിമയും കോര്‍പ്പറേറ്റ് മുതലാളിമാരുടെ കിടപ്പറരഹസ്യങ്ങളും പെയ്‌ഡ്‌ന്യൂസുകളും ചേരുവകളാക്കി ഒരുക്കുന്ന മാധ്യമസദ്യയിലേക്ക് ഒരുകൂട്ടം വര്‍ഗീയപായസം കൂടി വിളമ്പുന്നതോടെ പുതിയ കാലത്തെ മാധ്യമധര്‍മം പൂര്‍ത്തിയാകുന്നു.\nഒരു ഭാഗത്ത് മാധ്യമങ്ങളും മാധ്യമപ്രവര്‍ത്തകരും കുത്തക കമ്പനികളുടെ പിമ്പുകളായി പ്രവര്‍ത്തിക്കുകയും രാഷ്‌ട്രീയ ഭീമന്മാരുടെ ദാസ്യരാവുകയും ചെയ്യുമ്പോള് അഴിമതി രഹസ്യങ്ങളും അന്യായ പരമ്പരകളും പൂഴ്‌ത്തിവെക്കപ്പെടുകയോ മനോഹരമായി വെള്ള പൂശപ്പെടുകയോ ചെയ്യുന്നു. മറു ഭാഗത്ത് ദളിതനും മുസ്‌ലിമുമുള്‍പ്പെടെ ന്യൂനപക്ഷങ്ങളെ പ്രതിചേര്‍ത്തുകൊണ്ട് വാര്‍ത്തകള് പടച്ചുണ്ടാക്കുന്നു. ഇതേ മാധ്യമങ്ങള് തന്നെ സദാചാര പോലീസ് ജനാധിപത്യത്തിന്റെ കാവല്‍മാലാഖകളായി വേഷം കെട്ടി ചിരിയുണര്‍ത്തുന്നു.\nചരിത്രത്തിന്റെ ദശാസന്ധികളിലൊക്കെ ഇസ്‌ലാമിനെയും മുസ്‌ലിംകളെയും അവമതിക്കാന് മാധ്യമലോകത്ത് ബോധപൂര്‍വമുള്ള നീക്കങ്ങള് ഉണ്ടായിട്ടുണ്ട്. മുസ്‌ലിം നാമമുള്ള വ്യക്തികളെയോ സ്ഥാപനങ്ങളെയോ രാജ്യങ്ങളെയോ അവരുടെ തിന്മകളുടെ പേരില് സാമാന്യവല്‌കരിക്കുന്ന പ്രവണത ലോകത്ത് പ്രബലമാണ്.\nഎണ്ണ സമൃദ്ധിയുടെ കാലത്ത് (1970 കളില്) പ്രത്യക്ഷപ്പെട്ട ഒരു കാര്‍ട്ടൂണ് ഇത്തരത്തില് വാര്‍പ്പ് രൂപങ്ങള് ഉണ്ടാക്കുന്നതിന് പാശ്ചാത്യ മാധ്യമങ്ങള് ശ്രമിച്ചതിനുദാഹരണമാണ്. തടിച്ചുകൊഴുത്ത, കറുത്ത താടിക്കാരായ ആറ് അറബ് ശൈഖുമാര് അവരുടെ നീളന് കുപ്പായവും തലപ്പാവുമണിഞ്ഞ് വട്ടത്തിലിരിക്കുന്നു. ഹുക്ക വലിക്കുന്നു. പശ്ചാത്തലത്തില് ഒരു മസ്‌ജിദിന്റെ മിനാരവും. ``അപ്പോള് നാം കാനഡ വാങ്ങാന് ഐകകണ്‌ഠേന തീരുമാനിക്കുന്നു'' എന്ന് അടിക്കുറിപ്പും നല്‌കിയിരുന്നു. തിന്നും കുടിച്ചും പണം തുലയ്‌ക്കുകയും പ്രാകൃതരും പരിഹാസ്യരും മന്ദബുദ്ധികളും ഗൂഢാലോചന നടത്തുന്നവരുമായി മൊത്തം അറബികളെയും മുസ്‌ലിംകളെത്തന്നെയും ചിത്രീകരിക്കുകയുമാണീ കാര്‍ട്ടൂണ്. എണ്ണസമൃദ്ധിയുടെ കാലത്ത് ഈ പ്രതിബിംബം സ്ഥിരപ്രതിഷ്‌ഠ നേടിയിരുന്നു. ഇത്തരം വാര്‍പ്പുമാതൃകകള് സമയാനുസൃതം വ്യത്യാസപ്പെടുകയും വികസിക്കുകയും ചെയ്യുന്നു. പിന്നീടിങ്ങോട്ട് ഭീകരവാദിയുടെ രൂപമാണ് മുസ്‌ലിംകളെ ചിത്രീകരിക്കാന് മാധ്യമ ലോകം ഉപയോഗിച്ചത്. മുസ്‌ലിംകളുടെ ചിഹ്നങ്ങളും വേഷവും തീവ്രവാദത്തിന്റെ മൂര്‍ത്ത രൂപങ്ങളായി മുദ്രകുത്തപ്പെട്ടു. വര്‍ഗീയതയും ഭീകരവാദവും മുസ്‌ലിംകളുടെ കുലത്തൊഴിലായും `തീവ്രവാദി' എന്നത് മുസ്‌ലിംകളുടെ പര്യായവുമായി ചിത്രീകരിക്കാനാണിന്ന് ആഗോള തലത്തില് തന്നെ മാധ്യമങ്ങള്‍ക്ക് താല്‌പര്യം.\nമുസ്‌ലിം വിരുദ്ധതയുടെ കേരള മോഡല്\nകേരള ചരിത്രത്തില് ഭരണകൂടത്തിന്റെ ഏകാധിപത്യ ഭാവങ്ങളും മുഖ്യധാരാ മാധ്യമങ്ങളുടെ പക്ഷപാത വൈദഗ്‌ധ്യങ്ങളും എക്കാലത്തും മുസ്‌ലിംസമൂഹത്തെ വേട്ടയാടിയിട്ടുണ്ട്. മുസ്‌ലിം സമൂഹത്തിന്റെ വളര്‍ച്ചയെയും നേട്ടങ്ങളെയും സംശയത്തോടു കൂടി നോക്കിക്കാണുകയും ഒളിഞ്ഞും തെളിഞ്ഞും ഒറ്റപ്പെടുത്തുകയും ചെയ്‌തിട്ടുണ്ട്. മലപ്പുറത്തെ കുട്ടികളുടെ അക്കാദമിക വളര്‍ച്ച കോപ്പിയടിച്ചുണ്ടാക്കിയതാണെന്ന വിടുവായത്തം പറയാന് കേരള മുഖ്യന് പോലും യാതൊരു മടിയുമുണ്ടായില്ല. ഇന്ത്യന് സ്വാതന്ത്ര്യസമരകാലത്തെ ഏറ്റവുമധികം ചര്‍ച്ചചെയ്യപ്പെട്ട കലാപങ്ങളില് ഒന്നാണ് 1921 ലെ മലബാര് ലഹള. മലബാര് ലഹള അതിന്റെ സമഗ്രാര്‍ഥത്തില് ബ്രിട്ടീഷ് വിരുദ്ധവും ദേശാഭിമാന പ്രേരിതവുമായിരുന്നു. എന്നാല് അന്നു കേരളത്തിലുണ്ടായിരുന്ന മുഖ്യധാരാ മാധ്യമങ്ങളൊന്നടങ്കം മലബാര് ലഹളയെ ഹാലിളകിയ മാപ്പിളമാര് കാട്ടിക്കൂട്ടിയ കോപ്രായമായാണ് എഴുതിപ്പിടിപ്പിച്ചത്. പൊടിപ്പും തൊങ്ങലും വെച്ച് മലബാര് ലഹളയില് പങ്കെടുത്ത മുസ്‌ലിം നേതാക്കള്‍ക്കെതിരെ കഥകള് മെനയുമ്പോള് ബ്രിട്ടീഷുകാരുടെ താല്‌പര്യങ്ങള് സംരക്ഷിക്കപ്പെടുക മാത്രമല്ല ചെയ്‌തത്, കേരളത്തില് വിശിഷ്യാ മലബാര് പ്രദേശത്ത് നിലനിന്നിരുന്ന ഹിന്ദു-മുസ്‌ലിം ഒരുമയുടെ കടയ്‌ക്കല് സാരമായ വെട്ടേല്‌ക്കുക കൂടിയായിരുന്നു. മലയാള മനോരമ, യോഗക്ഷേമം, നസ്രാണി ദീപിക, മാതൃഭൂമി, കേരള പത്രിക തുടങ്ങിയ പത്രങ്ങള് അങ്ങേയറ്റം ക്ഷോഭകരവും തീര്‍ത്തും ഏകപക്ഷീയവുമായ രീതിയിലാണ് മലബാര് കലാപത്തെ സമീപിച്ചത്. യോഗക്ഷേമം `മലബാറിലെ ചേലാ കലാപം' എന്നാണ് സമരത്തെ വിശേഷിപ്പിച്ചത്. ഖിലാഫത്ത് നേതാക്കള് മതം മാറ്റാന് നടക്കുന്ന മതഭ്രാന്തന്മാരാണെന്നവര് ശക്തമായി പ്രചരിപ്പിച്ചു. മലബാര് പ്രദേശത്തെ ഹൈന്ദവ സമൂഹത്തെ വര്‍ഗീയമായി കുത്തിയിളക്കാനും മാപ്പിളമാര്‍ക്കെതിരെ ചെറുത്തുനില്‌പ് സംഘടിപ്പിക്കാനും യോഗക്ഷേമം എഡിറ്റോറിയലുകള് ആഹ്വാനം ചെയ്‌തു. ബ്രിട്ടീഷ് അനുകൂല ക്രിസ്‌ത്യന് പത്രമായ നസ്‌റാണി ദീപിക മലബാര് ലഹളയെ മതപരിവര്‍ത്തന യുദ്ധമായാണ് കണ്ടത്.\nകലാപത്തിന്റെ മറവില് ഹിന്ദുക്കളെ കൊള്ളയടിക്കുകയാണ് ചെയ്‌തതെന്ന് നസ്രാണി ദീപിക തട്ടിവിട്ടു. ഖിലാഫത്ത് നേതാക്കളെ തീര്‍ത്തും പരിഹാസ്യരാക്കി ചിത്രീകരിക്കുന്ന പദപ്രയോഗങ്ങള് ഉപയോഗിച്ചുകൊണ്ടാണ് മലയാള മനോരമ കലാപം റിപ്പോര്‍ട്ടു ചെയ്‌തത്. ഹിന്ദു-മുസ്‌ലിം ധ്രുവീകരണത്തിന് ബോധപൂര്‍വം ശക്തിപകരാന് മനോരമ ശ്രമിക്കുകയായിരുന്നു. ജോനകപ്പട എന്ന തലക്കെട്ടോടെ മൂര്‍ക്കോത്ത് കുമാരന് മലയാള മനോരമയില് എഴുതിയ ഡുമണ്ടന് ലേഖനത്തില് കലാപം അവസാനിക്കണമെങ്കില് മുസ്‌ലിംകള് മതഭ്രാന്തില് നിന്ന് പിന്തിരിയുകയോ ഹിന്ദുക്കള് അതേയളവില് തിരിച്ചടിക്കുകയോ വേണമെന്നാണ് അഭിപ്രായപ്പെട്ടത്. മലബാറില് ദേശീയ പ്രസ്ഥാനത്തെ പ്രതിനിധീകരിച്ചിരുന്നത് മാതൃഭൂമിയാണ്. ബ്രിട്ടീഷ് അനുകൂല പത്രങ്ങള് എത്രകണ്ട് വിഷലിപ്‌തമായാണോ കലാപം റിപ്പോര്‍ട്ട് ചെയ്‌തത്, പ്രത്യക്ഷമായല്ലെങ്കിലും പരോക്ഷമായി അതേയളവില് സാമുദായിക ഭിന്നത സൃഷ്‌ടിക്കുന്ന തരത്തിലായിരുന്നു മാതൃഭൂമിയുടെ റിപ്പോര്‍ട്ടുകള്. മാതൃഭൂമിയില് ഇത്തരത്തില് സാമുദായിക ഭിന്നത രൂക്ഷമാക്കുന്ന ലേഖനങ്ങള് പെരുകിയപ്പോഴാണ് മുഹമ്മദ് അബ്‌ദുറര്‍ഹ്‌മാന് സാഹിബും ഇ മൊയ്‌തു മൗലവിയുമടങ്ങിയവര് അല്‍അമീന് പത്രത്തിലൂടെ മുസ്‌ലിം വിരുദ്ധ നിലപാടുകളെ കടന്നാക്രമിച്ചത്.\nസത്താപരമായി വര്‍ഗീയ പ്രേരിതമല്ലായിരുന്നിട്ടുകൂടി മാധ്യമങ്ങള് മലബാര് കലാപത്തെ പ്രതിനിധാനം ചെയ്യാന് ശ്രമിച്ചത് അങ്ങനെയായിരുന്നുവെന്നത് കേവലം സാഹചര്യവശാലായിരുന്നുവെന്ന് വിശ്വസിക്കുക പ്രയാസമാണ്. കൃത്യമായ ഒളിയജണ്ടകളുടെ മറവില് തന്നെയായിരുന്നു എന്നു വിശ്വസിക്കാനാണ് ന്യായമുള്ളത്. വര്‍ഷങ്ങള് വേണ്ടിവന്നു മലബാര് കലാപം ദേശീയ പ്രേരിതവും ദേശാഭിമാന പ്രേരിതവുമായിരുന്നു എന്ന ആഖ്യാനങ്ങള്‍ക്ക് മാധ്യമങ്ങളില് ഇടം ലഭിക്കാന്.\nവര്‍ഷങ്ങളുടെയും സാഹചര്യങ്ങളുടെയും മാറ്റം മാധ്യമ ഭരണകൂട കൂട്ടുകെട്ടിന്റെ ഭീകരതകള്‍ക്ക് ഒടുക്കമുണ്ടാക്കിയിട്ടില്ല. സമകാലിക കേരളത്തില് അരങ്ങേറിക്കൊണ്ടിരിക്കുന്ന സംഭവങ്ങള് നമ്മോട് പറയുന്നതതാണ്. ഒരു തരത്തിലല്ലെങ്കില് മറ്റൊരു തരത്തില് മാധ്യമഭീകരതയുടെ കഴുകന് കണ്ണുകള് ഇരയെ തേടക്കൊണ്ടിരിക്കുന്നു. മലബാര് കലാപകാലത്ത് ഒരു പ്രത്യേക ഘട്ടത്തില് ഇരയെ സൃഷ്‌ടിച്ചിരുന്നുവെങ്കില് ഇന്ന് മാധ്യമങ്ങള് മുസ്‌ലിംകള്‍ക്കെതിരെ തീവ്രവാദി പരിവേഷം ചാര്‍ത്താന് അവസരം പാര്‍ത്തിരിക്കുന്നു.\nകഴിഞ്ഞ കുറച്ചു വര്‍ഷങ്ങളില് ഏറെ കോലാഹലങ്ങളുണ്ടാക്കിയ ലെറ്റര് ബോംബ് കേസില് മുഹ്‌സിന് എന്ന എന്‍ജിനീയറിംഗ് വിദ്യാര്‍ഥിയെ അറസ്റ്റു ചെയ്യുകയുണ്ടായി. കേരളത്തിലെ സകല മ, മുത്തശ്ശി പത്രങ്ങളും ഒന്നിച്ചര്‍മാദിച്ചെഴുതി; മുസ്‌ലിം തീവ്രവാദത്തിന്റെ പുതിയ വഴികളെക്കുറിച്ച്. അന്വേഷണങ്ങള്‍ക്കൊടുവില് മുഹ്‌സിന് നിരപരാധിയായണെന്ന് തെളിഞ്ഞു. രാജേഷ് എന്ന പ്രതിയെ പിടികൂടി. മുഹ്‌സിനെ തീവ്രവാദിയാക്കാനും പാക് ചാരനാക്കി ചിത്രീകരിക്കാനും മത്സരിച്ച മാധ്യമങ്ങളൊന്നും തന്നെ അയാളുടെ നിരപരാധിത്വത്തെ കുറിച്ച് വാര്‍ത്തകൊടുക്കാന് താല്‌പര്യം കാണിച്ചില്ല. പിടിയിലായ രാജേഷിനെ മാനസിക രോഗിയെന്ന ഔദാര്യം നല്‌കി വിട്ടയയ്‌ക്കാനും മറന്നില്ല. മുഹ്‌സിന് എന്ന എന്‍ജിനയീറിംഗ് വിദ്യാര്‍ഥിയുടെ പഠനമെന്തായി? കേസും കൂട്ടവും തീവ്രവാദി എന്ന വാലും മുഹ്‌സിനെയും കുടുംബത്തെയും എങ്ങനെ ബാധിച്ചു? ഒരു പത്ര-ദൃശ്യ മാധ്യമങ്ങള്‍ക്കും അതൊന്നും അന്വേഷിക്കണമെന്ന് തോന്നിയില്ല.\nലെറ്ററ് ബോംബ് വിവാദം കെട്ടടങ്ങുന്നതോടെ മറ്റൊരു വാര്‍ത്ത മെനയുന്ന തിരക്കിലായിരുന്നു കേരളത്തിലെ മുഖ്യധാരാ മാധ്യമ കോക്കസ്സുകള്. ഒരു സുപ്രഭാതത്തില് ഇതുവരെ കേട്ടിട്ടില്ലാത്തൊരു പദപ്രയോഗവുമായി കേരള മാധ്യമങ്ങള് പുറത്തുവന്നു. ലൗജിഹാദ്. മുസ്‌ലിംകളുടെ പുതിയ മതപരിവര്‍ത്തന, തീവ്രവാദ സംവിധാനം! ഒരു സംഘര്‍ഷത്തില് ആദ്യം പരിക്കുപറ്റുന്നത് വാക്കുകള്‍ക്കായിരിക്കുമെന്ന് മാധ്യമ നിരീക്ഷക സീനാ അഅ്‌സം നിരീക്ഷിക്കുന്നുണ്ട്. ജിഹാദ് എന്ന പദം ഏറെ വിശുദ്ധമായ ഒന്നാണ്. ലോകത്തേറ്റവുമധികം തെറ്റിദ്ധാരണകള്‍ക്ക് വിധേയമാക്കപ്പെട്ടിട്ടുള്ള ഒരാശയവുമാണ്. മുസ്‌ലിം സമൂഹത്തെ ഒന്നടങ്കം അവഹേളിക്കുന്ന തരത്തില് `ലൗജിഹാദ്' പരമ്പരകള് തന്നെ കേരളത്തിലെ മാധ്യമ പോലീസ് കുട്ടുകെട്ട് കെട്ടിച്ചമച്ചു. ആ വിവാദം സൃഷ്‌ടിച്ച മുറിവുകളുണങ്ങും മുമ്പ് ലൗജിഹാദ് എന്നത് സത്യമല്ലെന്നും കേവലം കെട്ടുകഥകളാണെന്നും കോടതി വിധി പ്രഖ്യാപിച്ചു. കേരളത്തിലെന്തു സംഭവിച്ചു? ഒന്നും സംഭവിച്ചില്ല. സ്‌പെഷല് പതിപ്പുകളും എഡിറ്റോറിയലുകളും അഭിമുഖ പരമ്പരകളും കുത്തിനിറച്ച് ലൗജിഹാദ് മാമാങ്കം ആഘോഷിച്ച മാധ്യമത്തമ്പുരാക്കന്മാര് ആരും തന്നെ കോടതി വിധി ഏറ്റുപിടിച്ചില്ല. മതേതരത്വത്തിന്റെ പൊയ്‌മുഖം വെച്ചുനടക്കുന്ന ബുജികള്, വിദ്വേഷം പ്രചരിപ്പിച്ച മാധ്യമങ്ങള് മാപ്പു പറയമണമെന്ന് പ്രസ്‌താവന ഇറക്കിയില്ല! ഒരു സമുദായത്തെ മുഴുവന് സംശയത്തിന്റെ മുള്‍മുനയില് നിര്‍ത്തി ആഘോഷിച്ച മാധ്യമങ്ങള്‍ക്ക് എന്തു നഷ്‌ടപരിഹാരമാണ് ചെയ്യാനാവുക?\nനിങ്ങളില്ലാതെ എനിക്കെന്താഘോഷം എന്ന പരസ്യവാക്യം പോലെ മാധ്യമ ലോകത്തിന് മുസ്‌ലിം വിരുദ്ധമായ രണ്ട് ലീഡ് സ്റ്റോറിയെങ്കിലും കിട്ടാതെ വയ്യെന്നായിരിക്കുന്നു. പുതിയ വിവാദം കോഴിക്കോട്ടാണരങ്ങേറിയിരിക്കുന്നത്. 2010 ആഗസ്റ്റ് 8 ന് ഗുജറാത്തില് നിന്നും കോഴിക്കോട്ടെ അനാഥശാലകളില് പഠനാവശ്യാര്‍ഥം കൊണ്ടുവന്ന മുപ്പത് കുട്ടികളെ ചൊല്ലിയാണ് വിവാദം പുകഞ്ഞത്. ഗുജറാത്ത് കലാപാനന്തരമുള്ള പ്രത്യേക പരിതസ്ഥിതിയില് കഷ്‌ടതയനുഭവിക്കുന്ന കുരുന്നുകളാണ് രക്ഷിതാക്കളോടൊപ്പം കോഴിക്കോട്ടെത്തിയത്. എന്നാല് മലയാള മനോരമക്ക് യാതൊരു സംശയവുമുണ്ടായിരുന്നില്ല, ആ വാര്‍ത്തയില് ഓര്‍ഫനേജ് മാഫിയ പിടിമുറുക്കുകയാണെന്ന് കണ്ടെത്താന്. കാരണം ഗുജറാത്തില് നിന്നും കുട്ടികളെ കേരളത്തിലേക്കെത്തിച്ച മുസ്‌ലിം വ്യാപാരിയെക്കുറിച്ച് മനോരമക്ക് നന്നായി അറിയാം. കോഴിക്കോട്ടെ സന്നദ്ധ സേവന പാതയിലെ സജീവ സാന്നിധ്യം, പലപ്പോഴായി മനോരമ തന്നെ പ്രസിദ്ധപ്പെടുത്തിയിട്ടുള്ള സഹായ സംരംഭങ്ങള്‍ക്ക് ചുക്കാന് പിടിച്ചയാള് ജാതി മത ഭേദമന്യേ പൊതു വിഷയങ്ങളില് സജീവമായി ഇടപെടുന്നയാള്... ഇതില് പരം എന്തു തെളിവുകള് വേണം ഒരാള് അനാഥശാലാ മാഫിയയുടെ ഏജന്റാണെന്ന് പറയാന്!\nഗുജറാത്തില് നിന്നെത്തിയ കുട്ടികളെ സംബന്ധിച്ച് ടൗണ് പോലീസും റയില്‍വേ പോലീസും ചൈല്‍ഡ് വെല്‍ഫെയര് കമ്മിറ്റിക്ക് അയച്ച റിപ്പോര്‍ട്ടില് വ്യക്തമായി പറയുന്നുണ്ട്, കുട്ടികളെ വിദ്യാഭ്യാസ ആവശ്യാര്‍ഥം കൊണ്ടുവന്നതാണെന്ന്. കുട്ടികളുടെ രക്ഷിതാക്കള് കൂടെയണ്ടായിരുന്നുവെന്നും പോലീസ് റിപ്പോര്‍ട്ട് വ്യക്തമാക്കുന്നു. പക്ഷേ, മനോരമയുടെ സ്വന്തം ലേഖകനുറപ്പുണ്ടായിരുന്നു, ഇതൊരു മാഫിയയാണെന്ന്, ഹോട്ടല് ശൃംഖലകള് കേന്ദ്രീകരിച്ചുള്ള മനുഷ്യക്കടത്താണെന്ന്‌്! ഗുജറാത്തില് നിന്നും കുട്ടികളെ കൊണ്ടുവരുന്ന പശ്ചാത്തലം മനോരമ `മാഫിയ ഭീമ'നായി ചിത്രീകരിച്ച തോട്ടത്തില് റഷീദ് കൃത്യമായി വിശദീകരിച്ചിട്ടുണ്ട്. വാണിജ്യാവശ്യാര്‍ഥം ഗുജറാത്തുമായി ബന്ധമുള്ള അദ്ദേഹം ഗുജറാത്ത് കലാപാനന്തരം കേരളത്തിലെ വിവിധ യത്തീംഖാനകളെ സഹകരിച്ച് ഗുജറാത്ത് കുട്ടികള്‍ക്ക് അഭയം നല്‍കുന്നുണ്ട്. എന്ന പഠനാവശ്യാര്‍ഥം കേരളത്തില്‍വന്ന ഗുജറാത്ത് മക്കള്‍ക്ക് ദൈവത്തിന്റെ സ്വന്തം നാട് നല്‍കിയ `സ്വീകരണം' അദ്ദേഹം പത്രക്കുറിപ്പില് വേദനയോടെ അനുസ്‌മരിക്കുന്നുണ്ട്. പത്രം കുപ്രചാരണം നടത്തിയതിനെതിനെ തുടര്‍ന്ന് പോലീസ് സ്റ്റഡിയിലായ കോഴിക്കോട് ചില്‍ഡ്രന്‍സ് ഹോമിലെ അസൗകര്യങ്ങള് നിറഞ്ഞ ഒറ്റമുറിയില് നരകതുല്യമായി കഴിയേണ്ടി വന്നു. ചൈല്‍ഡ് വെല്‍ഫെയര് കമ്മിറ്റിയുടെ 10.8.2010ലെ തീരുമാനപ്രകാരം കുട്ടികളെ വയനാട് മുട്ടില് ഓര്‍ഫനേജിലേക്ക് അയച്ചിരുന്നു. എന്നാല് 12.8.2010ന് ചൈല്‍ഡ് വെല്‍ഫയര് കമ്മിറ്റിയുടെ തീരുമാനപ്രകാരം കുട്ടികളെ വീണ്ടും ചില്‍ഡ്രന്‍സ് ഹോമിലേക്ക് മാറ്റി. കുട്ടികളെ ബോധപൂര്‍വം ഉപദ്രവിക്കുന്നതായിരുന്നു ഈ തീരുമാനം. യഥാര്‍ഥത്തില് അന്തസ്സാര്‍ന്ന ജീവിതവും അടിസ്ഥാന വിദ്യാഭ്യാസവും ഏതൊരു പൗരനും ഭരണഘടന അനുവദിച്ച അവകാശമാണ്. ഒരു ജനതയുടെ വളര്‍ച്ചയെ ത്വരിതപ്പെടുത്തുന്ന എല്ലാറ്റിനെയും മുറിച്ചുമാറ്റാനുള്ള ഗൂഢശ്രമങ്ങളുടെ പ്രതിഫലനമാണ് കോഴിക്കോട് അരങ്ങേറിയ `അനാഥശാല മാഫിയ'യെക്കുറിച്ചുള്ള നുണപ്രചാരണം. തീര്‍ച്ചയായും പിഞ്ചുമക്കളോടും അവരുടെ രക്ഷിതാക്കളോടും കൊടിയ മനുഷ്യാവകാശ ലംഘനമാണ് കോഴിക്കോട് അരങ്ങേറിയത്. മുസ്‌ലിമേതര അനാഥശാലകളുടെ ആളും അര്‍ഥവും സംശുദ്ധമാവുകയും മുസ്‌ലിം സംരംഭങ്ങള്‍ക്ക് മാഫിയ പരിവേഷം ചാര്‍ത്തി നല്‍കുകയും ചെയ്യുന്നതില് കൃത്യമായ ഗൂഢലക്ഷ്യങ്ങളുണ്ട്. മുഖ്യധാരാ മാധ്യമങ്ങളിലൂടെയും അധികാര രാഷ്‌ട്രീയങ്ങളിലൂടെയും അഭ്രപാളിയിലെ വ്യാജ പരിവേഷങ്ങളിലൂടെയും സമൂഹത്തിന്റെ പൊതുബോധം മുസ്‌ലിം വിരുദ്ധമാക്കാനുള്ള ശ്രമങ്ങള് തുടരുകയാണ്. അദൃശ്യമായ ഈ ആക്രമങ്ങളുടെ അപായം തിരിച്ചറിഞ്ഞില്ലെങ്കില്, ഭാവി തീര്‍ച്ചയായും ഇരുളടഞ്ഞതായിരിക്കും.\nPosted by മുഹ്സിന്, കോട്ടക്കല് at Tuesday, December 14, 2010\nhello muhsin, do you think all muslims are saints? what are you trying to prove???\nഅച്ചായന് നമ്മുടെ പത്രത്തെക്കുറിച്ചൊന്നും പറഞ്ഞുകണ്ടില്ല...\nhello ഷിബു ചേക്കുളത്ത്, do you think all others are saints? what are you trying to prove???\nആരെയാണാവോ ഈ മാധ്യമങ്ങള് സഹായിക്കാന് ശ്രമിക്കുന്നത്?. ഇതുമൂലം ലഭിക്കുന്ന നേട്ടമെന്താണാവോ?.\nമുഹ്സിന്, കോട്ടക്കല് said...\ni'm just trying to proove, mardokian media's are trying to cheet muslims\nthrough generalising newses and cartoons mainstream media's trying to cheet islam and muslim\ni think u r well informed of the letter bomb issue and love jihad issue\nwho created those fabricated stories?\nGood One Muhsin .


Venkatesh Iyer | ഐപിഎല്ലില് വെടിക്കെട്ട് അരങ്ങേറ്റം നടത്തിയ വെങ്കടേഷ് അയ്യര്‍ക്ക് മത്സരശേഷം കോഹ്ലിയുടെ ക്ലാസ്; വീഡിയോ – News18 Malayalam\nഐപിഎല് 2021ലെ താരലേലത്തില് 20 ലക്ഷം രൂപക്കാണ് കെകെആര് വെങ്കടേഷിനെ സ്വന്തമാക്കിയത്.\nLast Updated : September 21, 2021, 15:13 IST\nഐപിഎല് പതിനാലം സീസണ് യുഎഈയില് പുനരാരംഭിച്ചപ്പോള് ആര്‍സിബിക്കെതിരെ തകര്‍പ്പന് ജയവുമായാണ് കൊല്‍ക്കത്ത നൈറ്റ് റൈഡേഴ്‌സ് കടന്നുവരുന്നത്. കൊല്‍ക്കത്ത ജയം പിടിച്ചപ്പോള് വെങ്കടേഷ് അയ്യര് എന്ന ഓപ്പണറിലേക്കായിരുന്നു ക്രിക്കറ്റ് ലോകത്തിന്റെ മുഴുവന് ശ്രദ്ധയും പോയത്. 27 പന്തില് നിന്ന് ഏഴ് ഫോറും ഒരു സിക്‌സും പറത്തി 41 റണ്‍സാണ് വെങ്കടേഷ് പ്രസാദ് അടിച്ചെടുത്തത്.\nഇരുപത്തിയാറുകാരനായ അയ്യരുടെ ഐപിഎല് അരങ്ങേറ്റം കൂടിയായിരുന്നു ഇത്. എന്നാല് തന്റെ ആദ്യ ഐപിഎല് മത്സരത്തിന്റെ യാതൊരു വിധ സമ്മര്‍ദ്ദങ്ങളുമില്ലാതെയാണ് അയ്യര് ബാംഗ്ലൂരിനെതിരെ ബാറ്റ് ചെയ്തത്.\nഅരങ്ങേറ്റം ഗംഭീരമാക്കിയ അയ്യര്‍ക്ക് മത്സരശേഷം റോയല് ചലഞ്ചേഴ്‌സ് ബാംഗ്ലൂര് നായകന് വിരാട് കോഹ്ലി ചില ബാറ്റിംഗ് ടിപ്പുകളും നല്‍കി. താരം കോഹ്ലിക്കൊപ്പം സംസാരിക്കുന്നതിന്റെ വീഡിയോ കൊല്‍ക്കത്ത നൈറ്റ് റൈഡേഴ്‌സ് സമൂഹ മാധ്യമങ്ങളിലൂടെ പുറത്ത് വിടുകയും ചെയ്തിട്ടുണ്ട്. ഷോര്‍ട്ട് പിച്ച് പന്തുകള് നേരിടുന്ന കാര്യത്തിലാണ് കോഹ്ലി അയ്യര്‍ക്ക് ടിപ്പുകള് നല്‍കിയതെന്ന് വീഡിയോയില് വ്യക്തമാണ്. കോഹ്ലി പറയുന്ന കാര്യങ്ങള് ഏകാഗ്രതയോടെ അയ്യര് കേട്ടു നില്‍ക്കുന്നതും വീഡിയോയില് കാണാം.\nDream debut + Learning from the world's best batsman #ViratKohli.\nWhatanight it's been for Venkatesh Iyer. @imVkohli #KKRvRCB #KKR #AmiKKR #KorboLorboJeetbo #আমিKKR #IPL2021 pic.twitter.com/pDSwevIbC6\n— 𝙰𝙽𝚂𝙷𝚄𝙻 𝙲𝙷𝙰𝚃𝚄𝚁𝚅𝙴𝙳𝙸 (@LoveWithSports) September 21, 2021\nആഭ്യന്തര ക്രിക്കറ്റിലെ ഗംഭീര പ്രകടനമാണ് താരത്തെ കെകെആറിലെത്തിച്ചത്. അവസാന സയ്യിദ് മുഷ്താഖ് അലി ട്രോഫിയില് അഞ്ച് ഇന്നിങ്‌സില് നിന്ന് 75.66 ശരാശരിയില് 227 റണ്‍സ് വെങ്കടേഷ് നേടി. 149.34 സ്‌ട്രൈക്കറേറ്റിലായിരുന്നു പ്രകടനം. വിജയ് ഹസാരെ ട്രോഫിയില് പഞ്ചാബിനെതിരേ 146 പന്തില് 198 റണ്‍സ് നേടി അദ്ദേഹം കൈയ്യടി നേടി. ഐപിഎല് 2021ലെ താരലേലത്തില് 20 ലക്ഷം രൂപക്കാണ് കെകെആര് വെങ്കടേഷിനെ സ്വന്തമാക്കിയത്.\nഇന്നലെ ആര്‍സിബിക്കെതിരെ മറുപടി ബാറ്റിങ്ങിന് ഇറങ്ങിയ കൊല്‍ക്കത്തയുടെ മുന്നേറ്റം അനായാസമായിരുന്നു. ആര്‍സിബി ബാറ്റ്‌സ്മാന്‍മാര് റണ്‍സ് കണ്ടെത്താന് ബുദ്ധിമുട്ടിയ പിച്ചില് കൊല്‍ക്കത്തയ്ക്കായി ഇന്നിംഗ്സ് ഓപ്പണ് ചെയ്ത ശുഭ്മാന് ഗില്ലും വെങ്കടേഷ് അയ്യരും അനായാസം മുന്നേറുന്ന കാഴ്ചയാണ് കണ്ടത്.\nFirst published: September 21, 2021, 15:13 IST


“ഒരു കുഞ്ഞു കമ്പു മതി റോസ് ചെടി കാടു പോലെ വളർത്താനും നിറയെ പൂക്കൾ ഉണ്ടാകുവാനും..റോസ് ചെടി കാടുപോലെ വളർത്താൻ ഇതുപോലെ ട്രൈ ചെയ്തു നോക്കൂ” നമ്മുടെ വീട്ടുമുറ്റത്തെ പൂക്കൾ നിറഞ്ഞു നിൽക്കുന്ന പൂന്തോട്ടം ഏവരുടെയും മനസ്സിൽ വളരെയധികം കുളിര്മയേകുന്ന കാഴ്ച തന്നെയാണ്. ഒട്ടുമിക്ക ആളുകളും പച്ചക്കറികൾ വളർത്താൻ താല്പര്യപ്പെടാറില്ലെങ്കിലും പൂച്ചെടികൾ വളർത്താൻ ഒരുപാട് ഇഷ്ടപ്പെടുന്നവരായിരിക്കും.\nഅതുകൊണ്ട് തന്നെ നമ്മുടെ വീട്ടുമുറ്റത്തെ മുഴുവനായും പൂക്കൾ കൊണ്ട് അലങ്കരിക്കുവാൻ ശ്രമിക്കുന്നവരും ഉണ്ട്. പൂക്കളിൽ ഏറ്റവും കൂടുതൽ എല്ലാവർക്കും പ്രിയം റോസിനോടാണ്. ഒരു കുഞ്ഞു കമ്പു കിട്ടിയാൽ പോലും അത് വീട്ടിൽ കൊണ്ട് വന്നു നട്ടുപിടിപ്പിക്കുവാൻ ഒട്ടുമിക്ക ആളുകളും ശ്രമിക്കാറുണ്ട്. ബൊക്കെയിൽ നിന്നും മറ്റും കിട്ടുന്ന കുഞ്ഞു കമ്പു പോലും വളരെ എളുപ്പത്തിൽ നമുക്ക് വേര് പിടിപ്പിക്കാവുന്നതാണ്,\nഅതിനുള്ള ഒരു കിടിലൻ ടിപ്പ് നമുക്കിവിടെ പരിചയപ്പെടാം. ഇതിനായി ആദ്യം തന്നെ നമ്മുടെ കയ്യിലുള്ള റോസ് കമ്പുകൾ ചെരിച്ചു വെട്ടിയെടുക്കുക. ഇലകൾ ഉണ്ടെങ്കിൽ എല്ലാം കട്ട് ചെയ്ത് മാറ്റാവുന്നതാണ്. ഇത് ഒരു ഗ്ലാസ് വെള്ളം എടുത്ത് അതിൽ മുപ്പത് മിനിറ്റ് വെക്കുക. അതിനുശേഷം മണ്ണിൽ നടാവുന്നതാണ്. റൂട്ടിംഗ് ഹോർമോൺ ഉണ്ടെങ്കിൽ അതിൽ മുക്കിയശേഷം നടുന്നത് പെട്ടെന്ന് വേരുപിടിപ്പിക്കുവാൻ സഹായിക്കും. റൂട്ടിംഗ് ഹോർമോൺ ആയി\nതേൻ, കറ്റാർവാഴ ജെൽ, ഉരുളക്കിഴങ്ങ് തുടങ്ങിയവ ഉപയോഗിക്കാം. വിശദമായി വീഡിയോയിൽ ഇതിനെക്കുറിച്ച് പറയുന്നുണ്ട്. ഈ വീഡിയോ നിങ്ങൾക്ക് ഇഷ്ടമാവുകയാണ് എങ്കിൽ തീർച്ചയായും ലൈക്ക്, ഷെയർ ചെയ്യണേ.. ഇതുപോലെ കൂടുതല് ഉപകാരപ്രദമായ വീഡിയോകള്‍ക്കായി LINCYS LINK എന്ന ചാനല് Subscribe ചെയ്യാനും കൂടെ കാണുന്ന ബെൽ ഐക്കൺ ക്ലിക്ക് ചെയ്തു നോട്ടിഫിക്കേഷൻ ഇനേബിൾ ചെയ്യാനും മറക്കരുത്.


പേഴ്‌സണ്‍അവേഴ്‌സ്, ചെയര്, ഹ്യൂമന്‍കൈന്‍ഡ്... വാക്കുകള് മാറുന്നു; ജെന്‍ഡറും! | Words and Gender| Books| mathrubhumi\nമനുഷ്യത്വത്തെയാണല്ലോ മാന്‍കൈന്‍ഡ് എന്നുവിളിക്കുന്നത്. മനുഷ്യരില് ആണും പെണ്ണും ഉള്‍പ്പെടുന്നു. അപ്പോള് പിന്നെ പുരുഷവചനത്തില് മാത്രം മനുഷ്യത്വത്തെ നിര്‍വചിക്കുന്നതെന്തിനാണ്. ഏറ്റവും നല്ല വാക്ക് ഹ്യൂമന്‍കൈന്‍ഡ് ആണെന്ന് ഭാഷയിലെ ലിംഗസമത്വവാദികള് നിര്‍ദ്ദേശിക്കുന്നു.\nവാക്കുകളിലെയും പ്രയോഗങ്ങളിലെയും ലിംഗവിവേചനത്തെ എടുത്തെറിയാന് ആഹ്വാനം ചെയ്യുകയാണ് യൂറോപ്പിലെ ഒരുകൂട്ടം ഭാഷാസ്‌നേഹികള്. സമൂഹത്തില് തുല്യഅളവിലും തൂക്കത്തിലും ജോലിചെയ്യുന്ന, സേവനം ചെയ്യുന്ന ആണുംപെണ്ണും വിശേഷണങ്ങള് കൊണ്ട് അഭിനന്ദിക്കപ്പെടുമ്പോള് അവിടെ ഉപയോഗിക്കപ്പെടുന്നത് പുരുഷവിശേഷണങ്ങളാണ് എന്നും കാലം ആവശ്യപ്പെടുന്ന മാറ്റങ്ങള് വന്നുചേരാന് കാര്യമായ ഇടപെടലുകള് ഉണ്ടാവുന്നില്ല എന്നുമാണ് ഭാഷാപ്രേമികളുടെ കണ്ടെത്തല്. ഭാഷയില് നിന്നും പ്രയോഗങ്ങളില് നിന്നും തുടച്ചുമാറ്റേണ്ടതായിട്ടുള്ള 'പുരുഷപ്രയോഗ'ങ്ങളെയും അവയ്ക്ക് പകരം വെക്കാവുന്ന വാക്കുകളെയുമാണ് വിശദമാക്കുന്നത്.\nപുരുഷനും സ്ത്രീയും തുല്യമായി അധ്വാനിക്കുകയും തുല്യഫലം അനുഭവിക്കുകയും ചെയ്യുമ്പോള് അവര് അധ്വാനത്തിനായി ചെലവിടുന്ന സമയത്തെ എന്തിനാണ് മാന് അവേഴ്‌സ് (ManHours) എന്നുവിളിക്കുന്നത്? പകരം പേഴ്‌സണ് അവേഴ്‌സ് എന്നു വിളിച്ചാല് എന്താണ് കുഴപ്പം എന്നാണ് ജെന്‍ഡര് ഈ ക്വാളിറ്റി പ്രവര്‍ത്തകരുടെ ചോദ്യം.\nപോസ്റ്റ്മാന് എന്ന ഉദ്യോഗപ്പേര് ഏറെക്കുറേ നാടുകളില് മെയില്‍മാന് എന്നും ഉപയോഗിക്കാറുണ്ട്. കൊറിയര്‍ബോയ് എന്ന പേരും ഉപയോഗിച്ചുവരുന്നു. ഈ രണ്ടു ജോലികളും സ്ത്രീകളും ചെയ്യുന്നതിനാല് ഇത്തരം സേവനങ്ങള് ചെയ്യുന്നവരെ ആണ്-പെണ് വ്യത്യാസമില്ലാതെ പൊതുവായി മെയില്‍കാരിയര് എന്നുവിളിക്കുന്നതാണ് ലിംഗനീതി. കാലം മാറി, ജോലികള്‍ക്ക് ആണ്-പെണ് അതിര്‍വരമ്പുകള് ഇല്ലാതായപ്പോള് പോസ്റ്റ് വുമണ്, ഡെലിവറി ഗേള് തുടങ്ങിയ പദവികള് ജോലിക്കാരുടെ ജെന്‍ഡര് അനുസരിച്ച് നല്‍കിയിട്ടുണ്ട്. മെയില് കാരിയര് എന്ന് വിശേഷിപ്പിക്കുമ്പോള് അവിടെ ജെന്‍ഡര് വിശദമാക്കപ്പെടുന്നില്ല എന്ന ഗുണമാണ് ഈ പദത്തിലൂടെ ലിംഗസമത്വവാദികള് അര്‍ഥമാക്കുന്നത്.\nഒരു പ്രസ്ഥാനത്തിന്റെ, കമ്മറ്റിയുടെ, സംഘടനയുടെ അധ്യക്ഷപദവിയെയാണ് ചെയര്‍മാന് എന്നതുകൊണ്ട് ഉദ്ദേശിക്കുന്നത്. അധ്യക്ഷസ്ഥാനത്ത് സ്ത്രീയാണെങ്കില് 'ചെയര്‍പേഴ്‌സണ്' എന്നു നമ്മള് വിളിക്കുന്നു. ഇങ്ങനെ ലിംഗം നോക്കി വിളിക്കുന്നതിലും 'ചെയര്' എന്ന ഒറ്റവാക്കില് ആ പ്രശ്‌നം ഒതുക്കിയാല് പോരേ എന്നാണ് ചോദ്യം. ശരിയാണ് ചെയര് എന്നുവിളിക്കുമ്പോള് അല്പം കൂടി പ്രൊഫഷണല് ആയിട്ടു തോന്നുകയും ചെയ്യും.\nബിസിനസ്മാന്, ബിസിനസ് വുമണ് എന്നീ പേരുകളില് ബിസിനസ് ചെയ്യുന്നവരെ നമ്മള് വിളിക്കാറുണ്ടെങ്കിലും ബിസിനസ് ചെയ്യുന്ന ആണിനെയും പെണ്ണിനെയും എന്തിന് വേര്‍തിരിച്ച് എടുത്തുപറയണം? ബിസിനസ് പേഴ്സൺ എന്ന പേരാണ് ഉചിതം എന്ന് ലിംഗസമത്വവാദികള് പറയുന്നു. ബിസിനസ്സില് ജെന്‍ഡര് ഒരു ഘടകമേയല്ല. അതിനാല് തന്നെ ബിസിനസ് ചെയ്യുന്നവരുടെ ജെന്‍ഡറും ഇവിടെ പ്രാധാന്യമര്‍ഹിക്കുന്നില്ല.\nമനുഷ്യനിര്‍മിതമായ എന്ന അര്‍ഥത്തിലാണ് മാന്‍മെയ്ഡ് എന്ന് പറയുന്നത്. കണ്ടെത്തലുകള് നടത്തുന്നത് പുരുഷനാവട്ടെ, സ്ത്രീയാവട്ടെ മാന്‍മെയ്ഡ് എന്ന പദം കൊണ്ടാണ് അത് വിശേഷിപ്പിക്കപ്പെടുന്നത്. ഹ്യൂമന്-മെയ്ഡ് അല്ലെങ്കില് ആര്‍ട്ടിഫിഷ്യല് എന്ന പദം ഉപയോഗിക്കുന്നതാണ് ഉചിതം.\nക്രമസമാധാനം നിലനിര്‍ത്തുന്നത് പോലീസ് സേനയിലെ പുരുഷപോലീസുകാര് മാത്രമല്ല എന്നതിനാലും വനിതാപോലീസുകാര് കര്‍മനിരതരായതിനാലും പോലീസ്‌മെന് എന്ന വാക്കിന് പ്രസക്തിയില്ല എന്നാണ് വാദം. പകരം പോലീസ് ഓഫീസര് എന്നാണ് പറയേണ്ടത്. പോലീസ് ഓഫീസറാവുമ്പോള് ആണാണോ പെണ്ണാണോ എന്ന തര്‍ക്കമില്ല.\nവിവാഹശേഷം സ്ത്രീ തന്റെ പേരിനൊപ്പം ഭര്‍ത്താവിന്റെ പേരുകൂടി ചേര്‍ത്തുപറയുന്നതിനെയാണ് മെയ്ഡന് നെയിം എന്നു പറയുന്നത്. വര്‍ത്തമാനകാലത്തെ പ്രവണതയനുസരിച്ച് സ്ത്രീകള് സ്വന്തം പേര് നിലനിര്‍ത്തുക മാത്രമാണ് ചെയ്യുന്നത്. മെയ്ഡന് നെയ്മിനു പകരം കുടുംബപേരാണ് ഇവര് തിരഞ്ഞെടുക്കുന്നത്. ആശാവഹമായ ഒരു മുന്നേറ്റമായിട്ടാണ് പുരോഗമനവാദികള് ഈ പ്രവണതയെ കാണുന്നത്.\nകായികക്ഷമതയും അസമാന്യമായ മനസ്സാന്നിധ്യവും ധൈര്യവും വേണ്ട ജോലിയാണ് ഫയര്‍സര്‍വീസുകാരുടേത്. പുരുഷന്മാരാണ് ഈ മേഖലയില് കൂടുതലും പ്രവര്‍ത്തിക്കുന്നത് എന്നതിനാല് ഫയര് സര്‍വീസുകള് പുരുഷന്മാരുടെ കുത്തകമേഖലകളായി കണക്കാക്കപ്പെടുന്നു. ഫയര്‍മാന് എന്നതിനുപകരം ഫയര്‍ഫൈറ്റേഴ്‌സ് എന്നാക്കി മാറ്റി ഈ മേഖലയില് സ്ത്രീ പ്രാതിനിധ്യം ഉറപ്പാക്കണമെന്നാണ് ലിംഗസമത്വവാദികളുടെ ആവശ്യം.\nഅധ്വാനത്തിന്റെ കാര്യത്തിലും സ്ത്രീയും പുരുഷനും അവരുടേതായ സംഭാവനകള് നല്‍കുന്നതിനാല് മാന്‍പവര് എന്ന വാക്കിന് പ്രസക്തിയില്ല. പകരം വെക്കാനുള്ള വാക്ക് വര്‍ക്‌ഫോഴ്‌സ് എന്നതാണ്. വര്‍ക്‌ഫോഴ്‌സ് എന്ന വാക്കിനൊപ്പം തന്നെ സ്റ്റാഫ്, കമ്പനി, പേഴ്‌സനല് എന്നീ വാക്കുകളും ഉപയോഗിക്കാവുന്നതാണ്.\nContent Highlights : English Words and Gender Equality


ഒരു സുന്ദര സായാഹ്നത്തില്\nപിന്നെ അവരെന്താണ് പറഞ്ഞതെന്ന് എനിക്കു മനസ്സിലായില്ല. എന്റെ അറിവിന്റെ പരിധിയിലൊതുങ്ങുന്നതായിരുന്നില്ല അവരുടെ ഭാഷ. ഒരു ടാക്‌സി പിടിക്കുന്നതിനെപ്പറ്റിയായിരുന്നു അവർ പറഞ്ഞിരുന്നതെന്ന് ഞാൻ ഊഹിച്ചെടുത്തു. ബസ്സുകളിൽ തിരക്ക് കുറഞ്ഞിരുന്നില്ല.\nവിഷുവിന്റെ ഓർമ്മകൾ മധുരിക്കുന്നവയാണ്, അതേ സമയം കൈയ്ക്കുന്നവയും. എന്റെ തലമുറ ലോകമഹായുദ്ധത്തിന്റെ അനന്തരഫലമായ ദാരിദ്ര്യത്തിൽ ജീവിക്കാൻ വിധിക്കട്ടെവരായിരുന്നു. അവർക്ക് ഓണമോ, വിഷുവോ അല്ലെങ്കിൽ സ്വന്തം പിറന്നാളോ പോലും ഓർമ്മിക്കാൻ.....\n23 കൊല്ലം നീണ്ടുനിന്ന പ്രവാസജീവിതം എന്റെ ലോകത്തെ വലുതാക്കുകയായിരുന്നു. പൊന്നാനിയെപ്പോലെ ഒരു നാട്ടിന്‍പുറത്തുനിന്ന് കല്‍ക്കത്ത പോലുള്ള മഹാനഗരത്തിലേയ്ക്കുള്ള മാറ്റം എന്റെ അനുഭവമണ്ഡലത്തെ സമ്പന്നമാക്കുകയും ജീവിതവീക്ഷണം വികസിപ്പിക്കുകയും ചെയ്തു.\nഅറിയപ്പെടാത്ത ഒരു പൊന്നാനിക്കാരന്\nജീവിതത്തിനപ്പുറമുള്ള കാര്യങ്ങളെപ്പറ്റി ജ്യോത്സ്യം പറയുന്നില്ല. ഒരു സാഹിത്യകാരൻ അല്ലെങ്കിൽ കലാകാരൻ അതിനുമപ്പുറത്ത് ജീവിതം പ്രതീക്ഷിക്കുന്നു. അങ്ങിനെയൊരു ജീവിതം പക്ഷെ അർഹിക്കുന്നവർക്കേ കിട്ടു. കാലം തീർച്ചയാക്കും. എനിയ്ക്ക് പരാതിയില്ല.\nഎനിയ്ക്ക് മൂന്ന് ജാതകങ്ങളുണ്ട്. ആദ്യത്തെ ജാതകപ്രകാരം എന്റെ നക്ഷത്രം അനിഴമായിരുന്നു. അച്ഛന് ആ ജാതകം ഇഷ്ടപ്പെട്ടില്ല. ജാതകമാണോ ജ്യോത്സ്യനെയാണോ ഇഷ്ടപ്പെടാത്തത് എന്നറിയില്ല. വാരരമ്മാൻ ആ ജാതകം പരിശോധിച്ച ശേഷം പറഞ്ഞു. 'ഹരിയുടെ നക്ഷത്രം അനിഴമല്ല, വിശാഖമാണ്.'


IPL 2022: Tymal mills to Mayank markande, Players MI to release ahead of next season - Malayalam MyKhel\n» IPL 2022: ഇവര് ഇനി മുംബൈയ്‌ക്കൊപ്പമുണ്ടാവില്ല! ഒഴിവാക്കുന്ന താരങ്ങള്\nPublished: Tuesday, May 24, 2022, 16:20 [IST]\nഅഞ്ചു തവണ ചാംപ്യന്മാരായ മുംബൈ ഇന്ത്യന്‍സിന്റെ ഏറ്റവും മോശം ഐപിഎല് സീസണായിരുന്നു ഇത്തവണത്തേത്. 14ല് 10 കളികളിലും തോറ്റ രോഹിത് ശര്‍മയും സംഘവും അവസാനസ്ഥാനത്താണ് ഫിനിഷ് ചെയ്തത്. അവസാന കളിയില് ഡല്‍ഹി ക്യാപ്പിറ്റല്‍സിനെ തോല്‍പ്പിച്ച് ജയത്തോടെ വിടവാങ്ങാനായെങ്കിലും മുമ്പൊരിക്കലും നേരിട്ടിട്ടാല്ലത്ത തിരിച്ചടികാണ് മുംബൈയ്ക്കുണ്ടായത്.\nമെഗാ ലേലത്തില് മുംബൈയുടെ ഭാഗത്തു നിന്നുണ്ടായ പാളിച്ചകളാണ് ഈ ദയനീയ പ്രകടനത്തിനു കാരണമെന്നാണ് ചൂണ്ടിക്കാണിക്കപ്പെട്ടത്. ഇഷാന് കിഷനു വേണ്ടി 15.25 കോടിയെന്ന റെക്കോര്‍ഡ് തുക വാരിയെറിഞ്ഞതും ഈ സീസണില് കളിക്കില്ലെന്നുറപ്പായിട്ടും ജോഫ്ര ആര്‍ച്ചര്‍ക്കായി കോടികള് മുടക്കിയതും മുംബൈയുടെ പ്രധാന അബദ്ധങ്ങളായിരുന്നു. മെഗാ ലേലത്തിനു മുമ്പ് പല പ്രമുഖ താരങ്ങളെയും കൈവിടേണ്ടി വന്ന മുംബൈയ്ക്കു ഇവരെയൊന്നും തിരിച്ചകൊണ്ടുവരാനായിരുന്നില്ല. എന്നാല് അടുത്ത സീസണില് ഈ പിഴവുകള് തിരുത്താന് തന്നെയായിരിക്കും മുംബൈയുടെ ശ്രമം. ഈ സീസണില് തങ്ങളുടെ ഭാഗമായിരുന്ന ചിലരെ മുംബൈ കൈവിടാന് സാധ്യതയുണ്ട്. മുംബൈ നിലനിര്‍ത്താനിടയില്ലാത്ത ചില കളിക്കാര് ആരൊക്കെയായിരിക്കുമെന്നു നോക്കാം.\nഇംഗ്ലീഷ് ഫാസ്റ്റ് ബൗളര് ടൈമല് മില്‍സിനെ സംബന്ധിച്ച് മുംബൈ ഇന്ത്യന്‍സിനോടൊപ്പം നിരാശാജനകമായ സീസണായിരുന്നു ഇത്. ബൗളിങില് കാര്യമായ ഇംപാക്ടുണ്ടാക്കാന് സാധിക്കാതെ പോയ അദ്ദേഹം സീസണിന്റെ പകുതിയില് വച്ച് പരിക്കേറ്റ് പിന്‍മാറുകയും ചെയ്തു. അഞ്ചു മല്‍സരങ്ങളിലാണ് മുംബൈയ്ക്കായി മില്‍സ് ബൗള് ചെയ്തത്. ഇവയില് നിന്നും വീഴ്ത്തിയത് ആറു വിക്കറ്റുകള് മാത്രമായിരുന്നു. 11ന് മുകളില് ഇക്കോണമി റേറ്റിലായിരുന്നു ഇത്.\nഅടുത്ത സീസണില് ജോഫ്ര ആര്‍ച്ചര് ടീമിനൊപ്പം ചേരാനിരിക്കെ മില്‍സിനെ മുംബൈയ്ക്കു ഇനി ആവശ്യമില്ല. അതിനാല് തന്നെ ലേലത്തിനു മുമ്പ് അദ്ദേഹത്തെ മുംബൈ കൈവിടാന് സാധ്യത കൂടുതലാണ്. ഡാനിയേല് സാംസ്, ജയദേവ് ഉനാട്കട്ട് എന്നീ രണ്ടു ഇടംകൈയന് പേസര്‍മാര് മുംബൈ നിരയില് വേറെയുള്ളതും മില്‍സിനു തിരിച്ചടിയാണ്. ഡെത്ത് ഓവര് സ്‌പെഷ്യലിസ്റ്റെന്നറിയപ്പെടുന്ന അദ്ദേഹം അപൂര്‍വ്വമായി മാത്രമേ ന്യൂബോള് പരീക്ഷിക്കാറുള്ളൂ.\nവെസ്റ്റ് ഇന്‍ഡീസിന്റെ സ്പിന് ബൗളിങ് ഓള്‍റൗണ്ടര് ഫാബിയന് അലെനാണ് ഇനി മുംബൈ ഇന്ത്യന്‍സിനൊപ്പം കാണാന് സാധ്യതയില്ലാത്ത മറ്റൊരാള്. ഈ സീസണില് ഒരേയൊരു മല്‍സരത്തില് മാത്രമേ അലെനെ മുംബൈ കളിപ്പിച്ചുള്ളൂ. ഈ മല്‍സരത്തില് 11.5 ഇക്കോണമി റേറ്റില് നേടിയത് ഒരു വിക്കറ്റ് മാത്രമാണ്. അതിനു ശേഷം ഒരു അവസരം പോലും അലെനു നല്‍കാന് മുംബൈ തയ്യാറായില്ല.\nമുംബൈയുടെ ടീം ഘടന നോക്കിയാല് അലെന് അവര്‍ക്കു നല്ലൊരു സൈനിങ് ആയിരുന്നില്ലെന്നു തന്നെ പറയാം. സ്റ്റാര് ഓള്‍റൗണ്ടര് ഹാര്‍ദിക് പാണ്ഡ്യയുടെ അഭാവം നികത്താന് ശേഷിയുള്ള ഒരാളെയായിരുന്നു ടീമിലേക്കു കൊണ്ടു വരേണ്ടിയിരുന്നത്.\nഅടുത്ത മിനി ലേലത്തില് മുംബൈ തീര്‍ച്ചയായു മികച്ച ഓള്‍റൗണ്ടര്‍ക്കു വേണ്ടി രംഗത്തിറങ്ങുമെന്നുറപ്പാണ്. കരെണ് പൊള്ളാര്‍ഡ് ഈ സീസണില് ശരാശരിയിലും താഴെ പ്രകടനം നടത്തിയതിനാല് ഭാവിയിലേക്കു ഒരു പകക്കാരനെ മുംബൈയ്ക്കു കണ്ടെത്തിയേ തീരൂ. വിദേശ താരങ്ങളുടെ ക്വാട്ടയില് നിയന്ത്രണമുള്ളതിനാല് തന്നെ ഇന്ത്യന് താരങ്ങള്‍ക്കായിരിക്കും മുംബൈ മുന്‍തൂക്കം നല്‍കിയേക്കുക.\nഅണ്‍ക്യാപ്ഡ് ഇന്ത്യന് യുവ സ്പിന്നര് മായങ്ക് മര്‍ക്കാണ്ഡെയാണ് മുംബൈ ഇന്ത്യന്‍സ് ഒഴിവാക്കാന് സാധ്യതയുള്ള മറ്റൊരു താരം. 2018ല് മുംബൈയ്‌ക്കൊപ്പമുള്ള മിന്നുന്ന പ്രകടനത്തിലൂടെയാണ് ലെഗ് സ്പിന്നര് കൂടിയായ മര്‍ക്കാണ്ഡെ താരപദവിയിലേക്കുയര്‍ന്നത്. പിന്നീട് രാജസ്ഥാന് റോയല്‍സിലേക്കു ചേക്കേറിയ താരത്തിനു അവിടെ പ്രതീക്ഷയ്‌ക്കൊത്ത പ്രകടനം കാഴ്ചവയ്ക്കാനായില്ല. ഇത്തവണത്തെ മെഗാ ലേലത്തില് മര്‍ക്കാണ്ഡെയെ മുംബൈ തിരികെ കൊണ്ടുവരികയായിരുന്നു.\nപക്ഷെ രണ്ടാം വരവില് ആദ്യത്തേതു പോലെയൊരു മാജിക്ക് ആവര്‍ത്തിക്കാന് താരത്തിനു സാധിച്ചില്ല. മുരുഗന് അശ്വിനായിരുന്നു മുംബൈ ടീമിലെ മറ്റൊരു പ്രധാന സ്പിന്നര്. അശ്വിനു മുംബൈ പ്രഥമ പരിഗണന നല്‍കിയപ്പോള് മര്‍ക്കാണ്ഡെ തഴയപ്പെട്ടു. സീസണ് അവസാനിക്കാനിരിക്കെയായിരുന്നു അദ്ദേഹത്തെ മുംബൈ രണ്ടു മല്‍സരങ്ങളില് മാത്രം കളിപ്പിച്ചത്. പുതുമുഖം റിത്വിക് ഷോക്കീനെയും പരീക്ഷിച്ച ശേഷമാണ് മര്‍ക്കാണ്ഡെയെ മുംബൈ കളിപ്പിച്ചത്.\nതാരത്തിനോടുള്ള ഈ സമീപനം കാണുമ്പോള് തന്നെ മുംബൈ ടീമില് ദീര്‍ഘകാലം ഉണ്ടാവില്ലെന്നുറപ്പാണ്. മര്‍ക്കാണ്ഡെയെ ഒഴിവാക്കി പകരം ലേലത്തില് കഴിവ് തെളിയിച്ച ഒരു അന്താരാഷ്ട്ര സ്പിന്നറെയായിരിക്കും മുംബൈ ലക്ഷ്യമിടുക.\nRead more about: ipl 2022 mumbai indians mi mayank markande cricket മുംബൈ ഇന്ത്യന്‍സ്\nStory first published: Tuesday, May 24, 2022, 16:20 [IST]


UUKMA News എസ്.എം.എ ജോയിന്റ് ട്രഷറർ ബിജു തോമസിന്റെ മാതൃസഹോദരി പുത്രൻ ബാബു വർഗീസ് അപകടത്തിൽ മരണമടഞ്ഞു. - UUKMA News എസ്.എം.എ ജോയിന്റ് ട്രഷറർ ബിജു തോമസിന്റെ മാതൃസഹോദരി പുത്രൻ ബാബു വർഗീസ് അപകടത്തിൽ മരണമടഞ്ഞു. - UUKMA News\nസ്റ്റോക്ക് ഓൺ ട്രെന്റ്:- സ്റ്റാഫോർഡ് ഷെയർ മലയാളി അസോസിയേഷൻ (എസ്.എം.എ) ജോയിന്റ് ട്രഷറർ ബിജു തോമസിന്റെ അമ്മയുടെ അനുജത്തിയുടെ മകൻ പുളിക്കൽ കവല ചെറുകരയിൽ സി.എ.വർഗീസിന്റെ മകൻ ബാബു വർഗ്ഗീസ് (41) കഴിഞ്ഞ ദിവസം ഉണ്ടായ വാഹനാപകടത്തിൽ മരണമടഞ്ഞു.\nദേശീയ പാതയിൽ എട്ടാം മൈൽ അപകട വളവിൽ റാന്നി – കോട്ടയം റൂട്ടിൽ സർവ്വീസ് നടത്തുന്ന പുത്തൻകാലാ ബസ് അമിത വേഗത്തിൽ വളവ് തിരിഞ്ഞെത്തി രണ്ട് ബൈക്കുകൾ ഇടിച്ച് തെറിപ്പിച്ചാണ് അപകടമുണ്ടായത്. മറ്റൊരു ബൈക്ക് യാത്രക്കാരൻ ഗുരുതരമായി പരിക്കേറ്റ് കോട്ടയം മെഡിക്കൽ കോളേജ് ആശുപത്രിയിൽ ചികിത്സയിലാണ്.\nമരിച്ച ബാബു അവിവാഹിതനാണ്. മാതാവ് ഏലിയാമ്മ. സഹോദരങ്ങൾ – ബെന്നി, ബിനു. മൃതദേഹം നെടുമാവ് സെന്റ്.പോൾ ഓർത്തഡോക്സ് വലിയപള്ളിയിൽ സംസ്കരിച്ചു.\nപരേതന്റെ നിര്യാണത്തിൽ യുക്മ പ്രസിഡന്റ് മാമ്മൻ ഫിലിപ്പ് അനുശോചനം രേഖപ്പെടുത്തി.\nപ്രളയ ദുരിതം മൂലം കഷ്ടപ്പെടുന്ന കേരള ജനതയ്ക്ക് കെ.സി.എ റെഡിച്ചിന്റെ കൈത്താങ്ങ്…


'വർക്ക് ഫ്രം ഹോം' ആണോ? കണ്ണിന്റെ ആരോഗ്യം സംരക്ഷിക്കാം | Tips for Eye Health and Maintaining Good Eyesight\nവീട്ടിലായിരിക്കുമ്പോൾ സ്‌ക്രീൻ ബ്രേക്ക് എടുക്കുക, കണ്ണിന്റെ ആരോഗ്യത്തിനുളള ഭക്ഷണം കഴിക്കുക, കമ്പ്യൂട്ടർ ഗ്ലാസുകൾ ധരിക്കുക തുടങ്ങിവയിലൂടെ കണ്ണുകളെ സമ്മർദ്ദത്തിൽ നിന്ന് സംരക്ഷിക്കാനാകും.\nTrivandrum, First Published Oct 11, 2021, 4:48 PM IST\nകൊവിഡ്(covid) വ്യാപന സാഹചര്യത്തിൽ മിക്കവരും വീട്ടിലിരുന്ന് തന്നെയാണ് (work from home) ജോലി ചെയ്യുന്നത്. കൂടുതൽ സമയം മൊബൈൽ ഫോണിലും ലാപ്ടോപിലും ടിവിയിലും ചെലവിടുന്നത് കണ്ണുകൾക്ക് ദോഷം ചെയ്യും. വീട്ടിലായിരിക്കുമ്പോൾ സ്‌ക്രീൻ ബ്രേക്ക് എടുക്കുക, കണ്ണിന്റെ ആരോഗ്യത്തിനുളള( eye health) ഭക്ഷണം കഴിക്കുക, കമ്പ്യൂട്ടർ ഗ്ലാസുകൾ ധരിക്കുക തുടങ്ങിവയിലൂടെ കണ്ണുകളെ സമ്മർദ്ദത്തിൽ നിന്ന് സംരക്ഷിക്കാനാകും. ഇലക്‌ട്രോണിക് ഉപകരണങ്ങളുടെ ദീർഘകാല ഉപയോഗം കണ്ണിന് ഡ്രൈനെസ്, ചൊറിച്ചിൽ, ചുവപ്പ് എന്നിവയടക്കം പലതരം പ്രശ്‌നങ്ങൾക്കും കാരണമാകും. കണ്ണിന് ആരോഗ്യത്തിന് ശ്രദ്ധിക്കേണ്ട കാര്യങ്ങളിതാ...\nപോഷകസമൃദ്ധമായ ഭക്ഷണം കഴിക്കുക. ഇലക്കറികളിൽ കാണപ്പെടുന്ന ല്യൂട്ടിൻ, സിയാക്സാന്തിൻ എന്നീ പോഷകങ്ങൾ നേത്രരോഗങ്ങൾ കുറയ്ക്കാൻ സഹായിക്കുമെന്ന് നാഷണൽ ഇൻസ്റ്റിറ്റ്യൂട്ട് ഓഫ് മെഡിസിൻ വ്യക്തമാക്കുന്നു. കാരറ്റ്, മധുരക്കിഴങ്ങ് എന്നിവയുൾപ്പെടെയുള്ള മഞ്ഞ, ഓറഞ്ച് നിറത്തിലുളള പച്ചക്കറികളിൽ അടങ്ങിയിരിക്കുന്ന വിറ്റാമിൻ എ കണ്ണിന്റെ ആരോഗ്യം മെച്ചപ്പെടുത്താൻ സഹായിക്കുന്നു.\nജോലിയിൽ നിന്ന് ഇടവേള എടുത്ത് സ്‌ക്രീൻ സമയം പരമാവധി കുറയ്ക്കുക. ഓരോ 15-20 മിനിറ്റിലും കുറച്ച് സെക്കൻഡ് കണ്ണുകൾ അടച്ച് സ്ക്രീനിൽ നോക്കാതെ വിശ്രമിക്കുക. ഇടയ്ക്കിടെ കണ്ണുകൾക്ക് ചുറ്റുമുള്ള പേശികൾ മസാജ് ചെയ്യുക അല്ലെങ്കിൽ മുഖം കഴുകുക.\nസ്‌ക്രീനുകൾ നിന്ന് പുറപ്പെടുന്ന നീലവെളിച്ചം കണ്ണുകൾക്ക് ദോഷകരമാണ്, പ്രത്യേകിച്ചും ദീർഘനേരം കണ്ണുകൾ തുറന്നിരിക്കുകയാണെങ്കിൽ. കമ്പ്യൂട്ടർ ഗ്ലാസുകൾ, ബ്ലൂ-ലൈറ്റ്-ബ്ലോക്കിങ് ഗ്ലാസുകൾ ധരിക്കുക.\nദിവസവും രണ്ട് നേരം കണ്ണിൽ ഐസ് ക്യൂബ് ഉപയോഗിച്ച് മസാജ് ചെയ്യുന്നത് കണ്ണിന് ആശ്വാസം ലഭിക്കും. കണ്ണുകളുടെ ക്ഷീണം മാറാനും സഹായിക്കും.\nLast Updated Oct 11, 2021, 7:26 PM IST\n'വർക്ക് ഫ്രം ഹോം


മലങ്കരസഭയിൽ ജനാധിപത്യം പുലരട്ടെ / പ്രൊഫ. ജോസ് പാറക്കടവിൽ | Malankara Orthodox TV\nഹാർവാർഡ് യൂണിവേഴ്സിറ്റി യിലെ പ്രൊഫസർമാരായ സ്റ്റീവൻ ലെവിറ്റ്സ്കിയും ഡാനിയൽ സിബ്ലാട്ടും രചിച്ച് 2018 ൽ പ്രസിദ്ധീകരിച്ച പുസ്തകമാണ് “How Democracies Die?” (എങ്ങനെയാണ് ജനാധിപത്യങ്ങൾ മരണപ്പെടുന്നത്? ) –\nനേതാക്കളുടെ ശക്തി വർദ്ധിപ്പിക്കുന്നതിന് എങ്ങനെ ജനാധിപത്യ പ്രക്രിയയെ അട്ടിമറിക്കാൻ സാധിക്കും എന്നതാണ് ഇതിലെ പ്രധാന വിശദീകരണ വിഷയം.\nഅധികാരത്തിന്റെ ദുരുപയോഗവും പ്രതിപക്ഷത്തെ ഇല്ലായ്മ ചെയ്യലും വഴിയാണ് അത് സാധിക്കുന്നത് എന്ന് പുസ്തക രചയിതാക്കൾ സമർത്ഥിക്കുന്നു.\nഎപ്പിസ്കോപ്പസിയുടേയും ജനാധിപത്യത്തിന്റേയും സമഞ്ജസമായ സമ്മേളനമാണ് മലങ്കര സഭയിൽ ഉള്ളത് എന്നാണ് മുഴങ്ങി കേൾക്കുന്ന ശബ്ദം.\nമലങ്കര സഭയുടെ പ്രധാന ഇടയൻ മലങ്കര മെത്രാപ്പോലീത്തായാണ് . മലങ്കര മെത്രാപ്പോലീത്തായെ തിരഞ്ഞെടുക്കുവാൻ അധികാരമുള്ളത് മലങ്കര അസ്സോസിയേഷനു മാത്രമാണ്. ( ഭരണഘടന4/D/97)\nമലങ്കര അസ്സോസിയേഷനിൽ അംഗങ്ങൾ ആരെല്ലാമാണ് , അസ്സോസിയേഷന്റെ അധികാരങ്ങൾ എന്തൊക്കെ തുടങ്ങിയ കാര്യങ്ങൾ സുവ്യക്തമായി ഭരണഘടനയിൽ പറഞ്ഞിട്ടുണ്ട്. (4A)\nഅതനുസരിച്ച് ( 4/A/71/ a-d വരെ) 4000-ൽ പരം ആളുകൾ ചേരുന്ന മഹായോഗമാണിത്. ഈ യോഗമെന്ന് പറയുന്നത് മലങ്കര സഭയിലെ a,എപ്പിസ്കോപ്പൽ സിനഡ്\nb, വർക്കിംഗ് കമ്മറ്റി\nc, മാനേജിംഗ് കമ്മറ്റി\nd, ദേവാലയങ്ങളുടെ ചുമതലയുള്ള വികാരിമാർ\ne, ഓരോ ഇടവകയിൽ നിന്നും തിരഞ്ഞെടുക്കപ്പെട്ട അംഗങ്ങൾ\nഇത്രയും ചേരുന്നതാണ്. എന്ന് വച്ചാൽ സഭയിലെ മുകൾത്തട്ടു മുതൽ ഇങ്ങു താഴേത്തട്ടിലെ വിശ്വാസിയുടെ പ്രാതിനിധ്യം വരെ ഉൾക്കൊള്ളുന്ന അംഗം വരെയുണ്ട് എന്ന് സാരം.\nഈ മഹായോഗമാണ് സുപ്രധാനമായ4സ്ഥാനങ്ങളിലെ തിരഞ്ഞെടുപ്പുകൾ നടത്തുന്നത്.\nA, മലങ്കര മെത്രാപ്പോലീത്ത\nC, വൈദിക ട്രസ്റ്റി\nD, അത്മായ ട്രസ്റ്റി\nഭരണഘടന എഴുതിയവർക്കും അത് പിന്നീട് ഭേദഗതി ചെയ്തവർക്കും ഇത് അൽപ്പം സങ്കീർണ്ണമായ പ്രകിയയാണെന്നുപറഞ്ഞ് ലഘൂകരിക്കാമായിരുന്നു. എന്നാൽ, ഇക്കാര്യത്തിലെ ഗൗരവ സ്വഭാവം മുന്നിൽ കണ്ടുതന്നെയാണ് ഭരണഘടന അനുശാസിക്കുന്ന പ്രകാരം തന്നെ ഇത് നിർവ്വഹിക്കപ്പെടണമെന്ന് നിർബന്ധം പിടിച്ചത്.\nയിസ്രായേൽ ജനം രാജാവിന് വേണ്ടി അപേക്ഷിക്കുമ്പോൾ ശമുവേൽ പ്രവാചകനുണ്ടായ യഹോവയുടെ അരുളപ്പാടും ജനങ്ങളുടെ ശബ്ദം കേൾക്ക എന്ന് തന്നെയാണ്. ( 1ശമുവേൽ 8:7,9.)\nഇപ്പോൾ ഉയർന്നു കേൾക്കുന്ന ശബ്ദം പക്ഷേ സുന്നഹദോസ് തിരഞ്ഞെടുക്കട്ടെ എന്നതാണ്. ഈ ശബ്ദം സുന്നഹദോസ് അംഗങ്ങളുടേതാണെന്നു മാത്രം. പരിശുദ്ധ സുന്നഹദോസ് പ്രാർത്ഥനയോടെ കൃത്യമായ മാനദണ്ഡത്തിൽ, ഐക്യത്തോടെ, സുതാര്യതയോടെ ഒരാളെ കണ്ടെത്തി, ഭരണഘടനാനുസൃതം ഒരാളെ അസോസിയേഷന്റെ തെരഞ്ഞെടുപ്പിന് സമർപ്പിക്കുവാൻ സാധിച്ചാൽ ഏറ്റവും നല്ലത്.\nഅതിന് പല മാനദണ്ഡങ്ങൾ എടുക്കാം.\n1. നല്ല സാക്ഷ്യം,\n2.സീനിയോറിറ്റി, (അതുപറയുമ്പോൾ തന്നെ സുതാര്യത നഷ്ടം വന്നു എന്ന് ഏവർക്കും ഇതിനോടകം മനസ്സിലായതാണ്. ലോകം മുഴുവൻ സേവനം ചെയ്യുന്ന കാലമാണ് സീനിയേറിറ്റി നിശ്ചയിക്കുന്ന ഘടകം. വേതനം പോലും സേവന കാലം നോക്കിയാണ് എന്ന് ഓർക്കുക.)\n3. ഭദ്രാസന ഭരണ മികവ്,\n4. മികച്ച വൈദിക – വിശ്വാസി ബന്ധം,\n5. പൊതു സമൂഹവുമായുള്ള ബന്ധം.\nഇത് തന്നെയോ മറ്റെന്തെങ്കിലും കൂടുതലോ, മാനദണ്ഡമായി എടുക്കണം.\n(There should be some benchmark.)\nഇപ്രകാരം മാനദണ്ഡം മുൻ നിർത്തി ഒരു പിതാവിനെ ഏക മനസ്സോടെ ഐക്യത്തിൽ തിരഞ്ഞെടുക്കാൻ പരി. സുന്നഹദോസിന് കഴിയട്ടേയെന്ന് ആശംസിക്കുന്നു,\nനമ്മുടെ ഭരണഘടനാ ശിൽപ്പികൾ അതീവ ബുദ്ധിമാന്മാരും ദർശനമുള്ളവരും, ദൈവീകസാന്നിധ്യബോധവുമുള്ളവരായിരുന്നു. അതുകൊണ്ട് തന്നെ ആവശ്യം എന്ന് തോന്നുന്നപക്ഷം വേണ്ട ഭേദഗതി ഭരണഘടനയിൽ വരുത്തുവാൻ സ്വാതന്ത്ര്യം നൽകിയിട്ടുമുണ്ട്.\n1951, 1967,1997, 2006, 2011എന്നീ വർഷങ്ങളിൽ ഭരണഘടന ഭേദഗതി ചെയ്തിട്ടുണ്ട്.\nഭരണഘടനാ ഭേദഗതി അതുകൊണ്ട് തന്നെ ബാലികേറാമലയൊന്നുമല്ല.\nഅതേസമയം തന്നെ മലങ്കര മെത്രാപ്പോലീത്താ ഇല്ലാതെ വന്നാൽ എന്ത് ചെയ്യണം എന്നത് ഭരണഘടനയിൽ ഇനിയും ചേർത്താൽ മതിയാകും. അങ്ങനെ ആയാൽ ഇപ്പോൾ ഉണ്ടായിരിക്കുന്ന ഭരണ പ്രതിസന്ധി നിയമപരമായി തന്നെ പരിഹരിക്കുവാൻ സാധിക്കും. മറ്റൊരു ഓർത്തഡോക്സ് സഭയിലും ഇപ്രകാരമുള്ള “നിയുക്ത” തിരെഞ്ഞടുപ്പ് ഉള്ളതായി കാണുന്നില്ല. ആ സഭയുടെ തലവന്റെ മരണശേഷമോ, സ്ഥാനത്യാഗത്തിന് ശേഷമോ – അതിനായി പ്രത്യേകം ഭരണഘടനാനുസരണമായി തിരഞ്ഞെടുക്കപ്പെട്ട വ്യക്തി\n“Locum Tenens” – അടുത്ത സഭാതലവന്റെ സ്ഥാനാരോഹണം വരെ ഭരണകാര്യങ്ങൾ നടത്തുന്നു.\nറഷ്യൻ, എത്യോപ്യൻ, അന്ത്യോക്യൻ (കൈമാഖാം), ഗ്രീക്ക് (Topotirites), കോപ്റ്റിക്ക്, അലക്സാണ്ട്രിയൻ – എന്നീ ഓർത്തഡോക്സ് സഭകൾ ഇപ്പോഴും ഈ രീതിയാണ് പിന്തുടരുന്നത്.\nസഭാ തലവൻ ജീവിച്ചിരിക്കുമ്പോൾ ഇപ്രകാരം തിരഞ്ഞെടുപ്പ് നടത്തിയാൽ സഭാ തലവന്റെ അനാവശ്യമായ ഇടപ്പെടലോ , ഇഷ്ടക്കാരെ പിൻഗാമിയാക്കാനായി ഉള്ള ബോധപൂർവ്വമായ ശ്രമമോ ഉണ്ടാകുമെന്നതിനാലാണ് അദ്ദേഹത്തിന്റെ കാലശേഷം ഇപ്രകാരം ക്രമീകരിക്കുന്നത്. അതേ സമയം തന്നെ നടപടിക്രമത്തിന്റെ ഭേദഗതിയിലൂടെ സുന്നഹദോസിന്റെ പുറത്ത് നിന്ന് ഒരു സ്ഥാനാർത്ഥി കടന്നുവരാനുള്ള സാധ്യത അടക്കുകയും ചെയ്യും.\nഅല്ലെങ്കിലും … ഒരു വ്യക്തിയുടെ താത്പര്യമോ, താത്പര്യമില്ലായ്മയോ അല്ലല്ലോ സഭാ തലവന്റെ തിരഞ്ഞെടുപ്പിന്റെ മാനദണ്ഡം.\nവോട്ടിംഗ് നടത്തി സുന്നഹദോസിൽ തിരഞ്ഞെടുപ്പ്\nസുന്നഹദോസ് ഐക്യത്തോടെ വേണം തിരഞ്ഞെടുക്കുവാൻ. 1912 മുതലുള്ള ചരിത്രം പരിശോധിച്ചാൽ ഇക്കഴിഞ്ഞ തവണ മാത്രമാണ് ഒരു വോട്ടെടുപ്പ് സുന്നഹദോസിൽ നടന്നത്. അതീവ രഹസ്യമായി നടത്തിയ വോട്ടിംഗ്, പക്ഷേ ആര് ആർക്കൊക്കെ ചെയ്തു എന്നും, എത്ര വോട്ട് ആർക്കൊക്കെ കിട്ടി എന്നും കൃത്യമായി ഇന്നും പുറം ലോകം പറയുന്നുണ്ട്. ഇന്നയാൾക്ക് 14 മറ്റേയാൾക്ക്4മൂന്നാമത്തെയാർക്ക് അദ്ദേഹത്തിന്റേതുൾപ്പടെ 1, എന്നിങ്ങനെ അത്യധികം ലജ്ജാകരമായ രീതിയിൽ ആയിപ്പോയി. ഇത് യാതൊരു കാരണവശാലും ആവർത്തിച്ചു കൂടാ.\nഎന്ത് കൊണ്ടാണ് സുന്നഹദോസിൽ വോട്ടെടുപ്പ് അപകടകരമാവുന്നത് ?\nഇങ്ങനൊരു തിരഞ്ഞെടുപ്പ് നടത്താൻ സുന്നഹദോസിന് അധികാരമില്ല. വോട്ടെടുപ്പ് ആവശ്യമുണ്ടെങ്കിൽ അത് നടത്തേണ്ടത് അസ്സോസിയേഷനിലാണ്. കോടതിയിൽ ആരെങ്കിലും ഒരു ഹർജി നൽകിയാൽ കഥ അവിടെ തീരും.\n2 ഈ വിഷയം അജണ്ടയിൽ ഉൾപ്പെടുത്തി സുന്നഹദോസ് ചേരാൻ കഴിയില്ല.\nഇപ്രകാരം ഒരു വിഷയം ആലോചനാവിഷയമായി പോലും ഉന്നയിക്കാൻ കഴിയില്ല. ആലോചനാവിഷയം ഇല്ലാതെ തീരുമാനം എടുക്കാൻ ആവില്ലല്ലോ.\n3 സുന്നഹദോസിൽ എല്ലാ വിഭാഗത്തിന്റേയും പ്രാതിനിധ്യമില്ല.\nതങ്ങളുടെ പ്രധാന ഇടയനെ തിരഞ്ഞെടുക്കാൻ മെത്രാപ്പോലീത്താ – വൈദിക – അത്മായരുടെ കൂട്ടായ പ്രാതിനിധ്യമാണ് വേണ്ടത്. ഇക്കാര്യം മെത്രാൻമാർ മാത്രമായി ചെയ്യുന്നത് ധാർമ്മികതയല്ല. ധാർമ്മികമായി ശരിയല്ല.\nഇതൊരു വളരെ വലിയ പ്രശ്നമാണ്. 12-13 പിതാക്കൻമാർ ഒന്നിച്ച് നിന്നാൽ ഒരു നേതാവിനെ തിരഞ്ഞെടുക്കാം എന്ന സ്ഥിതിവരും. ഇത്തരത്തിൽ ആരാധകരെ ഉപയോഗിച്ച് – ചിലരെ സ്ഥാനമാനങ്ങൾ കാണിച്ചും , ചിലരെ ധനം കൊണ്ടും, ചിലരെ ഭീഷണി കൊണ്ടും ചേർത്ത് നിർത്തി ( ഇത്തരം തരം താണ പണികൾ ആരംഭിച്ചു കഴിഞ്ഞു താനുമെന്ന് കേൾക്കുന്നു.) സുന്നഹദോസിനെ Hijack ചെയ്ത് തിരഞ്ഞെടുപ്പ് അട്ടിമറിക്കാൻ സാധിക്കും. ഇത് കണ്ട് നിൽക്കാൻ കഴിയില്ല.\n5 ഈ രീതി അസ്സോസിയേഷൻ തിരഞ്ഞെടുപ്പിന് പകരമാവില്ല.\nഭാവിയിൽ ഇത് പല ദോഷകരമായ പ്രവണതകൾക്കും വഴി വെക്കും. പലതിനും ഇതാവും പൂർവ്വ ചരിത്രം . ആളുകളെ അഭിമുഖീകരിക്കാൻ ഭയമുള്ളവരും നടപടി ദോഷമുള്ളവരും അവരുടെ പിണിയാളുകളും ഇത് നഖശിഖാന്തം എതിർക്കും എന്നറിയാൻ വയ്യാഞ്ഞിട്ടല്ല. മിനിമം ഈ സഭയുടെ പ്രതിനിധി സഭയുടെ 50% ആളുകളെ എങ്കിലും അഭിമുഖീകരിച്ച് അവരുടെ അനുഗ്രഹാശിസ്സുകളോടെ അവരാൽ തിരഞ്ഞെടുക്കപ്പെടുന്നപിതാവാകട്ടെ അവരെ പച്ച പുൽപ്പുറങ്ങളിലും സ്വച്ഛതയുള്ള ജലത്തിങ്കലും മേയിക്കുന്നത്.\nകർത്താവിന്റെ തിരുരക്തം എടുക്കാനുള്ള പാത്രമാണ് കാസ. അത് പരിഷ്കരിച്ച് ബാലറ്റ് പെട്ടിയാക്കരുത്. അല്ലേലും അവര് കാണിക്കുന്ന പരിപാടി ഞങ്ങളും ഞങ്ങളുടെ സന്തതി പരമ്പരകൾ ഉള്ള കാലത്തോളം ചെയ്യില്ല എന്ന് ജാത്യാഭിമാനമുള്ള നസ്രാണി 1653 ജനുവരി 3-ാം തീയതി മട്ടാഞ്ചേരിയിൽ വച്ച് പ്രതിജ്ഞ ചെയ്തതാണ് . അതും കൂടി ഉൾപ്പെടുന്നതിന് പറയുന്ന പേരാണ് കൂനൻ കുരിശ് സത്യം.


സീറോ മലബാര് സിനഡ് ആരംഭിച്ചു - Hrudayavayal\nBy administrator on August 23, 2016, 5:08 am Comments Off on സീറോ മലബാര് സിനഡ് ആരംഭിച്ചു\nകൊച്ചി: സീറോ മലബാര് സഭയുടെ ഇരപത്തിനാലാമതു സിനഡ് കാക്കനാട് മൗണ്ട് സെന്റ് തോമസില് ആരംഭിച്ചു. മേജര് ആര്‍ച്ചു ബിഷപ് കര്‍ദിനാള് മാര് ജോര്‍ജ് ആലഞ്ചേരിയുടെ അദ്ധ്യക്ഷതയില് നടക്കുന്ന സിനഡില് സഭയിലെ അമ്പത് മെത്രാന്മാര് പങ്കെടുക്കുന്നുണ്ട്.\nമേജര് ആര്‍ച്ചുബിഷപ്പ് ഉദ്ഘാടനം ചെയ്ത സിനഡില് മാണ്ഡ്യ ബിഷപ് മാര് ആന്റണി കരിയില് പ്രാരംഭധ്യാനം നയിച്ചു. നേതൃത്വശൈലികളില് വന്നുകൊണ്ടിരിക്കുന്ന മാറ്റങ്ങള് ഉള്‍ക്കൊള്ളാന് സഭയിലെ മെത്രാന്മാരും വൈദികരും നേതൃത്വശുശ്രൂഷാരംഗങ്ങളിലുള്ളവരും തയാറാകണമെന്ന് അദ്ദേഹം പറഞ്ഞു.\nദിവംഗതനായ ബിഷപ് മാര് ജെയിംസ് പഴയാറ്റിലിനെ സിനഡ് അനുസ്മരിച്ചു. ധന്യമായ ജിവിതം നയിച്ച സഭാനേതാവായിരുന്നു അദ്ദേഹമെന്നും സിനഡ് വിലയിരുത്തി.\nസഭാപരവും സാമൂഹികവുമായ വിവിധ വിഷയങ്ങള് സിനഡ് ചര്‍ച്ച ചെയ്യും. 25 മുതല് 28 വരെ കൊടകരയില് നടക്കുന്ന മേജര് ആര്‍ക്കി എപ്പിസ്‌കോപ്പല് അസംബ്ലിയില് സിനഡിലെ മെത്രാന്മാര് സമ്മേളിക്കും. ദൈവജനത്തെ ശ്രവിക്കാനുള്ള നിര്‍ണായകമായ അവസരമാണ് അസംബ്ലിയെന്നും സിനഡ് നിരീക്ഷിച്ചു.\nആദ്യമായി സിനഡിലെത്തുന്ന പ്രിസ്റ്റണ് രൂപതയുടെ നിയുക്ത മെത്രാന് മാര് ജോസഫ് ശ്രാമ്പക്കല്, യൂറോപ്പിലെ അപ്പസ്‌തോലിക് വിസിറ്റേറ്റര് ബിഷപ്പ് മാര് സ്റ്റീഫന് ചിറപ്പണഞ്ഞ് എന്നിവരെ സിനഡിലേക്ക് മേജര് ആര്‍ച്ച് ബിഷപ്പ് കര്‍ദിനാള് മാര് ആലഞ്ചേരി സ്വാഗതം ചെയ്തു.\nസിനഡ് സെപ്റ്റംബര് രണ്ടിനു സമാപിക്കും.\nസീറോ മലബാര് സിനഡ് ആരംഭിച്ചു added by administrator on August 23, 2016, Time: 5:08 am


മോദിയുമെത്തി തലോടി; പരേഡുകളിലെ ശ്രദ്ധാകേന്ദ്രം വിരാട് വിരമിച്ചു; രാജോചിത യാത്രയയപ്പ് | Virat, elite horse of president's guard, retires\nനരേന്ദ്ര മോദിയുമെത്തി തലോടി; പരേഡുകളിലെ ശ്രദ്ധാകേന്ദ്രം വിരാട് വിരമിച്ചു; രാജോചിത യാത്രയയപ്പ്\nമനോരമ ലേഖകൻ January 27, 2022 11:03 AM IST\n2003 മുതൽ രാഷ്ട്രപതിയുടെ അംഗരക്ഷക സേനയിൽ സേവനമനുഷ്ഠിച്ചു വരികയായിരുന്ന വിരാട് എന്ന കുതിര സർവീസിൽ നിന്നു വിരമിച്ചു. 73–ാം റിപ്പബ്ലിക് ദിനാഘോഷങ്ങൾക്കു ശേഷം രാഷ്ട്രപതി റാം നാഥ് കോവിന്ദിനെ തിരികെ രാഷ്‌ട്രപതി ഭവനിലേക്ക് ആനയിച്ച ശേഷമായിരുന്നു വിരാടിന്റെ വിരമിക്കൽ അധികൃതർ പ്രഖ്യാപിച്ചത്. പരേഡ് അവസാനിച്ചതോടെ പ്രസിഡന്റ് റാംനാഥ് കോവിന്ദ്, പ്രധാനമന്ത്രി നരേന്ദ്ര മോദി, പ്രതിരോധമന്ത്രി രാജ്നാഥ് സിങ് എന്നിവർ തലയിലും പുറത്തും തലോടിയാണു വിരാടിനെ യാത്രയാക്കിയത്.\nപതിമൂന്നോളം റിപ്പബ്ലിക് ദിന പരേഡുകളിൽ ശ്രദ്ധാകേന്ദ്രമായിരുന്ന വിരാട് ഇന്നലത്തെ റിപ്പബ്ലിക് ദിനാഘോഷങ്ങളിലെയും ശ്രദ്ധേയ സാന്നിധ്യമായിരുന്നു. ഹാനോവേറിയൻ ഇനത്തിലുള്ള കുതിരയെ 2003ലാണ് രാഷ്ട്രപതിയുടെ അംഗരക്ഷക സംഘത്തിൽ ഉൾപ്പെടുത്തിയത്. അസാധാരണമായ കഴിവുകളുടെയും സേവനത്തിന്റെയും പേരിൽ രാജ്യത്തിന്റെ ആദരം ലഭിക്കുന്ന ആദ്യത്തെ കുതിരയാണ് വിരാട്. വിരാടിന് പ്രായമായതിനാലാണ് വിരമിക്കൽ പ്രഖ്യാപിച്ചതെന്ന് അധികൃതർ വ്യക്തമാക്കി.\nജനുവരി 15-ന് കരസേനാ ദിനത്തിന്റെ ഭാഗമായി വിരാടിന് ചീഫ് ഓഫ് ആർമി സ്റ്റാഫ് കമൻഡേഷൻ എന്ന ബഹുമതി നൽകി രാജ്യം ആദരിച്ചിരുന്നു. പരേഡിൽ ഏറ്റവും വിശ്വസ്തനായ കുതിരയായിട്ടായിരുന്നു വിരാടിനെ കണക്കാക്കിയിരുന്നത്. രാഷ്ട്രപതി റാംനാഥ് കോവിന്ദ്, പ്രധാനമന്ത്രി നരേന്ദ്ര മോദി എന്നിവർക്കൊപ്പം പ്രതിരോധ മന്ത്രി രാജ്നാഥ് സിങും വിരാടിന് യാത്രയയപ്പു നൽകി.\nEnglish Summary: Virat, elite horse of president's guard, retires\nഅമേരിക്കയിൽ ഭീതി പരത്തി അജ്ഞാതജീവി; ഒടുവിൽ പൊലീസ് കണ്ടെത്തി: ‘കോട്ടിമുണ്ടി’\nവീടിനടിയിൽ നിന്ന് അസാധാരണ ശബ്ദം: ആഴ്ചകളോളം വീട്ടുകാരറിയാതെ ഒളിച്ചിരുന്നത്?\nസന്തോഷത്തോടെ തുള്ളിച്ചാടി സ്വീഡനിലെ പശുക്കള്; മേയാനിറങ്ങുന്നത് സ്വാതന്ത്ര്യത്തിന്റെ വസന്തത്തിലേക്ക്\nvideo-component 6g6395c4srh864jrhpgshmscoo https-www-manoramaonline-com-environment-wild-life


വന്ധ്യത മൂലം പ്രയാസം അനുഭവിക്കുന്ന ദമ്പതികളുടെ ജീവിതാനുഭവങ്ങളെ കുറിച്ചുള്ള പഠനത്തില് ഇപ്പോള് ഡോക്ടറേറ്റ് നേടിയിരിക്കുകയാണ് റംസിയ റഹ്‍മത്ത്.\n05 Jan, 2021 at 08:49 AM\nകല്ല്യാണം കഴിഞ്ഞിട്ട് ഇപ്പോള് എത്രയായി, കുട്ടികളൊന്നുമായില്ലേ, ഡോക്ടറെ കാണിച്ചോ, ആര്‍ക്കാ കുഴപ്പം- ഇതൊരു സീരീസായിട്ടുള്ള ചോദ്യങ്ങളാണ്. വിവാഹം കഴിഞ്ഞ് കുഞ്ഞുങ്ങളാകാത്ത ദമ്പതികളെ കാണുമ്പോള് സമൂഹം ചോദിക്കുന്ന ചോദ്യങ്ങള്. വെറും കുശലാന്വേഷണം എന്നതിനപ്പുറം, വിവാഹം കഴിഞ്ഞ് വര്‍ഷങ്ങള് കഴിഞ്ഞിട്ടും ഒരു കുഞ്ഞിനെ ഉദരത്തില് പേറാനാകാത്തവളുടെ, കുഞ്ഞിനെ താലോലിക്കാന് കഴിയാത്തവന്‍റെ വേദനകളെ മനസ്സിലാക്കാന് നമ്മള് എത്രത്തോളം ശ്രമിക്കുന്നുണ്ട്. അത്തരമൊരു പഠനത്തിന്‍റെ പിറകിലായിരുന്നു റംസിയ റഹ്മത്ത്. വന്ധ്യത മൂലം പ്രയാസം അനുഭവിക്കുന്ന ദമ്പതികളുടെ ജീവിതാനുഭവങ്ങളെ കുറിച്ചുള്ള പഠനത്തില് ഇപ്പോള് ഡോക്ടറേറ്റ് നേടിയിരിക്കുകയാണ് റംസിയ. തിരുവനന്തപുരത്തെ ലൊയോള കോളേജ് ഓഫ് സോഷ്യല് സയന്‍സില് നിന്നാണ് റംസിയ തന്‍റെ ഗവേഷണം പൂര്‍ത്തിയാക്കിയിരിക്കുന്നത്.\nഎന്തെല്ലാമാണ് വന്ധ്യത മൂലം പ്രയാസം അനുഭവിക്കുന്ന ദമ്പതികളുടെ പ്രശ്നങ്ങള്, എങ്ങനെയാണ് അത്തരമൊരു അവസ്ഥയെ അതിജീവിക്കാന് അവര്‍ക്ക് സാധിക്കുന്നത്- റംസിയ സംസാരിക്കുന്നു.\nപഴയ പോലെ അല്ല, വന്ധ്യത എന്ന അവസ്ഥ ഇപ്പോള് സാധാരണയായിക്കഴിഞ്ഞു, നമ്മുടെ വീട്ടില്, സഹോദരങ്ങള്‍ക്ക്, കുടുംബങ്ങളില്, അയല്‍വക്കങ്ങളില്, അങ്ങനെയങ്ങനെ നമ്മുടെ ചുറ്റുപാടുകളിലൊക്കെ കുഞ്ഞുങ്ങളില്ലാത്ത ദമ്പതികള് ഇപ്പോള് സ്ഥിരം കാഴ്ചയാണ്.കുട്ടികളില്ല, ചികിത്സയിലാണ് എന്ന് പറയുന്നതും ഇപ്പോള് സാധാരണയായിക്കഴിഞ്ഞു. എന്തായിരിക്കും അതിനുള്ള കാര്യം എന്ന അന്വേഷണമാണ് ആദ്യം നടത്തിയത്.\nഅന്നും ഇന്നും എന്നും ഒരു കല്യാണവും പ്രസവവുമൊക്കെ അഘോഷിക്കുന്ന സമൂഹമാണ് നമ്മുടേത്. പ്രസവം, മുടികളച്ചില്, നൂലുകെട്ട്, 28, നാല്‍പ്പത്, പിറന്നാള് തുടങ്ങി കുഞ്ഞുങ്ങളുമായി ബന്ധപ്പെട്ട എന്തും ആഘോഷമാണ് ഈ സമൂഹത്തില്. ഇന്നത്തെ തലമുറയിലെ പെണ്‍കുട്ടികള് പഠനം കഴിയട്ടെ, ജോലി കിട്ടട്ടെ എന്നെല്ലാമുള്ള കണക്കുകൂട്ടലില് വിവാഹവും പ്രസവവുമൊക്കെ നേരം വൈകിക്കുന്നുമുണ്ട്. എന്നാലും 18 തികയും മുമ്പ് കല്യാണം, കല്യാണം കഴിഞ്ഞ് ഒരു മാസം ആകുംമുമ്പ് വിശേഷം, പെട്ടെന്ന് തന്നെ പ്രസവം എന്ന ചിന്തകള്‍ക്കൊന്നും ഇന്നും ഒരു മാറ്റവുമില്ല. കല്യാണം കഴിഞ്ഞ് വിശേഷമുണ്ടോ, ഒന്നുമായില്ലേ, ആര്‍ക്കാ കുഴപ്പം, ഡോക്ടറെ കണ്ടോ... ഇത്തരം ചോദ്യങ്ങളുള്ള ഒരു സമൂഹത്തില് കുട്ടികളില്ലാതെ കഴിയേണ്ടിവരുന്ന ഒരു ദമ്പതിമാരുടെ മാനസികാവസ്ഥ എന്തായിരിക്കും. ഇത്തരമൊരു സമൂഹത്തില് എങ്ങനെയായിരിക്കും കുട്ടികളില്ലാത്തവര് ജീവിക്കുന്നത്.\nപഠനവുമായി മുന്നോട്ട് പോയപ്പോള് തന്നെ എന്നെ കുഴക്കിയ ഒരുപാട് കാര്യങ്ങളുണ്ടായിരുന്നു. ART, GIFT, cysts, IVF തുടങ്ങിയ വാക്കുകളൊക്കെ ഇന്ന് സാധാരണക്കാര്‍ക്കൊക്കെ പരിചിതമായിക്കഴിഞ്ഞു. മാത്രമല്ല, മതവിശ്വാസികളെ ഹനിക്കുന്ന ചില ഘടകങ്ങള് വരെ ഇത്തരം ചികിത്സയിലുണ്ട് എന്നതും ആളുകളെ കുഴക്കുന്നുണ്ട്. കാരണം അണ്ഡവും ബീജവുമൊക്കെ പുറത്തെടുത്ത്, പുറത്തുനിന്ന് യോജിപ്പിച്ച്, വീണ്ടും ഗര്‍ഭപാത്രത്തിലേക്ക് നിക്ഷേപിച്ച് കുഞ്ഞെന്ന ആഗ്രഹം സഫലമാക്കുന്ന ചികിത്സ. വിശ്വാസത്തെ ഹനിക്കും എന്ന കാരണം പറഞ്ഞ് ആളുകള് അതിന് വിധേയമാകാത്ത അവസ്ഥ.. അത് എന്തുകൊണ്ടായിരിക്കും. ഇതുമായി ബന്ധപ്പെട്ട എന്തെങ്കിലും പഠനങ്ങള് നടന്നിട്ടുണ്ടോ എന്ന് അന്വേഷിച്ചു.\nആണുങ്ങളിലെ വന്ധ്യത ആരും അങ്ങനെ പഠനവിധേയമാക്കിയിട്ടില്ല. കേരളത്തില് മാത്രമല്ല, ഇന്ത്യയില് പോലും അതാണ് അവസ്ഥ. അപൂര്‍വം ചില പഠനങ്ങളില് പുരുഷ വന്ധ്യത കൂടി പ്രമേയമാക്കിയിട്ടുണ്ട് എന്ന് മാത്രം. അതുകൊണ്ടാണ് പഠന വിഷയം വന്ധ്യത സ്ത്രീകളില് എന്നത് മാറ്റിയിട്ട്, വന്ധ്യത ദമ്പതികളില് എന്നാക്കി മാറ്റിയത്. പുരുഷ വന്ധ്യത കൂടി വരുന്ന ഈ കാലഘട്ടത്തില്, അത് കൂടി പഠിക്കാതെ സ്ത്രീകളിലെ വന്ധ്യതയെ കുറിച്ച് മാത്രം പഠനം നടത്തിയിട്ട് കാര്യമില്ലല്ലോ.. പുരുഷന്മാരിലെ വന്ധ്യത മാത്രം പഠിച്ചാല് പഠനം പൂര്‍ണമാകുകയുമില്ല. അതുകൊണ്ടാണ് ദമ്പതികളിലെ വന്ധ്യത എന്ന വിഷയം എടുക്കുന്നത്. അത്തരം ദമ്പതികളുടെ ജീവിതം എങ്ങനെയായിരിക്കും എന്നായിരുന്നു പഠനത്തിന്റെ ആദ്യ മുന്‍ഗണന.\nപഠനത്തിന്‍റെ ആദ്യഘട്ടത്തില് ഈ രംഗത്തെ ഡോക്ടര്‍മാരെയാണ് ആദ്യം സമീപിച്ചത്. വന്ധ്യത സ്ത്രീകളിലുള്ളത് എത്ര ശതമാനമാണോ, അതേ അളവില് തന്നെ പുരുഷന്മാരിലും കാണുന്നുവെന്ന സൂചനയാണ് ഡോക്ടര്‍മാര് നല്‍കിയത്. ജീവിത രീതി മാറിയതും പുകവലിയും, മദ്യപാനവുമെല്ലാം പുരുഷന്മാരിലെ വന്ധ്യതയ്ക്ക് ഒരു പരിധിവരെ കാരണമായിതുടങ്ങി. അതുപോലെ, കൂടുതല് നേരം ഇരുന്നിട്ട് ജോലി ചെയ്യുന്നവരില്, മാര്‍ക്കറ്റിംഗ് ജോലി ചെയ്യുന്നവരില്, ഷെഫുമാര്, എന്നിവരിലൊക്കെ വന്ധ്യത കൂടി വരുന്നുണ്ട്.\n5 ഭാഗങ്ങളായാണ് പഠനം പൂര്‍ത്തിയാക്കിയത്\n1. വന്ധ്യത മൂലം നമ്മുടെ സമൂഹത്തില് ദമ്പതികള് അനുഭവിക്കുന്ന സാമൂഹിക- സാമ്പത്തിക പ്രശ്നങ്ങള്\nവിവാഹം കഴിഞ്ഞ് കുഞ്ഞുങ്ങളുണ്ടാകാന് നേരം വൈകുന്തോറും സ്ത്രീകള് പിന്നെ ഒരു പൊതുചടങ്ങിനും പോകാതെയാകും. ഒരു കല്യാണത്തിനോ ആളു കൂടുന്ന എന്തെങ്കിലും ചടങ്ങുകളില് നിന്നോ അവര് ഒഴിഞ്ഞു മാറി നില്‍ക്കും. കാരണം ഇങ്ങനെയുള്ള സ്ത്രീകളെ കാണുമ്പോഴേക്ക് 'വിശേഷമൊന്നുമായില്ലേ' ചോദ്യങ്ങളുമായി വരുന്നതില് സമൂഹത്തിന് ഒരു മടിയുമില്ല. പക്ഷേ, ഇത്തരം ചോദ്യങ്ങള് കേട്ട് അവര്‍ക്ക് അതിനകം തന്നെ മടുത്തിരിക്കും.\nചോദ്യങ്ങള് മാത്രമല്ല, കുട്ടികളുമായി വരുന്ന ആളുകളെ കാണുമ്പോള് എത്ര നിയന്ത്രിച്ചാലും അവരുടെ മനസ്സ് സങ്കടം കൊണ്ട് തിങ്ങിനിറയും. പ്രായത്തില് അവരെക്കാളും ചെറുപ്പമായവരുടെ കയ്യിലാണ് കുഞ്ഞിനെ കാണുന്നതെങ്കില് ആ സങ്കടം പിന്നെയും കൂടും. അവര്‍ക്കൊക്കെ പെട്ടെന്ന് പെട്ടെന്ന് കുട്ടികളാകുമ്പോള്, ഇത്രകാലം ട്രീറ്റ്മെന്‍റ് ഒക്കെ ചെയ്തിട്ടും മരുന്നുകള് കഴിച്ചിട്ടും ഒരു കുഞ്ഞിനെ കിട്ടിയില്ലല്ലോ എന്നത് വല്ലാത്ത ഒരു വേദനയായി അവരുടെ ഉള്ളില് കിടക്കും.\nഇത്തരം ചടങ്ങുകളിലെത്തിയാല് അവരൊരു കുട്ടിയെ കളിപ്പിച്ചാലോ, കളിപ്പിക്കാതെ മാറിനിന്നാലോ സെന്‍റര് ഓഫ് അറ്റന്‍ഷന് അവരായി മാറുന്നു എന്നും അവര്‍ക്ക് തോന്നും. എല്ലാവരും എന്നെതന്നെ ശ്രദ്ധിക്കുവാണോ എന്നൊക്കെ ചിന്തിക്കും. കല്യാണം കഴിഞ്ഞ ഉടനെ കുട്ടികളില്ലാതെയാകുകയാണെങ്കില് ജീവിതം കൊണ്ട് ഒരു കാര്യവുമില്ല എന്ന അവസ്ഥയിലേക്ക് സമൂഹം അവരെയെത്തിക്കും. കുട്ടികളില്ലാതെ എന്ത് ജീവിതം എന്ന് അവര് ചിന്തിക്കും. ചിലരൊക്കെ തങ്ങളുടെ കര്‍മ്മം കൊണ്ട്. മുജ്ജന്മത്ത് ചെയ്ത എന്തോ തെറ്റു കൊണ്ട് എന്നൊക്കെ വിശ്വസിക്കുന്നവരുമുണ്ട്. വിശ്വാസം ഇല്ലാത്തവര് പോലും ഈ ഒരു കാര്യത്തിന് വേണ്ടി, വിശ്വാസത്തിന്റെ പാതയിലേക്ക് വരുന്നുണ്ട്.\nകല്യാണം കഴിഞ്ഞ് ആദ്യ വര്‍ഷങ്ങളില് കുട്ടികള് വേണ്ട എന്ന് കരുതിയവര് പോലും പിന്നീട് അതില് പശ്ചാത്തപിക്കുന്നത് കണ്ടു. കാരണം നമ്മുടെ സമൂഹത്തില് കുട്ടികളില്ലാതെ ജീവിക്കുക എന്നത് ഭയങ്കര ബുദ്ധിമുട്ടുള്ള കാര്യമാണ്. ആള്‍ക്കാരുടെ ചോദ്യം മാത്രമല്ല, പ്രായമാകുമ്പോള് നമ്മുടെ സംരക്ഷണത്തിന് ആരുണ്ടാകുമെന്ന ആശങ്കയും അതിന് കാരണമാണ്. പ്രായം കൂടുന്തോറും ആ കാര്യത്തിലുള്ള അവരുടെ ആധിയും കൂടി വരും. നമ്മുടെ ചുറ്റുമുള്ളവര്‍ക്ക് പ്രായമാകുമ്പോള് നമ്മള് ഭാരമാകുമോ, മക്കളില്ലാതെ ഭാവി ജീവിതം എന്താകും, ഇത്തരം കാര്യങ്ങള്‍ക്കൊന്നും ഒരു മാറ്റവും കാലമിത്ര കഴിഞ്ഞിട്ടും വന്നിട്ടില്ല.\nഇന്‍ഫെര്‍ട്ടിലിറ്റി ട്രീറ്റ്മെന്‍റ് എന്നുപറഞ്ഞാല് അത്രയേറെ സാമ്പത്തിക ബാധ്യതയുണ്ടാക്കുന്ന ട്രീറ്റ്മെന്‍റാണ്. പക്ഷേ, എത്രത്തോളം റിസള്‍ട്ട് കിട്ടുമെന്ന് ഉറപ്പുപറയുകയും വയ്യ. പക്ഷേ റിസള്‍ട്ട് കിട്ടും വരെ ഈ ട്രീറ്റ്മെന്‍റ് ചെയ്ത് കൊണ്ടിരിക്കുന്നവരും ഉണ്ട്. കയ്യില് പൈസയില്ലാഞ്ഞിട്ട് ട്രീറ്റ്മെന്‍റ് ഇടയ്ക്ക് വെച്ച് നിര്‍ത്തിയവരും ഉണ്ട്. ബാക്കിയുള്ള എന്ത് അസുഖത്തിനു കടം ചോദിക്കുന്നത് പോലെയല്ല, കുട്ടികളില്ലാത്ത അസുഖത്തിന് വേണ്ടി, അതിനാവശ്യമായ ചികിത്സയ്ക്ക് വേണ്ടി കടം ചോദിക്കാന് എല്ലാവരും മടിക്കും. പ്രത്യേകിച്ച് പുരുഷന്മാര്. അപ്പോള് ചികിത്സ നിലയ്ക്കും, അതേ ചൊല്ലി ഭാര്യയുമായി വഴക്കാകും.\nശരിക്കും പുരുഷന്മാര് ഇതിന്‍റെ ഇടയില്‍പ്പെട്ട് മാനസികമായി വല്ലാത്ത ബുദ്ധിമുട്ട് അനുഭവിക്കുന്നുണ്ട്. ആരോടും പണം കടം ചോദിക്കാനും കഴിയുന്നില്ല, ഭാര്യ പറയുന്നത് കേള്‍ക്കും വേണം. സ്ത്രീകള് മാത്രമല്ല, സ്ട്രെസ് അനുഭവിക്കുന്നത് എന്ന് അര്‍ത്ഥം. വന്ധ്യതയുടെ ദുരിതം പേറുന്ന ഒരു സ്ത്രീ അനുഭവിക്കുന്ന അതേ മാനസിക അളവില് തന്നെ പുരുഷനും സ്ട്രെസ് അനുഭവിക്കുന്നുണ്ട്. പല പുരുഷന്മാരും ട്രീറ്റ്മെന്‍റ് എടുക്കുമ്പോള് ഭാര്യയുടെ ആരോഗ്യത്തെ നശിപ്പിക്കുമല്ലോ അത് എന്ന കാര്യത്തില് വല്ലാതെ സങ്കടപ്പെടുന്നവരാണ്. അല്ലെങ്കില് കയ്യില് പൈസയില്ലാഞ്ഞിട്ട് ചികിത്സിക്കാന് കഴിയുന്നില്ലല്ലോ എന്ന് ടെന്‍ഷനടിക്കുന്നവരാണ്. മെഡിക്കല് ലോണ് ഒക്കെ കിട്ടും. പക്ഷേ അതിലൊന്നും ഈ ഇന്‍ഫെര്‍ട്ടിലിറ്റി ചികിത്സ വരുന്നില്ല. ഇത്തരം ദമ്പതിമാരുടെ ചികിത്സാ സഹായത്തിനായി ലോണോ ഫണ്ടോ പോളിസിയോ ഒന്നുമില്ല.\n2. കുടുംബത്തില് നിന്നുള്ള പിന്തുണ\nകുടുംബത്തില് നിന്നുള്ള പിന്തുണയെങ്ങനെയാണ് അവരെ പോസിറ്റീവായും നെഗറ്റീവായും ചികിത്സയുടെ സമയത്ത് ബാധിക്കുന്നത്. പരസ്പരം ഇരുവര്‍ക്കും, ഇരു കുടുംബത്തില് നിന്നുമുള്ള പിന്തുണ എങ്ങനെയാണ് എന്നതെല്ലാമാണ് പ്രധാനമായും പഠന വിധേയമാക്കിയത്.\nചികിത്സയുടെ സമയത്ത് കുടുംബത്തില് നിന്ന് കിട്ടുന്ന പരിഗണന, ഇവരുടെ ചികിത്സയിലുണ്ടാക്കുന്ന പോസിറ്റീവ് എനര്‍ജി വളരെ കൂടുതലാണ്. വന്ധ്യതയ്ക്ക് സ്ട്രെസ്സ് ഒരു കാരണമാകുന്നുണ്ടെന്ന് പറയുന്നുണ്ട്. അതായത് ഇന്‍ഫെര്‍ട്ടിലിറ്റി കൊണ്ട് സ്ട്രെസ്സ് ഉണ്ടാകും. സ്ട്രെസ് കൊണ്ട് ഇന്‍ഫെര്‍ട്ടിലിറ്റിയുമുണ്ടാകും. ചികിത്സയുടെ സമയത്ത് സ്ട്രെസ് ഉണ്ടാകുകയാണെങ്കില് പിന്നെ ചികിത്സ നടത്തിയിട്ട് ഒരു കാര്യവുമുണ്ടാകില്ല. ആ സമയത്ത് കുടുംബത്തില് നിന്ന് കിട്ടുന്ന ഓരോ പിന്തുണയും അവരെ അത്രയും കരുത്തരാക്കും. പക്ഷേ കൂടുതല് പേര്‍ക്കും അതൊന്നും കിട്ടുന്നില്ല എന്നതാണ് സത്യം. ART, IVF ചികിത്സകള് ചെയ്യുന്നത് പോലും കുടുംബത്തില് പറയാത്ത പലരുമുണ്ട് ഇന്നും. റിസള്‍ട്ട് ഉണ്ടാകുകയാണെങ്കില് മാത്രം പറയാം. അല്ലെങ്കില് പറയണ്ട, അറിയണ്ട എന്ന് കരുതി മിണ്ടാതിരിക്കുന്നു. അതിന് ഒരു കാരണം, ചില ഭര്‍തൃവീട്ടുകാര് മകന്‍റെ വരുമാനം മുഴുവന് ഇതിന് പോകുകയാണല്ലോ എന്ന് പരിതപിക്കും. അതൊന്നും കേള്‍ക്കണ്ടല്ലേ എന്ന് കരുതി, ഈ ട്രീറ്റ്മെന്റ് എടുക്കുന്ന കാര്യമേ ദമ്പതികള് വീട്ടില് പറയില്ല. അതുകൊണ്ടുതന്നെ, ഇതുമൂലമുണ്ടാകുന്ന ബുദ്ധിമുട്ടുകള് മുഴുവന് അവര് ഒറ്റയ്ക്ക് തന്നെ അനുഭവിക്കുകയാണ്. സ്ത്രീകള് ജോലിക്കാരി കൂടിയാണെങ്കില് അവരനുഭവിക്കുന്ന ശാരീരിക മാനസിക സാമ്പത്തിക ബുദ്ധിമുട്ടുകള് അത്രയേറെയാണ്.\n3. ചികിത്സയുടെ ഭാഗമായിട്ട് അവര് അനുഭവിക്കുന്ന മാനസിക പ്രയാസങ്ങള്\nഇതൊരു ഇമോഷണല് റോളര് കോസ്റ്റ് ആണ്. ഓരോ മാസവും പ്രതീക്ഷയുണ്ടാവും. പിരീഡ്സ് ആകുമ്പോള് ആ പ്രതീക്ഷ നശിക്കും. അടുത്തമാസം വീണ്ടും പ്രതീക്ഷിക്കും. ഇതുമൂലം ഡിപ്രഷനിലാകുന്നവര് വരെയുണ്ട്. പലരും കൌണ്‍സിലിംഗിന് വിധേയമാകേണ്ടിവരുന്നു. പല ക്ലിനിക്കുകയും ട്രീറ്റ്മെന്റിന്‍റെ ഭാഗമായി കൌണ്‍സിലിംഗ് നല്‍കുന്നില്ല. ചികിത്സ തേടുന്ന ദമ്പതികള്‍ക്ക് മാത്രം കൌണ്‍സിലിംഗ് നല്‍കിയാല് പോര എന്നതാണ് വാസ്തവം. കൂടെ ജീവിക്കുന്ന ബന്ധുക്കള്‍ക്കും ഈ കൌണ്‍സിലിംഗ് നല്‍കണം. കാരണം ഇത്തരമൊരു ചികിത്സാഘട്ടത്തിലൂടെ കടന്നുപോകുന്ന ദമ്പതികള് അനുഭവിക്കുന്ന മാനസിക പ്രയാസം വളരെ വലുതാണ്. അത്തരമൊരു ഘട്ടത്തില് അവര്‍ക്കൊപ്പമുള്ള ബന്ധുക്കള് എങ്ങനെയാണ് അവരെ ചേര്‍ത്തുപിടിക്കേണ്ടത് എന്ന് മനസ്സിലാക്കാന് ഈ കൌണ്‍സിലിംഗ് സഹായിക്കും.\nഇന്‍ഫെര്‍ട്ടിലിറ്റി ക്ലിനിക്കില് ജോലി ചെയ്യുന്നവര്‍ക്ക് കൌണ്‍സിലിംഗ് പരിശീലനം നല്‍കേണ്ടതുണ്ട്. സാധാരണക്കാരായ, വിദ്യാഭ്യാസമില്ലാത്ത ദമ്പതികള്‍ക്ക് കുട്ടികളുണ്ടാകാനുള്ള ചികിത്സ എന്നേ അറിയൂ. അതിനപ്പുറം IVF എന്താണെന്നോ ART എന്താണെന്നോ എന്നൊന്നും അറിയില്ല. കൈയില് പൈസയുള്ളപ്പോള് അവര് ചികിത്സയ്ക്ക് വരും. പൈസ തീരുമ്പോള് നിര്‍ത്തും. കിട്ടുന്ന പൈസ മുഴുവന് ഇത്തരം ക്ലിനിക്കുകളില് കൊണ്ടുപോയി കൊടുക്കും. ഇതിന്റെ സൈഡ് എഫക്ടുകളെ കുറിച്ചൊന്നും ക്ലിനിക്കുകള് ആളുകളെ ബോധവത്കരിക്കുന്നില്ല.\nഗവണ്‍മെന്‍റ് ഹോസ്പിറ്റലില് ഇന്‍ഫെര്‍ട്ടിലിറ്റി ക്ലിനിക്കുകള് ഒന്നുകൂടി കാര്യക്ഷമമായി പ്രവര്‍ത്തിക്കേണ്ടതുണ്ട്. അങ്ങനെയെങ്കില് അത് സാമ്പത്തിക ബുദ്ധിമുട്ട് അനുഭവിക്കുന്ന കുടുംബങ്ങള്‍ക്ക് ഏറെ ആശ്വാസകരമാകും. പക്ഷേ, അതല്ല, നിലവില് വന്ധ്യത ചികിത്സയുമായി ബന്ധപ്പെട്ട സൌകര്യങ്ങളെല്ലാം ഗവണ്‍മെന്‍റ് ആശുപത്രികളില് കുറവാണ്. ആളുകള് കൂടുന്നതിനാല് ഒരുപാട് കാലം ചികിത്സയ്ക്കായി കാത്തിരിക്കേണ്ടിവരുന്നു. ഈ ചികിത്സയില് പ്രായവും സമയവും ഒരു പ്രധാന ഘടകമാണ്. എല്ലാ മാസവും ചികിത്സയുടെ ഫോളോ അപ്പ് നടക്കേണ്ടതുണ്ട്. എങ്കില് മാത്രമേ ചികിത്സയ്ക്ക് റിസള്‍ട്ട് ഉണ്ടാവുകയുള്ളൂ. ഒരു മാസം വന്നു, പിന്നെ വരുന്നത് രണ്ട് മാസം കഴിഞ്ഞ്, അതുകൊണ്ട് ചികിത്സയ്ക്ക് കാര്യമുണ്ടാകില്ല. ചികിത്സ തുടര്‍ച്ചയായി നടക്കണം. അതൊക്കെ സ്വകാര്യ ആശുപത്രികളിലേ നടക്കൂ.. അവിടുത്തെ ചികിത്സാ ചെലവ് സാധാരണക്കാര്‍ക്ക് താങ്ങില്ല. ചില ക്ലിനിക്കുകളൊക്കെ, ഇപ്പോള് ചികിത്സ മുടങ്ങാതിരിക്കാന് തങ്ങളുടെ പേഷ്യന്‍റ്സിന് ലോണ് സൌകര്യം വരെ ഏര്‍പ്പാടാക്കി കഴിഞ്ഞു.\nസ്ത്രീകളുടെ വന്ധ്യതയ്ക്ക് പ്രായം ഒരു പ്രധാന ഘടകമാണ്. 30 വയസ്സില് താഴെയാണ് ഒരു സ്ത്രീയുടെ ഗര്‍ഭധാരണത്തിന് ഏറ്റവും അനുയോജ്യമായ പ്രായം. ഇപ്പോഴത്തെ പെണ്‍കുട്ടികള് പഠനം പൂര്‍ത്തിയാക്കി, ജോലി കിട്ടി, കരിയര് ഡെവലപ്പ് ചെയ്ത് എന്നൊക്കെ കരുതി ഗര്‍ഭധാരണവും പ്രസവവും മാറ്റിവെക്കുന്നുണ്ട്. അപ്പോഴേക്കും ആരോഗ്യമുള്ള അണ്ഡം ഉണ്ടാകാനുള്ള സാധ്യത കുറയും. ഇതും വന്ധ്യത കൂടാന് കാരണമാകുന്നുണ്ട്. കഴിയുന്നതും വിവാഹവും കരിയരും സമാന്തരമായി കൊണ്ടുപോകാന് പെണ്‍കുട്ടികള് ശ്രമിക്കണം. കാരണം, അങ്ങനെ കരിയറിന് വേണ്ടി ഫാമിലി പ്ലാനിംഗ് നടത്തി പിന്നീട് അതില് പശ്ചാത്തപിക്കുന്ന ദമ്പതികളും നമുക്ക് ചുറ്റുമുണ്ട്. മലിനീകരണം, ലൈഫ് സ്റ്റൈല്, തടി, ഡയബറ്റിക്സ്, നഗരവത്കരണം എല്ലാം വന്ധ്യതയ്ക്ക് പുതിയ കാലത്ത് കാരണമാകുന്നുണ്ട്.\n4. മതവും വിശ്വാസവും എങ്ങനെയാണ് ദമ്പതികളുടെ കുട്ടികളില്ലാത്ത അവസ്ഥയെ മറികടക്കാന് സാധിക്കുന്നത്.\nഎആര്‍റ്റി ചെയ്യാനൊക്കെ ഇന്നും മാനസികമായി ബുദ്ധിമുട്ടുന്ന പലരും ഉണ്ട്. അത് ചെയ്യുന്നത് ശരിയാണോ.. അത് നമുക്ക് പറ്റോ എന്നൊക്കെ ചിന്തിച്ച് വേറെ വഴിയില്ലാഞ്ഞിട്ട് അവസാനം എആര്‍റ്റി ചെയ്യാന് ഒരുങ്ങുന്ന ദമ്പതികളും ഉണ്ട്. ഇസ്‍ലാമിലും ക്രിസ്ത്യാനിറ്റിയിലും ഇതിനെതിരെ പറയുന്നത് കൊണ്ട് മനസ്സില്ലാ മനസ്സോടെ ഇതിന് സമ്മതിക്കുന്നവരാണ് അധികവും.\n5. എങ്ങനെയാണ് ഇത്തരമൊരു അവസ്ഥയോട് ദമ്പതികള് പൊരുത്തപ്പെട്ട് പോകുന്നത്.\nപഠനത്തിന്റെ ഭാഗമായി പ്രായമായ ചില ദമ്പതികളെയും കണ്ടിരുന്നു. ട്രീറ്റ്മെന്റ് ഒക്കെ നിര്‍ത്താന് പ്രായമായപ്പോഴേക്കും ഈ ഒരു അവസ്ഥയോട് പൊരുത്തപ്പെട്ടു എന്നാണ് അവര്‍ക്ക് പറയാനുണ്ടായിരുന്നത്. രണ്ടുപേരും പരസ്പര സ്നേഹത്തോടെ കഴിയുന്നവരും, ഒരാള് ഇടഞ്ഞ് ഇനി ഇങ്ങനെയൊക്കെ അങ്ങോട്ട് മുന്നോട്ടു പോകാം എന്ന് കരുതി മുന്നോട്ട് പോകുന്നവരും അക്കൂട്ടത്തിലുണ്ട്. പരസ്പരം കുറ്റപ്പെടുത്തുന്നവരും, കുറ്റബോധത്തില് കഴിയുന്നവരും ഉണ്ട്.\nആറു ദമ്പതികളില് ഒരാള്‍ക്ക് വന്ധ്യത\nIndian Society For Assisted Reproduction (isar) എന്ന പേരില് ഒരു അസോസിയേഷനുണ്ട്. അവര് ഇതില് ഒരു പഠനം നടത്തിയിരുന്നു. സിറ്റികളി‍ല് ജീവിക്കുന്ന6ദമ്പതികളില് ഒരാള്‍ക്ക് വന്ധ്യതയുമായി ബന്ധപ്പെട്ട പ്രശ്നങ്ങളുണ്ട്. അത്ര സാധാരണമായി വന്ധ്യത നമ്മുടെ നാട്ടില് മാറിക്കഴിഞ്ഞു. രണ്ട് തരത്തിലുള്ള ഇന്‍ഫെര്‍ട്ടിലിറ്റി ഉണ്ട്. പ്രൈമറി ഇന്‍ഫെര്‍ട്ടിലിറ്റിയും സെക്കണ്ടറി ഇന്‍ഫെര്‍ട്ടിലിറ്റിയും. നമ്മുടെ നാട്ടില് സെക്കണ്ടറി ഇന്‍ഫെര്‍ട്ടിലിറ്റിയാണ് കൂടുതല്. അതായത്, ആദ്യത്തെ കുട്ടിയുണ്ടായി, രണ്ടാമത്തെ കുഞ്ഞുണ്ടാകാനായി വര്‍ഷങ്ങള് കാത്തിരിക്കേണ്ടി വരിക. ഏകദേശം 8 ശതമാനത്തോളം ദമ്പതികളില് ഈ ഒരു അവസ്ഥയുണ്ടാകുന്നുണ്ട്.\nപല കാര്യങ്ങളും കൂട്ടായി ചര്‍ച്ച ചെയ്യുമെങ്കിലും ഇന്‍ഫെര്‍ട്ടിലിറ്റി ട്രീറ്റ്മെന്‍റുമായി ബന്ധപ്പെട്ട് കാര്യങ്ങളില് അങ്ങനെ ഒരു കൂട്ടായ ചര്‍ച്ച ദമ്പതിമാര്‍ക്കിടയില് ഉണ്ടാകുന്നില്ല എന്നതാണ് വാസ്തവം. ഒരു പക്ഷേ, ചര്‍ച്ച ചെയ്ത് ചര്‍ച്ച ചെയ്ത് അടിയാകണ്ട എന്നതാവണം അതിന് ഒരു കാരണം. ട്രീറ്റ്മെന്റ് എപ്പോഴാണ് തുടങ്ങേണ്ടത്, ഏത് തരം ചികിത്സയാണ് തേടേണ്ടത്, അലോപ്പതി വേണോ, ആയുര്‍വേദം വേണോ, ഹോമിയോ വേണോ ഏത് ഡോക്ടറെ കാണണം. ഏതൊക്കെ കാര്യങ്ങള് ബന്ധുക്കളോട് പറയണം, ഏതൊക്കെ പറയണ്ട.\nഈ ഒരു അവസ്ഥയിലൂടെ കടന്നുപോകുന്ന ദമ്പതികള് പരസ്പരം ഇത് സംബന്ധിച്ച ചര്‍ച്ചകളെ അവഗണിക്കുകയാണ്. അതിന് ഒരു കാരണമായി അവര് പറയുന്നത് വഴക്ക് ഇല്ലാതാക്കുക എന്നതു തന്നെയാണ്. വിഷയം സംസാരിച്ചു തുടങ്ങിയാല് അത് അടിയാകും എന്നുറപ്പാണ്. ആര്‍ക്കാണോ, കുഴപ്പം അവരാണ് ഈ വിഷയം മനഃപൂര്‍വ്വം അവഗണിക്കുന്നതും. കാരണം പങ്കാളിയോട് താനെന്തോ തെറ്റ് ചെയ്യുന്നു എന്ന കുറ്റബോധം പേറിയായിരിക്കും ആ ആള് ജീവിക്കുന്നത്. എപ്പഴാണ് തന്നെ ഇട്ടേച്ച് പോകുക എന്ന പേടി ആ വ്യക്തിയുടെ ഉള്ളിലുണ്ടായിരിക്കും. എപ്പഴാണ് മറ്റേ ആള് വേറെ കല്യാണം കഴിക്കുക. ഈ ചിന്തകളിലൂടെയൊക്കെ ഒരാള് കടന്നുപോകുമ്പോള് അതിനനുസരിച്ച് വീടിനുള്ളില് പെരുമാറുമ്പോള് കുടുംബത്തിലാകെ ഒരു അസ്വസ്ഥതയാകും അത് സൃഷ്ടിക്കുക. മാത്രമല്ല, ഇത്തരം ദമ്പതികളുടെ സഹോദരങ്ങള്‍ക്ക് കുട്ടികളുണ്ടാകുമ്പോള് ഇവര്‍ക്കത് വിഷമമാകുമോ എന്ന ആശങ്കയില് കുടുംബത്തിനുള്ളിലെ ആര്‍ക്കും മനസ്സ് തുറന്ന് സംസാരിക്കാന് പറ്റാത്ത അവസ്ഥയും വരുന്നു.\nസമൂഹം ഏറെ പുരോഗമിച്ചു, പക്ഷേ, കുഞ്ഞുങ്ങളില്ലാത്തവരോടുള്ള കാഴ്ചപ്പാടിന് ഒരു മാറ്റവുമില്ല\nഎത്ര പുരോഗമിച്ചാലും, വന്ധ്യതയുടെ കാര്യത്തില് കേരളത്തിന്‍റെ കാഴ്ചപ്പാടിന് വലിയ മാറ്റമൊന്നുമുണ്ടായിട്ടില്ല. ഇപ്പഴും കുട്ടികളുണ്ടാവാത്തതിന് ഭര്‍ത്താവിന്റെ കുടുംബത്തില് നിന്ന് പഴി കേള്‍ക്കേണ്ടിവരുന്ന സ്ത്രീകളാണ് നമുക്ക് ചുറ്റുമുള്ളത്. പലരും ആണുങ്ങളെ മറ്റൊരു കല്യാണത്തിന് നിര്‍ബന്ധിക്കുന്നു. ജോലിയുള്ള സ്ത്രീകള് കുറച്ചു കൂടി വീടിന് പുറത്തൊക്കെ ഇറങ്ങുന്നവരായതുകൊണ്ട് അവരുടെ അത്തരം ജീവിതത്തെ ബാലന്‍സ് ചെയ്ത് കൊണ്ടുപോകാന് കഴിയുന്നുണ്ട്. വിദ്യാഭ്യാസം കുറവുള്ള, ജോലിയൊന്നും ഇല്ലാത്ത സ്ത്രീകളെ സംബന്ധിച്ചിടത്തോളം അവസ്ഥ ഇതല്ല. കുട്ടികളില്ലാത്തതിന്റെ പേരില് അവരനുഭവിക്കുന്ന പ്രയാസങ്ങള് അത്രയേറെയാണ്. ഭര്‍ത്താവിന്റെ വീട്ടില് നിന്നാണെങ്കിലും, ഭര്‍ത്താവിന്‍റെ അടുത്ത് നിന്നാണെങ്കിലും ഒരു പിന്തുണയുമില്ലാത്ത അവസ്ഥ.\nകുറച്ച് ദമ്പതികളെ മാത്രമാണ് പഠന വിധേയമാക്കിയതെങ്കിലും, പഠനത്തിന്റെ ഭാഗമായി ഒരുപാട് ദമ്പതികളെ കണ്ട് സംസാരിച്ചിരുന്നു. ഡോക്ടര്‍മാരെയും കൌണ്‍സിലര്‍മാരെയും കണ്ടിരുന്നു.ചികിത്സ ഒരാള്‍ക്ക് മതിയാവും. പക്ഷേ വന്ധ്യതയെന്ന അവസ്ഥയുടെ ഭീകരത രണ്ടുപേരും അനുഭവിക്കേണ്ടി വരികയാണ്. ഭര്‍ത്താവിനാണ് ചികിത്സ നടക്കുന്നതെങ്കിലും അക്കാര്യം ഭര്‍ത്താവിന്റെ വീട്ടില്‍പോലും തുറന്നുപറയാന് കഴിയാതെ വീര്‍പ്പുമുട്ടുന്ന സ്ത്രീകളെയും കണ്ടു. അത് ഭര്‍ത്താവിന് കുടുംബത്തിനും സമൂഹത്തിനും മുന്നില് നാണക്കേടാവാതിരിക്കാന് വേണ്ടി മാത്രം. ആ പഴി സ്വന്തം ചുമക്കാന് അവര് നിര്‍ബന്ധിതരാകുകയാണ്.\nസാമൂഹ്യപ്രവര്‍ത്തകര്‍ക്കും, കൌണ്‍സിലര്‍മാര്‍ക്കും ഇക്കാര്യത്തില് കൃത്യമായ റോളുകളുണ്ട്. ഇത്തരം ദമ്പതികളുടെ സപ്പോര്‍ട്ടീവ് ഗ്രൂപ്പുകളുണ്ടാവണം. സമാന വിഷമം അനുഭവിക്കുന്ന ദമ്പതികള്‍ക്ക് അത് അതേ വിഷമം അനുഭവിക്കുന്ന ആളുകളോട് തുറന്ന് സംസാരിച്ചാല് അല്‍പം ആശ്വാസം ലഭിക്കും. പോളിസി തീരുമാനിക്കുമ്പോള് അതില് ഇന്‍ഫെര്‍ട്ടിലിറ്റി ട്രീറ്റ്മെന്റ് കൂടി ഉള്‍പ്പെടുത്തുക.\nചികിത്സ തേടാന് ഉദ്ദേശിക്കുന്നുവെങ്കില് ദമ്പതികള് ഒരുമിച്ച് തന്നെ ചികിത്സ തേടുക. പലപ്പോഴും സ്ത്രീകള് മാത്രമാണ് ചികിത്സ തേടുന്നത്. എല്ലാ തരത്തിലുമുള്ള ടെസ്റ്റുകളും നടത്തി ഭാര്യയ്ക്ക് കുഴപ്പമൊന്നുമില്ലെന്ന് തെളിഞ്ഞാലാണ്, ഭര്‍ത്താവ് ചികിത്സ തേടാന് തയ്യാറാകുന്നത്. അതും ഭാര്യ കരഞ്ഞ് കാലുപിടിച്ചും വാശിപിടിച്ചും വഴക്കുണ്ടാക്കിയും എല്ലാമാണ് ഭര്‍ത്താവ് അതിന് പാതിമനസ്സോടെ തയ്യാറാകുക. ഇന്‍ഫെര്‍ട്ടിലിറ്റി ട്രീറ്റ്മെന്റ് എന്നു വെച്ചാല് അത് സ്ത്രീകളുടെ ഒരു കാര്യം എന്ന നിലയ്ക്കാണ് ഇന്നും സമൂഹം ഇതിനെ കാണുന്നത്.\nസ്വന്തം കാര്യം പലപ്പോഴും സ്ത്രീകള് തുറന്ന് സംസാരിക്കുന്നത് സ്വന്തം ഉമ്മയോട്, സഹോദരിയോട്, കൂട്ടുകാരിയോട് ഒക്കെയാകും. ആ പറച്ചിലിനിടയില് അവരൊന്ന് കരയുകയും ചെയ്യും. അതോടെ അവര്‍ക്ക് ഒരു ആശ്വാസം കിട്ടും. എന്നാല് അതല്ല, പുരുഷന്മാരുടെ കാര്യം. ആദ്യമേ ആണുങ്ങളോട് കുട്ടിയായിരിക്കുമ്പോ തന്നെ കരയാന് പാടില്ല, ധൈര്യമായിരിക്കണം എന്നൊക്കെ കുറേ നിയമങ്ങള് പഠിപ്പിച്ചാണ് വളര്‍ത്തുന്നത്. ഇന്‍ഫെര്‍ട്ടിലിറ്റി എന്ന അവസ്ഥ വരുമ്പോഴും അവര് അവരുടെ ഇമോഷന്‍സിനെ മാക്സിമം അവരുടെ ഉള്ളില് തന്നെ അടച്ചുവെക്കുകയാണ്. തുറന്നു പറയാത്തത് കൊണ്ട് തനിക്ക് ഇക്കാര്യത്തില് വിഷമമൊന്നുമില്ലെന്നാണ് ഭാര്യ കരുതുന്നത് എന്ന് സങ്കടപ്പെടുന്ന പുരുഷന്മാരുമുണ്ട്. അവളെപ്പോലെ തന്നെ പ്രശ്നങ്ങളും വിഷമങ്ങളും എനിക്കുമുണ്ട്. പക്ഷേ, ഇത് ഇപ്പോ എല്ലാരോടും തുറന്ന് പറഞ്ഞിട്ട് കാര്യമുണ്ടോ എന്നാണ് പുരുഷന്മാര് ചിന്തിക്കുന്നത്.\nപക്ഷേ, യുവതലമുറയിലെ ചെറുപ്പക്കാര് പരസ്പരം ഇത്തരം ചോദ്യങ്ങളില് നിന്നും മാനസിക വിഷമങ്ങളില് നിന്നുമെല്ലാം സംരക്ഷിക്കാന് ശ്രമിച്ചു തുടങ്ങിയിട്ടുണ്ട് അവര് പരസ്പരം കമ്യൂണിക്കേറ്റ് ചെയ്ത് ധാരണയിലെത്തി, പരസ്പരം താങ്ങായി നില്‍ക്കുന്നുണ്ട്. അതിന് മുമ്പുള്ള തലമുറകളിലാണ് സത്യത്തില് കൂടുതല് പ്രശ്നങ്ങളുള്ളത്.


2021 ഒക്ടോബര് മാസത്തിലെ വ്രതങ്ങള്, പുണ്യ ദിനങ്ങള് | Festivals and Vrats in the Month of October 2021 in Malayalam - Malayalam BoldSky\n22 min ago മഴക്കാലം രോഗങ്ങള് ഉയരുന്ന കാലം; രോഗപ്രതിരോധശേഷി കൂട്ടാന് ചെയ്യേണ്ടത്\n| Updated: Wednesday, September 29, 2021, 11:19 [IST]\nഒക്ടോബര് മാസം ആരംഭിക്കാന് പോവുകയാണ്. ഇംഗ്ലീഷ് കലണ്ടര് അനുസരിച്ച് വര്‍ഷത്തിലെ പത്താമത്തെ മാസമാണ് ഒക്ടോബര്. പല പ്രധാന ഉത്സവങ്ങളും ഈ മാസം ആഘോഷിക്കും. ശാരദിയ നവരാത്രി ഒക്ടോബര് മാസത്തിലാണ്. ഇന്ദിര ഏകാദശി വ്രതം, സര്‍വപിത്രി അമാവാസി എന്നിവയും ഈ മാസത്തിലാണ്. മുസ്ലിം മത വിശ്വാസികളുടെ പുണ് ദിനങ്ങളിലൊന്നായ നബിദിനം വരുന്നതും ഈ മാസത്തിലാണ്. ഹിന്ദു വിശ്വാസങ്ങള് പ്രകാരം ഏറെ മഹത്തരമായ നവരാത്രിയും വിജയദശമിയും ഒക്ടോബര് മാസത്തിലാണ് ആഘോഷിക്കുന്നത്. 2021 ഒക്ടോബര് മാസത്തിലെ പ്രധാന വ്രതങ്ങളും ഉത്സവ ദിനങ്ങളും എന്തൊക്കെയെന്ന് ഇവിടെ വായിച്ചറിയാം.\nMost read: ഒക്ടോബര് മാസത്തിലെ പ്രധാന ആഘോഷ ദിനങ്ങള്\n01 ഒക്ടോബര് 2021 - ദശമി ശ്രാദ്ധം\nപിതൃപക്ഷത്തിന്റെ പത്താം ദിവസമാണ് ഇത്. പത്താം ദിവസം മരിച്ച ആ ബന്ധുക്കള്‍ക്കുവേണ്ടിയാണ് ശ്രാദ്ധം നടത്തുന്നത്. ഒക്ടോബര് ഒന്നിന് ദശമി ശ്രാദ്ധം ആചരിക്കുന്നു.\n03 ഒക്ടോബര് 2021 - ഇന്ദിര ഏകാദശി\nഎല്ലാ മാസവും രണ്ട് ഏകാദശി വ്രതങ്ങളുണ്ട്, ഒന്ന് ശുക്ലപക്ഷത്തിലും മറ്റൊന്ന് കൃഷ്ണപക്ഷത്തിലും. ഇന്ദിര ഏകാദശി ഒക്ടോബര് 03ന് ആചരിക്കും. ഈ ദിവസം മഹാവിഷ്ണുവിനെ ആരാധിക്കുന്നു.\n04 ഒക്ടോബര് 2021 - പ്രദോഷ വ്രതം\nഒക്ടോബര് 04 തിങ്കളാഴ്ച പ്രദോഷ വ്രതം ആചരിക്കും. പ്രദോഷ വ്രതകാലത്ത് ഉപവാസമനുഷ്ഠിച്ച് പരമശിവനെ ആരാധിക്കുന്നു. തിങ്കളാഴ്ച ദിവസം വ്രതം വരുന്നതിനാല് ഇതിനെ സോമപ്രദോഷ വ്രതം എന്നും വിളിക്കുന്നു. പ്രദോഷ വ്രതം അനുഷ്ഠിക്കുന്നതിലൂടെ ഒരാള്‍ക്ക് ശിവന്റെ അനുഗ്രഹം ലഭിക്കുന്നു.\n04 ഒക്ടോബര് 2021 - മാസിക് ശിവരാത്രി\nഎല്ലാ മാസവും ശിവരാത്രി ആഘോഷിക്കുന്നു. ഈ മാസം മാസിക് ശിവരാത്രി ഒക്ടോബര് 04ന് ആഘോഷിക്കും. ഈ ദിവസം, ഭഗവാന് ശിവന്റെയും പാര്‍വ്വതിയുടെയും അനുഗ്രഹത്തിനായി ആരാധകളും പൂജകളും പ്രാര്‍ത്ഥനകളും നടത്തുന്നു.\n06 ഒക്ടോബര് 2021 - സര്‍വപിത്രി അമാവാസി\nസര്‍വ പിത്രി അമാവാസി ഒക്ടോബര് 06നാണ്. ഈ ദിവസം പിതൃപക്ഷത്തിന്റെ അവസാന ദിവസമാണ്. സര്‍വ്വപിത്രി അമാവാസിയില്, മരണമടഞ്ഞ ബന്ധുക്കള്‍ക്കുവേണ്ടി ശ്രാദ്ധം ചെയ്യുന്നു. ഇതിനെ അമാവാസി ശ്രദ്ധം എന്നും വിളിക്കുന്നു. ഈ ദിവസം മുതല് പശ്ചിമ ബംഗാളിലെ മഹാലയ അമാവാസിയില് നവരാത്രി ആരംഭിക്കുന്നു. മഹാലയ അമാവാസി ദിനത്തിലാണ് ദുര്‍ഗാദേവി ഭൂമിയില് ഇറങ്ങുന്നത് എന്നാണ് വിശ്വാസം.\n07 ഒക്ടോബര് 2021 - ശാരദിയ നവരാത്രി ആരംഭം\nശാരദിയ നവരാത്രി ഒക്ടോബര് 07 മുതല് ആരംഭിക്കും. നവരാത്രിയുടെ ആദ്യദിവസം അതായത് പ്രതിപാദ തിഥിയിലാണ് ഇത്. നവരാത്രിയില് ദുര്‍ഗ്ഗാ ദേവിയുടെ ഒന്‍പത് രൂപങ്ങള് ആരാധിക്കപ്പെടുന്നു. ഈ ഒന്‍പത് ദിവസം വ്രതം അനുഷ്ഠിച്ചാണ് പലരും ദുര്‍ഗ്ഗാ ദേവിയെ ആരാധിക്കുന്നത്.\n13 ഒക്ടോബര് 2021 - ദുര്‍ഗാഷ്ടമി\nഒക്ടോബര് 13ന് ദുര്‍ഗഷ്ടമി ആഘോഷിക്കും. ദുര്‍ഗയുടെ എട്ടാമത്തെ രൂപമാണ് ഈ ദിവസം ആരാധിക്കപ്പെടുന്നത്. ദുര്‍ഗാ അഷ്ടമി ദിവസം ഒന്‍പത് പെണ്‍കുട്ടികളെ ആരാധിക്കുകയും അവര്‍ക്ക് ഭക്ഷണം നല്‍കുകയും ചെയ്യുന്ന പതിവുണ്ട്.\n14 ഒക്ടോബര് 2021 - മഹാനവമി\nമഹാനവമി ദിവസം സിദ്ധിദാത്രി ദേവിയെ ആരാധിക്കുന്നു. അവരുടെ അനുഗ്രഹമില്ലാതെ, ഒരു വ്യക്തിയുടെ ആഗ്രഹവും നിറവേറ്റപ്പെടുന്നില്ല. ഈ ദിവസം പെണ്‍കുട്ടികളെയും ആരാധിക്കുന്നു.\n15 ഒക്ടോബര് 2021- വിജയദശമി, ദസറ\nഈ വര്‍ഷം വിജയദശമി ഉത്സവം ഒക്ടോബര് 15 ന് ആഘോഷിക്കും. വിജയദശമി ദിനത്തില് ശ്രീരാമന് രാവണനെ വധിച്ച് ലങ്ക കീഴടക്കിയെന്ന് ഐതിഹ്യമുണ്ട്. ഇതിനുപുറമെ, ഈ ദിവസമാണ് ദുര്‍ഗ്ഗാദേവി മഹിഷാസുരനെ വധിച്ചതെന്നും പറയുന്നു. വിജയദശമിയെ ദസറ എന്നും വിളിക്കുന്നു.\n15 ഒക്ടോബര് 2021 - ബുദ്ധ ജയന്തി\nഒക്ടോബര് 15 ന് ബുദ്ധ ജയന്തിയായി ആഘോഷിക്കും. മഹാവിഷ്ണുവിന്റെ അവതാരമാണ് ശ്രീബുദ്ധനെന്ന് വിശ്വസിക്കപ്പെടുന്നു. ബുദ്ധന് ജനിച്ചത് ഈ ദിവസമാണ്.\n16 ഒക്ടോബര് 2021 - പാപന്‍കുശ ഏകാദശി\nപാപന്‍കുശ ഏകാദശി വ്രതം ഒക്ടോബര് 16 ന് ആചരിക്കും. ഏകാദശി തിഥിയിലാണ് മഹാവിഷ്ണുവിനെ ആരാധിക്കുന്നത്. ഭക്തര് ഈ ദിവസം ഉപവസിച്ച് മഹാവിഷ്ണുവിനെ പ്രീതിപ്പെടുത്താന് മന്ത്രങ്ങള് ജപിക്കുന്നു.\n19 ഒക്ടോബര് 2021 - ശരത് പൂര്‍ണിമ\nഇത്തവണ ഒക്ടോബര് 19ന് ശരത് പൂര്‍ണിമ ആഘോഷിക്കും. ഈ ദിവസം ചന്ദ്രന്റെ കിരണങ്ങളാല് അമൃത് പെയ്യുമെന്ന് വിശ്വസിക്കപ്പെടുന്നു. അതിനാല് ഈ ദിവസം വിശ്വാസികള് ചന്ദ്രനെ ആരാധിക്കുന്നു.\nMost read:9 ദിനം9നിറം; നവരാത്രിയിലെ നിറം ഇതെങ്കില് ഐശ്വര്യം ഫലം\nഒക്ടോബര് 19 - നബിദിനം\nഒക്ടോബര് 19ന് ഈദ് മിലാദ് ഉന് നബി അഥവാ നബിദിനം ആഘോഷിക്കുന്നു. ഇസ്ലാമിക് കലണ്ടറിലെ മൂന്നാം മാസമായ റാബി അല്-അവ്വലിലാണ് ഇസ്ലാമിക പ്രവാചകനായ മുഹമ്മദ് നബി ജനിച്ചതെന്ന് പറയപ്പെടുന്നു. ഈ ദിവസം പള്ളികളില് പ്രത്യേക പ്രാര്‍ത്ഥനകള് നടത്തുകയും വിശ്വാസികള് വിവിധ പരിപാടികളോടെ നബിദിനം ആഘോഷിക്കുകയും ചെയ്യുന്നു.\n28 ഒക്ടോബര് 2021 - അഹോയ് അഷ്ടമി\nദീപാവലി പൂജയ്ക്ക് എട്ട് ദിവസം മുമ്പാണ് അഹോയ് അഷ്ടമി വ്രതദിനം വരുന്നത്. ഇത്തവണ ഒക്ടോബര് 28 ന് അഹോയ് അഷ്ടമി ആഘോഷിക്കും. ഈ ദിവസം അമ്മമാര് തങ്ങളുടെ ആണ്‍മക്കളുടെ ദീര്‍ഘായുസ്സിനായി ഉപവാസം അനുഷ്ഠിക്കുന്നു.\nApril 2022 Vrat And Festivals ഏപ്രില് മാസത്തിലെ വ്രതങ്ങളും ഉത്സവങ്ങളും\n2022 മാര്‍ച്ച് മാസത്തിലെ പ്രധാന തീയതികളും ദിവസങ്ങളും\nMarch 2022 Vrat And Festivals : മാര്‍ച്ച് മാസത്തിലെ വ്രതങ്ങളും പുണ്യദിനങ്ങളും\n2022 ഫെബ്രുവരി മാസത്തിലെ പ്രധാന ആഘോഷ ദിനങ്ങള്\nRead more about: october month festival ഒക്ടോബര് ഉത്സവം\nFestivals and Vrats in the Month of October 2021 in Malayalam\nLet us know about the list of fasts and festivals falling in October month.


എറണാകുളം ജില്ല കടുത്ത നിയന്ത്രണങ്ങളിലേയ്ക്ക്: മൂന്ന് പഞ്ചായത്തുകളിലും അഞ്ച് വാർഡുകളിലും ലോക്ക് ഡൗൺ പ്രഖ്യാപിച്ചു. | Kerala Speaks\nഎറണാകുളം ജില്ല കടുത്ത നിയന്ത്രണങ്ങളിലേയ്ക്ക്: മൂന്ന് പഞ്ചായത്തുകളിലും അഞ്ച് വാർഡുകളിലും ലോക്ക് ഡൗൺ പ്രഖ്യാപിച്ചു.\nകൊച്ചി: കോവിഡ് വ്യാപനം രൂക്ഷമായ സാഹചര്യത്തിൽ എറണാകുളം ജില്ലയിൽ കടുത്ത നിയന്ത്രണങ്ങൾ. ഇതിന്റെ ഭാഗമായി ജില്ലയിലെ കണ്ടെയ്ൻമെന്റ് സോണുകളിൽ ലോക്ക് ഡൗൺ പ്രഖ്യാപിച്ചു. ഇന്ന് മൂവായിരത്തിലധികം ആളുകൾക്കാണ് ജില്ലയിൽ കോവിഡ് സ്ഥിരീകരിച്ചത്.\nഎടത്തല, വെങ്ങോല, മഴുവന്നൂർ പഞ്ചായത്തുകളടക്കം 113 ഡിവിഷനുകളിലാണ് ലോക്ക് ഡൗൺ പ്രഖ്യാപിച്ചത്.\nകൊച്ചി കോർപ്പറേഷനിലെ അഞ്ച് വാർഡുകളിലും ലോക്ക് ഡൗൺ ഏർപ്പെടുത്തിയിട്ടുണ്ട്.നാളെ വൈകിട്ട്6മുതലാണ് ലോക്ക് ഡൗൺ പ്രാബല്യത്തിൽ വരിക. ഏഴ് ദിവസത്തേക്കാണ് ലോക്ക് ഡൗൺ നടപ്പാക്കുക. ജില്ലയിൽ ഇന്ന് 3212 പേർക്കാണ് കോവിഡ്ം സ്ഥിരീകരിച്ചത്. വിദേശത്തു നിന്നും ഇതര സംസ്ഥാനത്ത് നിന്നുമായി എത്തിയ 81 പേർക്ക് രോഗം സ്ഥിരീകരിച്ചിട്ടുണ്ട്. 3083\nപേർക്ക് സമ്പർക്കം വഴിയാണ് രോഗം സ്ഥിരീകരിച്ചത്. പുതുതായി കോവിഡ് സ്ഥിരീകരിച്ചവരിൽ 44 പേരുടെ രോഗ ഉറവിടം വ്യക്തമല്ല.\nPrevious articleഇന്ത്യയില് നിന്നുള്ള യാത്രക്കാര്‍ക്ക് വിലക്കേര്‍പ്പെടുത്തി കൂടുതൽ രാജ്യങ്ങൾ\nNext articleനാളെ മുതൽ ബാങ്കുകൾ പ്രവർത്തിക്കുക രണ്ടു മണി വരെ മാത്രം: തീരുമാനം ബാങ്കേഴ്സ് സമിതിയുടേത്.\nഎറണാകുളത്ത് വീണ്ടും ലഹരിമരുന്ന് വേട്ട: യുവതിയും സുഹൃത്തും ലോഡ്ജിൽ നിന്ന് അറസ്റ്റിലായി.


കമ്പ്യൂട്ടര് നുഴഞ്ഞുകയറ്റത്തിന് അനുമതി; ന്യായീകരിച്ച് കേന്ദ്ര സര്‍ക്കാര് സുപ്രീം കോടതിയില്\n02 Mar, 2019 at 11:16 AM\nകമ്പ്യൂട്ടര് നിരീക്ഷണ സര്‍ക്കുലറിനെ ന്യായീകരിച്ച് കേന്ദ്ര സര്‍ക്കാര് സുപ്രീം കോടതിയില്. രാജ്യത്തിന്റെ സുരക്ഷ മാത്രം മുന്‍നിര്‍ത്തിയാണ് സര്‍ക്കുലറെന്നും സ്വകാര്യത ലംഘനമുണ്ടാവില്ലെന്നും ആഭ്യന്തര മന്ത്രാലയം സുപ്രീം കോടതിയെ അറിയിച്ചു.\nഇന്റലിജന്‍സ് ബ്യൂറോ, സി.ബി.ഐ, എന്.ഐ.എ, റോ, നാര്‍കോട്ടിക് സെല്, ഡല്‍ഹി പൊലീസ് കമ്മിഷണര് തുടങ്ങി 10 ഏജന്‍സികള്‍ക്ക് രാജ്യത്തെ ഏത് കമ്പ്യൂട്ടറുകളും നിരീക്ഷിക്കാനും പിടിച്ചെടുക്കാനും അനുമതി നല്‍കുന്ന ആഭ്യന്തര മന്ത്രാലയത്തിന്റെ സര്‍ക്കുലറില് സുപ്രീം കോടതി സര്‍ക്കാരിന് നോട്ടീസയച്ചിരുന്നു. എം.എല് ശര്‍മ്മയെന്ന അഭിഭാഷകന്റെ ഹരജിയിലായിരുന്നു സുപ്രീം കോടതി ഇടപെടല്.\nഇതിന് മറുപടിയായി ആഭ്യന്തര മന്ത്രാലയം നല്‍കിയ സത്യവാങ്മൂലത്തിലാണ് കമ്പ്യൂട്ടര് നിരീക്ഷണത്തെ ന്യായീകരിക്കുന്നത്. സര്‍ക്കുലര് പുതിയതല്ല, IT നിയമം 2000ലെ സെക്ഷന് 69 പ്രകാരം യു.പി.എ സര്‍ക്കാര് പുറത്തിറക്കിയ 2009 ലെ സര്‍ക്കുലറിന്റെ ചുവടുപിടിച്ചാണ് പുതിയ അനുമതിയും. 10 ഏജന്‍സികള്‍ക്ക് മാത്രമായി കമ്പ്യൂട്ടര് നിരീക്ഷണം പരിമിതപ്പെടുത്തുകയാണ് സര്‍ക്കാര് ചെയ്തത്. ആഭ്യന്തര സെക്രട്ടറിയുടെ അനുമതിയോടെ മാത്രമേ നിരീക്ഷണം സാധ്യമാവൂ. ഇത് മുന് സര്‍ക്കുലറിന്റെ ദുരുപയോഗം തടയുന്നു. ഇതോടെ ഫലത്തില് പൌരന്റെ സ്വകാര്യത കൂടുതല് സംരക്ഷിക്കപ്പെടുകയാണ് ചെയ്യുന്നതെന്നും സത്യവാങ്മൂലത്തില് സര്‍ക്കാര് വ്യക്തമാക്കുന്നു. രാജ്യത്തിന്റെ പരമാധികാരവും സുരക്ഷക്കും വെല്ലുവിളിയാകുന്ന തരത്തില് കമ്പ്യൂട്ടര്, ഇന്റര്‍നെറ്റ് വഴിയുള്ള ഭീകരവാദം വ്യാപകമാകുന്ന സാഹചര്യത്തില് കമ്പ്യൂട്ടര് നിരീക്ഷണം അനിവാര്യമാണെന്നും കേന്ദ്രസര്‍ക്കാര് കോടതിയെ അറിയിച്ചു.


സുകുമാര ചിത്രം; ഇന്ത്യ ബുക്ക് ഓഫ് റെക്കോർഡ്സ്, വേറിട്ട കലാസൃഷ്ടിയുമായി ശ്രീരാജ് - OyE മലയാളി .COM\nHome വാർത്തകൾ സുകുമാര ചിത്രം; ഇന്ത്യ ബുക്ക് ഓഫ് റെക്കോർഡ്സ്, വേറിട്ട കലാസൃഷ്ടിയുമായി ശ്രീരാജ്\nവാർത്തകൾപുത്തൻ വാർത്തകൾസിനിമ ലോകം\nസുകുമാര ചിത്രം; ഇന്ത്യ ബുക്ക് ഓഫ് റെക്കോർഡ്സ്, വേറിട്ട കലാസൃഷ്ടിയുമായി ശ്രീരാജ്\nഒരു ചിത്രം വരച്ചതിന് ഇന്ത്യ ബുക്ക് ഓഫ് റെക്കോർഡ്സ് കിട്ടിയോ ?… അതിശയപെടേണ്ട!\nചങ്ങനാശ്ശേരി ഇത്തിത്താനം കാരനായ ശ്രീരാജ് വരച്ച ഒരു കുടുംബ ചിത്രമാണ് ഇപ്പോൾ വൈറലാകുന്നത്.\nഇൻസ്റ്റാഗ്രാമിൽ അയ്യായിരത്തോളം ഫോളോവേഴ്സുള്ള ഈ മിടുക്കൻ വരച്ചത് ചലച്ചിത്ര താരമായ സുകുമാരൻ ഉൾപ്പെടുന്ന കുടുംബചിത്രം ആണ്. പച്ചരിയിൽ അഞ്ചു ദിവസം എടുത്ത് വരച്ചു തീർത്തതാണ് ഇത്.\nലോക്ഡൗൺ സമയത്താണ് വ്യത്യസ്തമായ കലാസൃഷ്ടികൾ നിർമ്മിക്കാൻ ഈ ചെറുപ്പക്കാരൻ തുടങ്ങിയത്. അരിമണികൾ കൊണ്ട് വ്യത്യസ്തമായ പല ചലചിത്രതാരങ്ങളെയും വരച്ചിട്ടുണ്ട് എട്ടടി വലിപ്പത്തിൽ പൂർണ്ണമായും കളർ പൊടിയിൽ തീർത്ത മോഹലാലിന്റെ ചിത്രവും ഇതിനു മുന്നേ വരച്ചിട്ടുണ്ടായിരുന്നു.\nഎന്തായാലും ഈ കലാസൃഷ്ടികൾ ചലച്ചിത്ര താരങ്ങൾ ഉൾപ്പെടെ പങ്കു വെച്ചതോടെ സുകുമാര കുടുംബം ഇപ്പോൾ ഇന്ത്യ ബുക്ക് ഓഫ് റെക്കോർഡ്സിൽ സ്ഥാനം പിടിച്ചിരിക്കുകയാണ്.\nPrevious articleവേറിട്ട പ്രതിഷേധവുമായി എംഇഎസ് കോളേജ് എരുമേലിയിലെ വിദ്യാർത്ഥികൾ; മൂന്നാം തരംഗം കോവിഡ് രൂക്ഷമാകുന്നതിന് ഇടയിൽ നടക്കുന്ന ഡിഗ്രി പരീക്ഷകൾക്കെതിരെ യാണ് പ്രതിഷേധം\nNext articleസീരിയൽ നടൻ യുവയുടെ വെളിപ്പെടുത്തൽ ;കള്ളുഷാപ്പിൽ വെച്ചാണ് മൃദുലയെ ആദ്യമായി കണ്ടത്\nആഡംബര കപ്പലിൽ തീപിടിച്ചത് കോടികളുടെ നഷ്ടം\nJAMALU - February 19, 2022 0\nആയിരക്കണക്കിന് ആഡംബര കാറുംമായി കടലിൽ കൂടി ഒഴുകി വന്ന ആഡംബര കപ്പലിൽ ആണ് ഇന്നലെ തീപിടിച്ചത്. ജർമനിയിൽനിന്ന് യുഎസിലേക്ക് 3965 ആഡംബരക്കാറുകളുമായിപ്പോയ കപ്പലിനു തീ പിടിച്ചതിനെ...\nസൈനിക വാഹനം പൊട്ടിത്തെറിച്ചു; കിഴക്കൻ യൂക്രെയ്നിൽവൻ സ്ഫോടനം\nകിഴക്കൻ യുക്രെയ്നിൽ വൻ സ്ഫോടനം. സൈനിക വാഹനം പൊട്ടിത്തെറിച്ചു.എന്നാൽ സ്ഫോടനത്തിൽ ആളപായമില്ലെന്നാണു പുറത്തുവരുന്ന റിപ്പോർട്ടുകൾ. സ്ഫോടനം നടന്നത് ഡോനെട് നഗരത്തിൽ പീപ്പിൾസ് റിപ്പബ്ലിക്ആസ്ഥാനത്തിനു സമീപമാണ്. വലിയ...\n“നിയോകോവ്”; മൂന്നിൽ ഒരാൾക്ക് മരണം\nJAMALU - January 28, 2022 0\nകൊറോണയുടെ പുതിയ വകഭേദം നിയോകോവ്. ഇത് കോവിഡിനെകാൾ ഭയാനകാരിയാണ് ഇതെന്നാണ് ശാസ്ത്രലോകം പറയുന്നത്. ഉയർന്ന മരണനിരക്കും അണുബാധ നിരക്കും വുഹാൻ ശാസ്ത്രജ്ഞർ റിപ്പോർട്ട് ചെയ്തിട്ടുണ്ട്. ലോകത്തിന്...\nBreaking News JAMALU - February 19, 2022 0\nBreaking News JAMALU - January 28, 2022 0\nറിയാദിൽ മലയാളി നഴ്സ് മരിച്ചു;കൊല്ലം സ്വദേശിനിയാണ്\nBreaking News JAMALU - January 27, 2022 0\nറിയാദിൽ നേഴ്സ് മസ്തിഷ്കാഘാതം മൂലം മരിച്ചു. കൊല്ലം സ്വദേശി അശ്വതി വിജേഷ്കുമാർ (32) റിയാദിലെ കിംഗ് സൽമാൻ ഹോസ്പിറ്റലിൽ ആയിരുന്നു മരണം. നാട്ടിലേക്ക് പോകാനിരിരരിക്കെയാണ് മരണം എന്ന് ഭർത്താവ് അറിയിച്ചു.അൽ...\nPriti on മിസ്സ് കേരള അപകട മരണത്തിൽ ഡ്രൈവറുടെ മൊഴി പോലീസിന് ലഭിച്ചു\nPriti on മോഫിയയുടെ ആത്മഹത്യ;മൊഴി എടുത്തു.\npadmaja ramesh on കന്നത്ത മഴയും കാറ്റും ; വിമാനത്താവളത്തിൽ വിലക്ക്\nPriti on കെപിഎസി ലളിത ഗുരുതരാവസ്ഥയിൽ; ചകിഝ ചിലവ് ഏറ്റെടുക്കുമെന്ന് ഇടവേള ബാബു\npadmaja ramesh on കെപിഎസി ലളിത ഗുരുതരാവസ്ഥയിൽ; ചകിഝ ചിലവ് ഏറ്റെടുക്കുമെന്ന് ഇടവേള ബാബു\nrobertcday on ഉപ്പും മുളകും താരമായ ജൂഹിയ്ക്ക് തീരാ വേദനയായി വേർപാട്\nKurian on ഉപ്പും മുളകും താരമായ ജൂഹിയ്ക്ക് തീരാ വേദനയായി വേർപാട്\nHelloooooooo🤗 – മിഴി അറിവുകൾ on മഞ്ജു അല്ല ആയിഷ; പിറന്നാൾ നിറവിൽ ലേഡി സൂപ്പർസ്റ്റാർ\nIndira on മമ്മൂട്ടിക്ക് പുറകെ സോഷ്യൽ മീഡിയയിൽ പ്രായം കുറഞ്ഞ ലുക്കിൽ മറ്റൊരു താരം കൂടി\nScottfaw on ഉണ്ണിമുകുന്ദൻ; “അപ്പോഴാണ് ഉണ്ണിയേട്ടൻ പൊട്ട് സജസ്റ്റ് ചെയ്തത്, ഇപ്പോ നല്ല ആശ്വാസമുണ്ട്, താങ്ക്യൂ ഉണ്ണിയേട്ടാ!… പരിഹാസവുമായി അരുന്ധതി\nathul on ഉണ്ണിമുകുന്ദൻ; “അപ്പോഴാണ് ഉണ്ണിയേട്ടൻ പൊട്ട് സജസ്റ്റ് ചെയ്തത്, ഇപ്പോ നല്ല ആശ്വാസമുണ്ട്, താങ്ക്യൂ ഉണ്ണിയേട്ടാ!… പരിഹാസവുമായി അരുന്ധതി


ലാലേട്ടന്റെ ഗ്യാരേജില് വീണ്ടും ടൊയോട്ട തിളക്കം; ഇത്തവണ എത്തിയത് ഇന്നോവ ക്രിസ്റ്റ | Superstar Mohanlal Buys Toyota Innova Crysta\nSep 8, 2021, 04:04 PM IST\nടൊയോട്ട ഇന്ത്യയില് എത്തിച്ചിട്ടുള്ള അത്യാഡംബര എസ്.യു.വിയായ വെല്‍ഫെയറിലാണ് അദ്ദേഹത്തിന്റെ പതിവ് യാത്രകളത്രയും.\nമോഹന്‍ലാല് പുതിയ വാഹനത്തിന് സമീപം | Photo: Facebook/Toyota Innova Owners Club\nമലയാളത്തിന്റെ സൂപ്പര് സ്റ്റാര് മോഹന്‍ലാലിന്റെ വാഹന നിരയിലേക്ക് ടൊയോട്ടയുടെ മറ്റൊരു മോഡല് കൂടി എത്തിയിരിക്കുകയാണ്. ടൊയോട്ടയുടെ എം.പി.വി. മോഡലായ ക്രിസ്റ്റയാണ് മോഹന്‍ലാല് സ്വന്തമാക്കിയ പുതിയ വാഹനം. ഇന്നോവ ക്രിസ്റ്റയുടെ ഗാര്‍നെറ്റ് റെഡ് നിറത്തിലുള്ള പതിപ്പാണ് ഇത്.\nമോഹന്‍ലാലിന്റെ ഗ്യാരേജിലെത്തുന്ന ആദ്യ ഇന്നോവയല്ലിത്. കുറച്ച് നാളുകള്‍ക്ക് മുമ്പ് അദ്ദേഹം വെള്ള നിറത്തിലുള്ള ക്രിസ്റ്റ സ്വന്തമാക്കിയിരുന്നു. ടൊയോട്ട ഇന്ത്യയില് എത്തിച്ചിട്ടുള്ള അത്യാഡംബര എസ്.യു.വിയായ വെല്‍ഫെയറിലാണ് അദ്ദേഹത്തിന്റെ പതിവ് യാത്രകളത്രയും.\nക്രിസ്റ്റയുടെ ഏറ്റവും ഉയര്‍ന്ന വകഭേദമായ ഇസഡ് ഏഴ് സീറ്റര് ഓട്ടോമാറ്റിക് മോഡലാണ് ഇപ്പോള് സ്വന്തമാക്കിയ മോഡല്. 2.4 ലിറ്റര് ഡീസല് എന്‍ജിന് കരുത്തേകുന്ന ഈ വാഹനം 150 പി.എസ്. പവറും 360 എന്.എം. ടോര്‍ക്കുമാണ് ഉത്പാദിപ്പിക്കുന്നത്. നിപ്പോൺ ടൊയോട്ടയില് നിന്നാണ് അദ്ദേഹം ഈ വാഹനം വാങ്ങിയിട്ടുള്ളത്.\nContent Highlights: Superstar Mohanlal Buys Toyota Innova Crysta\nആഡംബര വാഹന നിര്‍മാതാക്കളായ മെഴ്‌സിഡസ് അടുത്തിടെ ഇന്ത്യയില് എത്തിച്ച ..


Love turns murder Ethiran Kathiravan-പ്രണയം കൊലപാതകത്തിൽ എത്തുമ്പോൾ\nചിത്രം: വിഷ്‌ണു റാം\nപുതിയ സാമൂഹ്യക്രമവുമായി ആണിന്റെ ഈഗോ പൊരുത്തപ്പെട്ടു പോകുന്നില്ല. സാംസ്കാരികചരിത്രം പിൻബലം നൽകിയതും ഇതിഹാസങ്ങൾക്കും മുൻപ് നേടിയെടുത്തു തുടങ്ങിയതുമായ അധീശത്വക്കളിക്ക് നിയമവ്യവസ്ഥ കൂട്ടു നിൽക്കുന്നില്ല എന്നത് ശരിക്കും ആഘാതമായിരിക്കുകയാണ് അയാൾക്ക്. എതിരൻ കതിരവൻ എഴുതുന്നു\nരണ്ടാഴച്ചയ്ക്കപ്പുറമാണ് കോട്ടയത്തിനടുത്ത് ആദർശ് എന്ന ഇരുപത്തഞ്ചുകാരൻ ലക്ഷ്മി എന്ന ഇരുപത്തൊന്നുകാരിയെ പെട്രോൾ ഒഴിച്ച് കത്തിച്ച് കൊന്നത്. ആ‍ദർശ് ആദ്യം സ്വന്തം ദേഹത്ത് തീകൊളുത്തിയ ശേഷം ലക്ഷ്മിയെ ചേർത്ത് പിടിക്കുകയായിരുന്നു. കൊലപാതകവും ആത്മഹത്യയും ഒരേസമയത്ത് സംഭവിക്കുക എന്നതായിരുന്നു ഉദ്ദേശം. കുറച്ചു ദിവസങ്ങൾക്കകം അധികം ദൂരെ അല്ലാതെ ഉദയംപേരൂരിൽ അമ്പിളി എന്ന ഇരുപതുകാരിയെ അമൽ എന്ന യുവാവ് വെട്ടിക്കൊലപ്പെടുത്താൻ ശ്രമിച്ചു. യുവതി മരിച്ചില്ലെങ്കിലും ഗുരുതരമാണ് പരുക്ക്. രണ്ടു കേസുകളിലും പെണ്ണിനെ തീവ്രമായി ഇഷ്ടപ്പെട്ടിരുന്നു ആ പയ്യന്മാർ എന്നതാണ് ഭീകരമായ സത്യം. രണ്ടു പെൺ കുട്ടികളും പ്രണയം നിരസിച്ചിരുന്നു, പൊലീസിൽ പരാതിപ്പെടുകയും ചെയ്തിരുന്നു.\nകൂട്ടുചേരുമ്പോഴുള്ള ആഹ്ലാദോത്സാഹവും മനം നിറയലും സുഖം എന്ന തോന്നൽ സൃഷ്ടിയ്ക്കപ്പെടലുമാണ് പ്രണയം എന്ന അവസ്ഥയുടെ കാതൽ. അത് തലച്ചോറിൽ ചില രാസവസ്തുക്കൾ സൃഷ്ടിക്കുന്നുണ്ട്, മാറ്റിമറിക്കുന്നുണ്ട്. പ്രണയികൾ അടുത്തില്ലെങ്കിലും ഈ രാസവസ്തുക്കൾ സുഖാനുഭൂതികൾ പ്രദാനം ചെയ്തു കൊണ്ടേ ഇരിയ്ക്കും. പ്രതിഫലത്തിനു വേണ്ടി തേടുന്ന തലച്ചോറിടങ്ങളെ ത്രസിപ്പിച്ചു നിറുത്തും. രതിയിലേയ്ക്ക് നയിക്കാനുള്ള തലച്ചോറിന്റെ കളി മാത്രമാണിത്. സന്താനോൽ‌പ്പാദനത്തിനു വേണ്ടി ആണിനേയും പെണ്ണിനേയും തയാറാക്കൽ. തലമുറകൾ അനുസ്യൂതം വന്നു പോകേണ്ട അനിവാര്യത സൃഷ്ടിച്ചെടുക്കാനുള്ള പശ്ചാത്തലം ചമയ്ക്കൽ. പരിണാമത്തിന്റെ പ്രധാന ഉദ്ദേശങ്ങളിലൊന്ന്. ഇതിൽ കാൽ‌പ്പനികത കലർത്തിയത് മനുഷ്യന്റെ ഭാവനാസൃഷ്ടി മാത്രം.\nഎന്നാൽ രാസവസ്തുക്കളുടെ കളി ആയതുകൊണ്ട് രണ്ടു പേർക്ക് ഒരേ സമയത്ത് പ്രണയം അന്യോന്യം തോന്നണമെന്നില്ല. ആണുങ്ങൾക്ക് പ്രണയം തോന്നിക്കഴിഞ്ഞാൽ പെണ്ണിനും അതേപടി തിരിച്ചും തോന്നിക്കൊള്ളണം എന്ന് ആണുങ്ങൾ തീരുമാനിക്കുന്നിടത്താണ് പ്രശ്നങ്ങൾ ആരംഭിക്കുന്നത്. “പ്രണയപരാജയം” എന്നത് ആണിനു സഹിക്കാവുന്നതല്ല. വിജയിക്കാനോ പരാജയപ്പെടുവാനോ ഇത് മത്സരക്കളി അല്ല എന്നത് മനസ്സിലാക്കപ്പെടുന്നില്ല. നിരാശയിൽ നിന്ന് ക്രോധം ജനിക്കുന്നരീതിയിലാണ് തലച്ചോർ സംവിധാനങ്ങൾ. പൊരുതി ജയിച്ച് പെണ്ണിനെ സ്വന്തമാക്കുന്നത് പല ജന്തുക്കളിലും ഉണ്ട്. പക്ഷേ തോൽക്കുന്നവൻ ആത്മഹത്യ ചെയ്യുകയോ പെണ്ണിനെ ഉപദ്രവിക്കുകയോ ചെയ്യാറില്ല. ‘തോൽവി’ എന്നത് ജന്തുവർഗ്ഗത്തിലെ ആണുങ്ങൾക്ക് ഒരു തോന്നൽ പോലും അല്ല. മനുഷ്യരിൽ മാത്രം ഇത് പരാജയം ആക്കിയത് അധികാരത്തിന്റെ ശ്രേണിയുമായി ബന്ധിപ്പിച്ചാണ്.\nആണിന്റെ അധികാരവും മേൽക്കോയ്മയും അടിസ്ഥാനമാക്കിത്തന്നെയാണ് പ്രണയത്തിന്റേയും വിവാഹത്തിന്റേയും കുടുംബവ്യവസ്ഥയുടേയും നിയമങ്ങൾ ചിട്ടപ്പെടുത്തിയിട്ടുള്ളത്. ഇതോടൊപ്പം സാമ്പത്തികം എന്ന മറ്റൊരു തലം കൂടി ചേരുമ്പോൾ സങ്കീർണ്ണമാവുകയാണ് അധീശത്വ വലക്കണ്ണികൾ. ആണിന്റെ സൈക്ക് ഉരുത്തിരിഞ്ഞു വന്നത് പെണ്ണിനെ സംബന്ധിച്ച് വിഷമം പിടിച്ചതും ദുർഘടമായതും ആയ സന്നിഗ്ദ്ധാവസ്ഥകളിലൂടെ ആണ്. ആണിന്റെ അവകാശമാണ് പെണ്ണ്, അയാളുടെ അധികാരപ്രയോഗത്തെ അവഗണിക്കുകയോ നിരോധിക്കുക്കയോ ചെയ്യാൻ പെണ്ണിനു താൽ‌പ്പര്യമുണ്ടവരുത്, അങ്ങനെ വന്നാൽ കുറ്റം അവളുടെതാണ്, ശിക്ഷ അർഹിക്കുന്നു അവൾ. ഈ അധീശക്രമം പെണ്ണിൽ നിന്ന് തോൽവി സംഭവിച്ചാൽ തനിക്കൊപ്പമുള്ള മറ്റ് ആണുങ്ങളുടെ ഇടയ്ക്ക് അവൻ വൻ പരാജയമാണെന്ന് വിധിക്കുകയാണ്. അപമാനത്തിനു ഇതിൽ‌പ്പരം എന്തു വേണം എന്ന മട്ട്. നിരാകരണത്തിൽ തോൽവിയുടെ അംശബലം കൂടുതലാണെന്നുള്ള മാരകമായ തിരിച്ചറിവാണ് സന്തുലിതാവസ്ഥയെ തകിടം മറിക്കുന്നത്. സാഹിത്യവും കലകളും സംസ്കാരനിയമാവലികളും പെണ്ണിന്റെ മേൽ ആണിന്റെ വിജയം ഉദ്ഘോഷിക്കുന്നവയാണ്. സിനിമകളിലെ രംഗങ്ങൾ ഉദാഹരണം. പെണ്ണിനെ ചുംബനം കൊണ്ടെങ്കിലും കീഴടക്കുന്നവൻ മാത്രം ആണായി പിറന്നവൻ, അതിനു അവസാനമെങ്കിലും കീഴ്പ്പെടുന്നവൾ പെണ്ണ് എന്നിങ്ങനെ പോകുന്നു ചലച്ചിത്ര ആണത്തക്കളികൾ. ആണിനു ഇതൊരു “ഈഗോ ബൂസ്റ്റ്” ആണെങ്കിലും അത് വളരെ ലോലവും എളുപ്പം പൊട്ടുന്നതുമാണ്. പെണ്ണിന്റെ അംഗീകാരം എന്നതിൽ കുടുങ്ങിപ്പോയ തുച്ഛമനസ്സാകുന്നു അവന്റേത്. ഇത് നഷ്ടപ്പെടുന്ന വേള അവനെ സംബന്ധിച്ച് മാരകമാകുന്നു. പെണ്ണിനെ സ്വന്തമാക്കിയവന്റെ ഗർവ്വിനും ഇതിൽ സ്ഥാനമുണ്ട്. അവനു താഴെയാണ് പെണ്ണിനെ കിട്ടാത്തവന്റെ സ്ഥാനം എന്നത് ആത്മനാശാനുകൂലിയാണ്. തോറ്റവൻ മാത്രമുള്ള കളിയായിത്തീരുന്ന വിചിത്രസ്ഥിതിവിശേഷം. .പ്രണയപരാജയം പെണ്ണിനോടു മാത്രമല്ല മറ്റ് ആണുങ്ങളോടും ഉള്ള തോൽവി ആയിത്തീരുന്നത് ആണിനു എടുത്താൽ പൊങ്ങാത്ത ഭാരമാണ് തലയിൽ വച്ചു കൊടുക്കുന്നത്.\nനൂറ് നൂറ് അല്ലെങ്കിൽ മൂവായിരമോ നാലായിരമോ കൊല്ലങ്ങളെടുത്തു ആണിന്റെ ഈഗോ പെണ്ണ് കയ്യടക്കി വയ്ക്കേണ്ടതോ നേടിയെടുക്കേണ്ടതോ ആയ വസ്തു ആണെന്ന നിലയിൽ വാർത്തെടുക്കാൻ. സംസ്കാരത്തിന്റെ വിവിധ അംശങ്ങളുടെ പിന്തുണയോടെയാണ് ഇത് സാധിച്ചെടുത്തത്. സ്വയം നിർമ്മിച്ചെടുത്ത ഈ ആണത്തരാജാപ്പാർട് കളി ആധുനിക കാലത്ത് അവനു തന്നെ വിനയായിത്തീർന്നിരിക്കയാണ്. സ്വയം വിനാശത്തിലേക്ക് കൂപ്പുകുത്തേണ്ട ഗതികേട്. കോട്ടയത്തെ ആദർശിനു ജീവൻ തന്നെ നഷ്ടമായി, ഉദയംപേരൂരെ അമൽ ജയിലിലാണ്. കേരളത്തിൽ ഇത് സമൂഹനിയമമാറ്റങ്ങളുടെ ദിശാസൂചകമാണ്. സ്ത്രീകൾക്ക് പുരുഷനെ തെരഞ്ഞെടുക്കുന്നതിൽ സ്വാതന്ത്ര്യമുണ്ടായിരുന്ന മരുമക്കത്തായം പലസമുദായങ്ങളിലും നടപ്പുരീതി ആയിരുന്നതുകൊണ്ട് ആണിനു അധീശത്വനഷ്ടം മൂലമുള്ള ജാള്യം തുലോം കുറവായിരുന്നു. ഒരു പെണ്ണിനുമേൽ അധീശത്വം സ്ഥാപിക്കേണ്ടത് ആണത്തം എന്ന് വിധിക്കേണ്ടതില്ലാത്ത കാലം.\nഎന്നാൽ അണുകുടുംബവ്യവസ്ഥയിലേക്ക് മാറിയപ്പോൾ പെണ്ണിനെ കീഴടക്കി വരുതിയിൽ നിറുത്തുക എന്നത് ആണത്തഘോഷണം ആയിക്കൂടി. പെണ്ണും അവളുടെ കുടുംബവും വിദ്യാഭ്യാസവും അവകാശബോധവും കൂടുതൽ നേടിയപ്പോൾ ഈ ബലതന്ത്രങ്ങളുടെ സമനില തെറ്റുകയാണ്. പണ്ട് കയ്യൂക്ക് കൊണ്ട് പെണ്ണിനെ കീഴ്പ്പെടുത്തിയെങ്കിൽ അവൾ ഗത്യതരമില്ല്ലാതെ വഴങ്ങി അയാളുടെ ഭാര്യ ആയി ശിഷ്ടകാലം കഴിച്ചേനേ. ഇന്ന് പ്രണയം നിരസിക്കാനുള്ള ആർജ്ജവം അവൾ നേടിയെടുത്തിരിക്കുന്നു. പൊലീസിൽ പരാതിപ്പെടാനും ഒരുമ്പെടുകയാണ് അവൾ. മാറിയ കാലത്ത് പെണ്ണ് കീഴടങ്ങുന്നില്ല, അവൾ ചെറുത്തു നിൽക്കുന്നവളാണ്. ഒരു ചുംബനം കൊണ്ട് സർവ്വവും ആണിന്റെ പാദങ്ങളിൽ സമർപ്പിക്കൻ മാത്രം വിഡ്ഢിയല്ല ഇന്ന് അവൾ. സമൂഹസംവിധാനങ്ങളുടെ സഹായമുണ്ടവൾക്ക്.\nലക്ഷ്മിയുടെ കുടുംബം പൊലീസിൽ പരാതി നൽകിയിരുന്നു. പൊലീസ് ആദർശിനു താക്കീതും കൊടുത്തിരുന്നു. അമ്പിളിയുടെ കുടുംബവും ഇതേ പോലെ അമലിനെ നേരിട്ടിരുന്നു. പക്ഷേ പുതിയ സാമൂഹ്യക്രമവുമായി ആണിന്റെ ഈഗോ പൊരുത്തപ്പെട്ടു പോകുന്നില്ല. സാംസ്കാരികചരിത്രം പിൻബലം നൽകിയതും ഇതിഹാസങ്ങൾക്കും മുൻപ് നേടിയെടുത്തു തുടങ്ങിയതുമായ അധീശത്വക്കളിക്ക് നിയമവ്യവസ്ഥ കൂട്ടു നിൽക്കുന്നില്ല എന്നത് ശരിക്കും ആഘാതമായിരിക്കുകയാണ് അയാൾക്ക്. ബലമായി ഉമ്മവച്ച് പെണ്ണിനെ വരുതിയിലാക്കിയ സിനിമാനായകന്മാർ അവനെ വിട്ടു കളഞ്ഞപ്പോൾ ഭ്രാന്തെടുത്തു പോകയാണ് അയാൾ. ലക്ഷ്മിക്കും അമ്പിളിക്കും തങ്ങളുടെ ജീവൻ കൊണ്ടുള്ള കളിയായിപ്പോയി ഇത് എങ്കിലും ഒരു ദശാസന്ധിയുടെ അനുരണനമാണിത്. സമവാക്യങ്ങൾ തെറ്റുകയാണ് എന്ന് ആണുങ്ങൾ മനസ്സിലാക്കുന്നത് അവരെ കൂടുതൽ കൂടുതൽ ക്രോധാവേശങ്ങളിൽ എത്തിക്കുകയാണ്.\nTags: Ethiran Kathiravan, Female, kerala, Love, Male, Masculinity, Murder, Society


Emalayalee.com - എഴുത്തിന്റെ കിരീടം ചൂടിയവന്, നൊമ്പരങ്ങളുടെയും\nഎഴുത്തിന്റെ കിരീടം ചൂടിയവന്, നൊമ്പരങ്ങളുടെയും\nFILM NEWS 29-Jun-2012\nഎഴുത്തിന്റെ കിരീടം ചൂടിയ ആ ചലച്ചിത്രകാരന് വിടപറഞ്ഞിട്ട് മൂന്നു വര്‍ഷങ്ങള്. മലയാളത്തിന്റെ പ്രീയ ചലച്ചിത്രകാരന് എ.കെ ലോഹിതദാസ് വിടപറഞ്ഞിട്ട് മൂന്നുവര്‍ഷം തികഞ്ഞിരിക്കുന്നു. 2009 ജൂണ് 29നായിരുന്നു ലോഹിതദാസ് നമ്മെ വിട്ടുപിരിഞ്ഞത്. വിടപറയുമ്പോള് ഉറപ്പായിരുന്നു അയാള് പോയത് പറയാന് ഇനിയും ഒരുപാട് കഥകള് ബാക്കിവെച്ചായിരുന്നുവെന്ന്.\nപല പ്രതിഭകള്‍ക്കും സംഭവിച്ചതുപോലെ മികച്ച സിനിമകള് നല്‍കിയ നാളുകളിലായിരുന്നില്ല മറിച്ച് ഓര്‍മ്മകളിലേക്ക് നടന്നു മറഞ്ഞപ്പോഴായിരുന്നു നാം ലോഹിയെക്കുറിച്ച് ഏറെ ചര്‍ച്ച ചെയ്‌തത്. ലോഹിയുടെ വിടവ് നികത്താനാവാത്തതെന്ന് സിനിമക്കാരും പ്രേക്ഷകരും ഒരുപോലെ പറഞ്ഞു. വിദേശ സിനിമകള് കോപ്പിയടിച്ചു അനുകരിച്ചും നവ സിനിമകള് സൃഷ്‌ടിക്കുന്ന പുതിയ കാലത്ത ചലച്ചിത്രകാരന്‍മാരെ കാണുമ്പോള് സാധാരണ പ്രേക്ഷകന് ലോഹിതദാസിന്റെ കരുത്ത് വീണ്ടും വീണ്ടും തിരിച്ചറിയുന്നു. അതെ, ഉറപ്പാണ്, മലയാള സിനിമക്ക് എന്നും സാധാരണക്കാരന്റെ വലിയ സിനിമകള് നല്‍കിയത് ലോഹിതദാസ് തന്നെയായിരുന്നു.\nതിരക്കഥാകൃത്തുക്കളുടെ ഗണത്തില് പലപ്പോഴും എം.ടിക്കും പത്മരാജനും ശേഷമാണ് ലോഹിതദാസിനെ എണ്ണിയിരുന്നത്. ഒരുപക്ഷെ അവരെക്കാള് ഇളമുറക്കാരന് എന്നതും അതിന് കാരണമായിരുന്നിരിക്കാം. എം.ടിയും പത്മരാജനും സാഹിത്യത്തില് വിരാജിച്ചു നിന്നുവെങ്കില് ലോഹിയുടെ തട്ടകം ശരിക്കും നാടകമായിരുന്നു. അരങ്ങില് സാധാരണക്കാരന്റെ നാടകങ്ങള് സൃഷ്‌ടിച്ചു കൊണ്ടായിരുന്നു ലോഹിതദാസ് തന്റെ വരവറിയിച്ചത്.\nഎം.ടിയില് സാഹിത്യഭംഗിയും പത്മരാജനില് കാല്‌പനികതയും മുന്നിട്ടു നിന്നപ്പോള് ലോഹിതദാസിന്റെ സിനിമകളില് മിഴിവോടെ നിന്നത് സാധാരണക്കാരന്റെ വിചാരങ്ങളായിരുന്നു. ഈ നാടിന്റെ ഇടവഴികള് ഒരുപക്ഷെ ലോഹി കണ്ടുമുട്ടിയിട്ടുള്ള കഥാപാത്രങ്ങളെ തന്നെയാണ് അയാള് സിനിമയിലേക്ക് കൊണ്ടുവന്നത്. അവരുടെ ഭയവും, സ്‌നേഹവും, പ്രണയവും അയാള് കഥകളാക്കി പറഞ്ഞു. അങ്ങനെ അയാള് സാധാരണക്കാരന്റെ ചലച്ചിത്രകാരനായി. അതുകൊണ്ടു തന്നെ പല മികച്ച സൃഷ്‌ടിക്കള്‍ക്കും കഴിയാതെ പോകുന്ന തീയേറ്റര് വിജയം എപ്പോഴും ലോഹിതദാസിനൊപ്പം നിന്നിരുന്നു. ലോഹിതദാസിന്റെ സിനിമകള് മികപ്പോഴും ബോക്‌സ് ഓഫീസ് ഹിറ്റുകളായിരുന്നു. അതേ സമയം അവ മികച്ച സിനിമകളെന്ന മതിപ്പും നേടി. ഇവിടെയാണ് ലോഹിതദാസ് മലയാള സിനിമയുടെ മുന്‍നിരക്കാരനാകുന്നത്.\n1989ലാണ് ലോഹിതദാസ് ദശരഥം എന്ന സിനിമ എഴുതുന്നത്. വാടകയ്‌ക്ക് ഗര്‍ഭപാത്രം നേടുന്നതായിരുന്നു ആ സിനിമയുടെ വിഷയം. മോഹന്‍ലാലും, മുരളിയും, രേഖയും തകര്‍ത്തഭിനയിച്ച സിനിമ. എന്നാല് അക്കാലത്ത് അങ്ങനെയൊരു സബ്‌ജക്‌ട് ചിന്തിക്കുക എന്നത് മലയാളത്തിന്റെ ചലച്ചിത്രലോകത്തിന് തീര്‍ത്തും പരിചിതമല്ലായിരുന്നു. ശരിക്കും ഒരു ഇമോഷണല് ഡ്രാമ എന്നു തന്നെ വിളിക്കാം ദശരഥം എന്ന സിനിമയെ. ഇന്ന് പ്രമേയത്തിനായി വിദേശ സിനിമകളെ ആശ്രയിക്കുന്നവര് ആദ്യം തിരിച്ചറിയേണ്ടത് ലോഹിതദാസിന്റ ഈ പ്രമേയ വൈവിധ്യം തന്നെയാണ്.\nലോഹിതദാസിനെ എന്നും മലയാളിയുടെ മനസില് ഉറപ്പിച്ചു നിര്‍ത്തുന്ന രണ്ട് സിനിമകളാണ് കിരീടവും അമരവും. മലയാളത്തിന്റെ ഇതിഹാസ നടന്‍മാര് തന്നെയായ മോഹന്‍ലാലും മമ്മൂട്ടിയും അത്ഭുതപ്പെടുത്തുന്ന അഭിനയം കൊണ്ട് അനശ്വരമാക്കിയ സിനിമകള്. കീരിടത്തിലെ സേതുമാധവന് എത്രത്തോളം സാധാരണക്കാരനാണ് എന്നത് ആലോചിച്ചു നോക്കു. അമിത ആഗ്രഹങ്ങളോ, ചങ്കുറപ്പോ, പേശിബലമോ ഇല്ലാത്ത സാധാരണക്കാരന്. അങ്ങനെയൊരാളാണ് സേതുമാധവന്. അയാള്‍ക്ക് ചുറ്റം വന്നു ചേരുന്ന സാഹചര്യങ്ങളാണ് കീരീടം എന്ന കഥസൃഷ്‌ടിക്കുന്നത്. അതായത് കഥയാണ് കിരീടത്തെ മുമ്പോട്ട് നയിക്കുന്നത്, ഒരിക്കലും നായകനല്ല. അതുപോലെ തന്നെയാണ് അമരത്തിലെ അച്ചൂട്ടിയും. അച്ചൂട്ടിയുടെ ആഗ്രഹങ്ങള് അയാളെ കൈവിട്ടു പോകുന്നതാണ് അമരത്തിന്റെ കഥ. ഇന്ന് സൂപ്പര്‍താര നിര്‍മ്മിതിക്കായി പരിശ്രമിക്കുന്ന സംവിധായകരും എഴുത്തുകാരും ഈ സിനിമകള് പരിശോധിച്ചാല് മനസിലാകും എന്തുകൊണ്ട് ഇന്നത്തെ സിനിമകളെ നിലവാരം കുറഞ്ഞവയെന്ന് പ്രേക്ഷകര് വിളിക്കുന്നുവെന്ന്.\nഎഴുത്തുകാരനില് നിന്നും സംവിധായകനിലേക്കുള്ള ലോഹിയുടെ മാറ്റം പലരെക്കൊണ്ടും അദ്ദേഹത്തെ വിമര്‍ശിക്കാന് പ്രേരിപ്പിച്ചു. പക്ഷെ സൂക്ഷമമായി നിരീക്ഷിച്ചാല് ആര്‍ക്കും മനസിലാക്കാന് കഴിയുന്ന കാര്യം ലോഹിതദാസ് ആദ്യമായി സംവിധാനം ചെയ്‌ത ഭൂതക്കണ്ണാടി തന്നെയാണ് അദ്ദേഹത്തിന്റെ മാസ്റ്റര്‍പീസ്. ഒരു മികച്ച ക്ലാസിക്ക് ലെവല് അദ്ദേഹം സാധ്യമാക്കിയിരിക്കുന്നു ഈ സിനിമയില്. ഒരു പക്ഷെ മറ്റൊരു സംവിധായകന്റെ ഫ്രെയിമുകളിലൂടെ ഭൂതക്കണ്ണാടി വേറെ തലങ്ങള് തേടുമായിരുന്നിരിക്കാം. പക്ഷെ ലോഹി സൃഷ്‌ടിച്ച ഇമോഷണല് സിറ്റുവേഷന്‍സ്, ലോഹിയുടെ തന്നെ ഫ്രെയിമുകളിലൂടെ സാക്ഷാത്‌കരിക്കപ്പെട്ടപ്പോള് ഭൂതക്കണ്ണാടി അതുവരെ മലയാള സിനിമ കണ്ടിട്ടില്ലാത്ത ഒരു ക്ലാസിക്ക് ലെവല് സ്വന്തമാക്കി. ഭയം എന്ന വികാരം ഇത്രയും മികച്ച സന്ദര്‍ഭങ്ങളിലൂടെ ഒരുക്കിയ മറ്റൊരു സിനിമ മലയാളത്തിലെന്നല്ല ഇന്ത്യന് സിനിമയില് തന്നെ എടുത്തു പറയുക അസാധ്യം.\nഇങ്ങനെ സിനിമയുടെ വൈവിധ്യത്തില് നിന്നിരുന്ന ലോഹിതദാസിനെ ഒരുപക്ഷെ മലയാള സിനിമ വേണ്ടവിധം പരിഗണിച്ചിരുന്നോ നമ്മുടെ പുരസ്‌കാര കേന്ദ്രങ്ങള് അംഗീകരിച്ചിരുന്നോ എന്നതും ഒരു ചോദ്യമാണ്. ഭൂതക്കണ്ണാടി ദേശിയ അന്തര്‍ദേശിയ വേദികളില് പരിഗണിക്കപ്പെട്ടതൊഴിച്ചാല് ലോഹിയുടെ മിക്ക സിനിമകള്‍ക്കും വേണ്ടവിധത്തിലുള്ള അംഗീകാരങ്ങള് ലഭിച്ചിരുന്നില്ല. അത് എന്നും അയാളില് ഒരു നൊമ്പരമായി ശേഷിച്ചിരുന്നുവെന്ന് അദ്ദേഹത്തിന്റെ ഭാര്യ സിന്ധു പിന്നീട് പലപ്പോഴും പറഞ്ഞിട്ടുണ്ട്. ലോഹിതദാസ കാഴ്‌ചവട്ടം എന്ന തന്റെ പുസ്‌തകത്തില് എഴുതിയിട്ടുള്ളതും ഏറെയും ഈ നൊമ്പരങ്ങളാണ്. കാഴ്‌ചവട്ടം വായിച്ചു പോകുന്നവര്‍ക്ക് പെട്ടന്ന് മനസിലേക്കെത്തുന്ന ഒരുകാര്യമുണ്ട് ഏറെ വൈകാരികമായി നൊമ്പരപ്പെട്ടിരുന്ന ഒരു മനുഷ്യനായിരുന്നു ലോഹി. ചെറിയ അവഗണനകള് പോലും അയാള്‍ക്ക് താങ്ങാനാകുമായിരുന്നില്ല. അതുകൊണ്ടുതന്നെയാവാം നൊമ്പരങ്ങളുടെ കിരീടം പലപ്പോഴും ലോഹിക്ക് ഏറ്റുവാങ്ങേണ്ടി വന്നത്. തന്റെ പല സിനിമകളും വേണ്ട വിധം പരിഗണിക്കാതെ പോയതിനെക്കുറിച്ച് കാഴ്‌ചവട്ടത്തില് പരോക്ഷമായി ലോഹി നൊമ്പരപ്പെടുന്നുണ്ട്.\nഇന്ന് ഒറ്റ സിനിമ ഹിറ്റാകുമ്പോഴേക്കും സംവിധായകനെയും എഴുത്തുകാരനെയും തേളിലേറ്റുന്ന ചാനല് മാധ്യമ ങ്ങളൊന്നും ലോഹിതദാസിനെപോലുള്ളവരെ വേണ്ടവിധം കണ്ടിരുന്നോ എന്ന് സംശയം. ഒരുപക്ഷെ കാണാതെ പോയത് വളരെ നന്നായി എന്നും പറയാം. നാം അയാളെ നൊമ്പരപ്പെടുത്തിയപ്പോഴായിരിക്കും അയാള്‍ക്ക് വീണ്ടും നല്ല കഥകള് പറയാനുള്ള മഷി തയാറായത്. കസ്‌തൂരിമാനിലും, സല്ലാപത്തിലും, അരയന്നങ്ങളുടെ വീടിലും, സൂത്രധാരനിലുമൊക്കെ കണ്ണീര് കലര്‍ന്നു നില്‍ക്കുന്നത് ആര്‍ക്കാണ് കാണാതെ പോകാന് കഴിയുക. ലോഹി വിടപറഞ്ഞിട്ട് മൂന്നുവര്‍ഷം കഴിയുമ്പോഴും ആ കഥകള്, സിനിമകള് നമ്മെ പിന്തുടര്‍ന്നുകൊണ്ടേയിരിക്കുന്നു, ഇനിയും അവ നമ്മെ തേടിയെത്തിക്കൊണ്ടേയിരിക്കും, ശാന്തനായ ആ ഇതിഹാസ കഥാകാരനെ ഓര്‍മ്മപ്പെടുത്തിക്കൊണ്ട്.


Home ലേഖനങ്ങള് നൂറുമേനി വിളയുന്നതിനു പിന്നില്....\nമോഡല് സെക്ഷന് പരിഷ്കരണങ്ങളുടെ പ്രധാന നേട്ടങ്ങളിലൊന്നായി കണക്കാക്കുന്നത് റവന്യൂ വിഭാഗം ജോലിയിലുണ്ടായ പ്രകടമായ മാറ്റങ്ങളാണ്. ക്യാഷ് കളക്ഷനുള്ള സമയം ദീര്‍ഘിപ്പിച്ചതും ഉയര്‍ന്ന കളക്ഷന് എഫിഷ്യന്‍സി കൈവരിക്കാനായതും ഉള്‍പ്പെടെ കാര്യക്ഷമമായി ഒത്തൊരുമയോടെ പ്രവര്‍ത്തിക്കാന് റവന്യൂ വിഭാഗത്തിന് കഴിയുന്നുണ്ട്. നൂറു ശതമാനം കളക്ഷന് എഫിഷ്യന്‍സി കൈവരിക്കുന്ന സെക്ഷന് ഓഫീസുകളുടെ എണ്ണം നാള് തോറും വര്‍ദ്ധിച്ചു വരുന്നതായി കണക്കുകള് സൂചിപ്പിക്കുന്നു. ഈ നേട്ടം കൈവരിക്കുന്ന ജീവനക്കാരെ അനുമോദിക്കുന്നതും ഈ നേട്ടം കാര്യമായി ആഘോഷിക്കുന്നതും വിതരണ വിഭാഗം ഓഫീസുകളില് പതിവു സംഭവമായി മാറിക്കഴിഞ്ഞിട്ടുണ്ട്. എന്നാല് ഈ നേട്ടത്തിനു പിന്നില് ചില അനാരോഗ്യകരമായ രീതികള് കൂടി കടന്നുകൂടുന്നതായി അറിയുവാന് കഴിഞ്ഞിട്ടുണ്ട്. അന്വേഷണങ്ങളില് നിന്നും ലഭ്യമായ ചില വിവരങ്ങള് കുറിയ്ക്കുന്നു.\nസെക്ഷന് ഓഫീസുകളില് അനധികൃതമായി സൂക്ഷിച്ചിരിക്കുന്ന ഒരു കരുതല് ശേഖരമാണിത്. ചില ഓഫീസുകളില് അസിസ്റ്റന്റ് എഞ്ചിനീയര് നേരിട്ടാണ് ഇത് ഓപ്പറേറ്റ് ചെയ്യുന്നത്. ഡിസ്കണക്ഷന് തീയതിയ്ക്കു് ശേഷം5ദിവസങ്ങള്‍ക്കുള്ളില് പണമടയ്ക്കുന്നതില് വീഴ്ച വരുത്തുന്ന ഉപഭോക്താക്കളുടെ ബില്ലുകള് ഈ കരുതല് ശേഖരത്തില് നിന്നും അടച്ചുവരുന്നുണ്ട്. കുറഞ്ഞ ബില് തുകകളാണ് ഇത്തരത്തില് കൈകാര്യം ചെയ്തുവരുന്നത്. പിന്നീട് ഉപഭോക്താവില് നിന്നും ഈ തുക ജീവനക്കാര് നേരിട്ട് വാങ്ങി കരുതല് ശേഖരത്തില് നിക്ഷേപിക്കുന്നു. ഇത്തരത്തില് ഉപഭോക്താവില് നിന്നും നേരിട്ട് തുക കൈപ്പറ്റുന്നതുമായി ബന്ധപ്പെട്ട് ചില പരാതികളും ഉയര്‍ന്നു വരുന്നുണ്ട്. ബില് അടയ്ക്കാത്ത ഉപഭോക്താക്കളുടെ സര്‍വ്വീസു് കണക്ഷനുകള് ഫീല്‍ഡില് വിച്ഛേദിക്കപ്പെട്ട നിലയിലാണെങ്കിലും 'ഒരുമ' പരിശോധിച്ചാല് കുടിശിഖ ഉണ്ടാവില്ല. ഇത്തരത്തില്6മാസത്തിലധികമായി വിച്ഛേദിക്കപ്പെട്ട നിലയിലുള്ള ചില സര്‍വ്വീസു് കണക്ഷനുകള് അഴിച്ചെടുക്കുന്നതില് നിയമപരമായി തടസ്സം വന്നിരിക്കുകയാണ്. ഡിവിഷന് മീറ്റിങ്ങുകളില് ഈ വിഷയം ചര്‍ച്ചയ്ക്കു് വന്നിട്ടുള്ളതുമാണ്.\nഡിസ്കണക്ഷന് തീയതി നീട്ടിക്കൊടുക്കല്\nഉയര്‍ന്ന തുകയുള്ള ബില്ലുകളില് പ്രായോഗികമായി നടപ്പാക്കുന്ന മാര്‍ഗമാണിത്. സീനിയര് സൂപ്രണ്ടിനു് മാത്രമാണ് ഇതു ചെയ്യുവാന് സാധിക്കുന്നത്. ഡിസ്കണക്ഷന് തീയതിക്കു് ശേഷം കൂടുതല് അവധി ദിനങ്ങള് ഒരുമിച്ചു വരുന്ന പക്ഷം,5ദിവസത്തിനകം പണം അടപ്പിക്കുവാന് ബുദ്ധിമുട്ടു് വരുന്നതിനാല്, ബില് തയ്യാറാക്കുന്ന വേളയില് തന്നെ ഇതു ചെയ്യുന്ന രീതിയും സര്‍വ്വസാധാരണമായിട്ടുണ്ട്. ഒരു 'ഡേ കോഡ്' മൊത്തമായി ഇങ്ങനെ ചെയ്യുന്നതു വഴി 'റീകണക്ഷന് ഫീ' ഇനത്തില് ലഭിക്കേണ്ട വരുമാനം ഇവിടെ നഷ്ടമാവുന്നുണ്ട്. ഇതു തടയുന്നതിനു പകരം സീനിയര് സൂപ്രണ്ടുമാരുടെ കാര്യക്ഷമതയെ പുകഴ്ത്തുകയാണ് യഥാര്‍ത്ഥത്തില് ഉന്നത ഉദ്യോഗസ്ഥര് ചെയ്തുവരുന്നത്.\nസാധാരണയായി നല്‍കിവരുന്ന പ്രതിമാസ/ദ്വൈമാസ ബില്ലുകള്‍ക്ക് ഇന്‍സ്റ്റാള്‍മെന്റ് സൗകര്യം നിയമപരമായി അനുവദനീയമല്ല. എന്നാല് കളക്ഷന് എഫിഷ്യന്‍സി സംരക്ഷിക്കുന്നതിനായി ഈ മാര്‍ഗം വ്യാപകമായി ഉപയോഗിച്ചുവരുന്നു. മേലധികാരികളുടെ മൗനസമ്മതവും ഇതിനുണ്ട്. വലിയ തുകയ്ക്കുള്ള ബില്ലുകളിലാണ് ഇത്തരത്തില് ഇന്‍സ്റ്റാള്‍മെന്റ് സൗകര്യം ചെയ്തുകൊടുക്കുന്നത്. ഉപഭോക്താവ് ഈ സൗകര്യവും സ്വീകരിക്കാതെ വരുന്ന പക്ഷം, സെക്ഷന് ഓഫീസിലെ 'നൂറുശതമാന ഫണ്ടില്' നിന്നും ഈ പണം കണ്ടെത്തുന്നു. ഇത്തരം അവസരങ്ങളില് ആദ്യത്തെ ഇന്‍സ്റ്റാള്‍മെന്റ്, മൊത്തം തുകയുടെ പത്തുശതമാനത്തിലും താഴെ പോകുന്നതും സര്‍വ്വസാധാരണമായിട്ടുണ്ട്. സര്‍വ്വീസ് കണക്ഷന് പലപ്പോഴും വിച്ഛേദിക്കപ്പെട്ട നിലയിലും തുടരുന്നു.\nഡിസ്പ്യൂട്ട് & റീവോക്\nമുകളില് പറഞ്ഞിട്ടുള്ള മാര്‍ഗങ്ങള് പരാജയപ്പെടുന്ന പക്ഷം നടപ്പാക്കുന്ന അറ്റകൈ പ്രയോഗമാണിത്. കളക്ഷന് എഫിഷ്യന്‍സിയുടെ പ്രിന്റ് എടുക്കുന്നതിനു മുമ്പായി കളക്ഷന് വരാത്ത ബില്ലുകള് 'ഡിസ്പ്യൂട്ട്' ഫോള്‍ഡറിലേക്ക് മാറ്റിയിടുന്നു. പിന്നീട് ഈ ബില്ലുകള് ഉപഭോക്താവ് പണമടക്കുവാന് വരുന്ന മുറയ്ക്ക് 'റിവോക്' ചെയ്ത് സാധാരണ നിലയിലേക്ക് കൊണ്ടു വരുന്നു. കോടതിയുടെയും മറ്റു നിയമപരമായ അധികാര സ്ഥാപനങ്ങളുടെയും ഉത്തരവ് പ്രകാരം പണമടയ്ക്കുന്നതിന് സ്റ്റേ ലഭിച്ചിട്ടുള്ള ഉപഭോക്താക്കളുടെ ബില്ലുകള് പ്രത്യേകമായി സൂക്ഷിക്കുന്നതിനാണ് 'ഡിസ്പ്യൂട്ട് ഫോള്‍ഡര്' സൗകര്യം ഒരുമ സോഫ്റ്റ്‌വെയറില് ഉള്‍പ്പെടുത്തിയിട്ടുള്ളത്. എന്നാല് ഇതും വ്യാപകമായി ദുരുപയോഗം ചെയ്തുവരുന്നതായാണ് മനസ്സിലാക്കുവാന് സാധിക്കുന്നത്.\nസപ്ലൈകോഡിലെ വ്യവസ്ഥകളെ കാറ്റില് പറത്തിക്കൊണ്ടുള്ള രീതിയാണിത്. രണ്ടു രീതിയിലാണ് ഇതു ചെയ്തു വരുന്നത്. വൈദ്യുതി വിച്ഛേദിച്ചതിനു ശേഷവും പണമടയ്ക്കാതെ വരുമ്പോള്, അഞ്ചാമത്തെ ദിവസം ചെന്ന് മീറ്റര് അഴിച്ചെടുക്കുകയോ അഴിച്ചെടുക്കുമെന്ന് ഭീഷണിപ്പെടുത്തുകയോ ചെയ്യുന്നു. ഇതേതുടര്‍ന്ന് അന്നു തന്നെ പണമടക്കുവാന് ഉപഭോക്താവ് നിര്‍ബന്ധിതനാകുന്നു.\nഓഫീസിലിരുന്ന് ചെയ്യുന്നതാണ് രണ്ടാമത്തെ രീതി. ഡിസ്കണക്ഷന് തീയതിക്ക് ശേഷം5ദിവസത്തിനുള്ളില് പണമടക്കാത്ത ഉപഭോക്താവിനെ ഒരുമയില് 'ഡിസ്മാന്റില്‍ഡ്' സ്റ്റാറ്റസിലേക്ക് മാറ്റിയിട്ട ശേഷം ഉപഭോക്താവിന്റെ പേരിലുള്ള സെക്യൂരിറ്റി ഡെപ്പോസിറ്റ് 'അഡ്ജസ്റ്റ്' ചെയ്ത് അക്കൗണ്ട് ക്ലോസ് ചെയ്യുന്നു. പിന്നീട് പണമടയ്ക്കുന്ന മുറക്ക് 'റീ - ഇഫക്ട്' ചെയ്തെടുക്കുന്നു. ഒരുതരത്തിലും കണ്ടുപിടിച്ചെടുക്കുവാന് സാധിക്കാത്ത രീതിയാണിത്.\nമീറ്റര് റീഡിങ് തിരുത്തല്\nഒന്നിലധികം തവണ മീറ്റര് റീഡിങ് എടുക്കുവാന് സാധിക്കാതെ ശരാശരി ഉപഭോഗത്തിന്റെ അടിസ്ഥാനത്തില് കൊടുത്തിട്ടുള്ള ബില്ലുകളിലാണ് ഈ രീതി അവലംബിക്കുന്നത്. പത്തില് താഴെ യൂണിറ്റ് ഉപയോഗം വരുന്ന രീതിയില് മീറ്റര് റീഡിങ് 'ഒരുമ' സോഫ്റ്റ്‌വെയറിലേയ്ക്കു് കൊടുക്കുന്ന പക്ഷം, ശരാശരിയുടെ കണക്കില് കൊടുത്തിട്ടുള്ള ബില്ലുകളെല്ലാം തന്നെ പുതുക്കപ്പെടുകയും കുറഞ്ഞ ഉപഭോഗത്തിന്റെ അടിസ്ഥാനത്തില് മുന്‍പ് അടച്ചിട്ടുള്ള തുക അധികമായി വരികയും ചെയ്യുന്നു. പിന്നീട് ഉപഭോക്താവ് പണമടയ്ക്കുവാന് വരുന്ന സമയത്ത് യഥാര്‍ത്ഥ റീഡിങ് കൊടുത്ത് ബില്ലുകള് വീണ്ടും തിരുത്തിയെടുക്കുന്നു. നൂറുശതമാന ഫണ്ടില് നിന്നും പണമടക്കേണ്ടിവരുന്ന ചില അവസരങ്ങളിലും ഈ രീതി വിജയകരമായി നടത്തുന്നുണ്ട്. ബില് കറക്ഷന് രജിസ്റ്ററില് ഇതു ചേര്‍ക്കില്ല എന്നു പ്രത്യേകം പറയേണ്ടതില്ലല്ലോ.\nസെക്ഷന് ഓഫീസുകളില് നടക്കുന്ന കാര്യങ്ങള് ഇങ്ങനെയെല്ലാം ആണെന്നിരിക്കെ ഇതിനെതിരായി നടപടികള് എടുക്കേണ്ട ഉന്നത ഉദ്യോഗസ്ഥര് മൗനം പാലിക്കുന്നതായാണ് കാണുന്നത്. ഏതു മാര്‍ഗത്തിലൂടെയാണെങ്കിലും തന്റെ കീഴില് വരുന്ന സെക്ഷനുകള് 100% കളക്ഷന് എഫിഷ്യന്‍സി കൈവരിക്കുന്നതിനെ അനുമോദിക്കുക മാത്രമാണ് ഇവര് ചെയ്തുവരുന്നത്. ഈ നേട്ടം കൈവരിച്ചവരെ സര്‍ക്കിള് കോണ്‍ഫറന്‍സില് വച്ച് '100% എ.ഇ', '100% എസ്.എസ്' എന്നു് പ്രത്യേകം എടുത്തു പറഞ്ഞ് അഭിനന്ദിക്കുകയും ബാക്കിയുള്ളവരെ താഴ്ത്തിക്കെട്ടുകയും ചെയ്തുകൊണ്ട് ചില ഡെപ്യൂട്ടി ചീഫ് എഞ്ചിനീയര്‍മാര് ഒരു പടികൂടി മുന്നോട്ട് കടന്നിരിക്കുകയാണ്. 99%നു മുകളില് കളക്ഷന് എഫിഷ്യന്‍സി കൈവരിക്കുന്നത് ജീവനക്കാരുടെ ആത്മാര്‍ത്ഥമായ പരിശ്രമം കൊണ്ടു മാത്രമാണെന്നിരിക്കെ ഈ നേട്ടം കൈവരിച്ചവരെ ഇടിച്ചുതാഴ്ത്തുന്നത് വ്യാപകമായ പ്രതിഷേധത്തിനിടയാക്കിയിട്ടുണ്ട്. നൂറുമേനി കൊയ്തെടുക്കുവാന് ഡെപ്യൂട്ടി ചീഫ് എഞ്ചിനീയര്‍മാര് വ്യഗ്രത കാണിക്കുന്നത് ആരുടെ മുന്നില് മേനി നടിക്കാനാണ്?\nകളക്ഷന് എഫിഷ്യന്‍സി കൂട്ടുന്നത് രണ്ടു കാര്യങ്ങള്‍ക്കാകാം. ഒന്ന്,സ്ഥാപനത്തിനുവേണ്ടി. രണ്ട്, സ്വന്തം ഖ്യാതി വര്‍ദ്ധിപ്പിക്കുവാന്. രണ്ടാമത്തേതു മാത്രം ലക്ഷ്യമാകുമ്പോഴാണ് തെറ്റായ മാര്‍ഗങ്ങള് ചെയ്യുന്നതും അത് ചെയ്യാന് മറ്റുള്ളവരെ പ്രേരിപ്പിക്കുന്നതും. കഠിനാദ്ധ്വാനം നടത്തി 100 ശതമാനവും അതിനടുത്തും എത്തുന്നവരെ വിഡ്ഢികളാക്കുകയാണ്, തെറ്റായ വഴിയിലൂടെ 100 ശതമാനം എത്തുന്നവര് ചെയ്യുന്നത്. അത് സ്ഥാപനത്തിന് ഗുണകരമല്ല.\nനൂറുമേനിയുടെ സമ്മര്‍ദ്ദം ഉദ്യോഗസ്ഥരെ നിയമവിരുദ്ധമായ പ്രവൃത്തികള് ചെയ്യുന്നതിന് പ്രേരിപ്പിച്ചുകൊണ്ടിരിക്കുകയാണ്. സ്ഥാപനത്തിന്റെ താല്പര്യങ്ങള്‍ക്കും ഉപഭോക്താക്കളുടെ താല്പര്യങ്ങള്‍ക്കും വിരുദ്ധമായ ഈ പ്രവൃത്തികള് അതീവ ഗുരുതരവും ദൂരവ്യാപകവും ആയ പ്രത്യാഘാതങ്ങള് സൃഷ്ടിക്കുമെന്ന് ഉറപ്പാണ്. ഇത് സത്യസന്ധമായി ജോലി എടുക്കുന്ന ഉദ്യോഗസ്ഥരെ വിതരണ മേഖലയില് നിന്നും അകറ്റിനിറുത്തുന്നതിന് വഴിതെളിക്കും. സത്യസന്ധമായി ജോലി ചെയ്യുവാനുള്ള ഓഫീസര്‍മാരുടെയും തൊഴിലാളികളുടെയും അവകാശത്തിനു മേലുള്ള കൈകടത്തലായാണ് ഇതിനെ കാണേണ്ടത്.\n(ഫോണ് : 9447819682)\nThis Month 83437\nTime: 20 : 38 : 15


ബെഡ് വിത്ത് ആക്ടിംഗിന് എന്നെ3തവണ വിളിച്ചു: ഹിമ | Webdunia Malayalam\nലാല് ജോസും ലാലേട്ടനും വെളിപാടിന്‍റെ പുസ്തകം തുറക്കുന്നു - മലയാളം വെബ്‌ദുനിയ എക്സ്ക്ലുസീവ്\n“കാക്കിയിട്ടവനെ തൊട്ടാല് തനിക്ക് നോവില്ല” - ഈ ഡയലോഗ് ദിലീപ് പറഞ്ഞാല്... !\nആരോഗ്യകരമായി ജീവിക്കാന് മാതളനാരങ്ങ; വൈറലാകുന്നു ഇഷ ഗുപ്തയുടെ പോസ്റ്റ് !\nമലയാള സിനിമയില് ‘ബെഡ് വിത്ത് ആക്‍ടിംഗ്’ എന്ന പാക്കേജ് സംവിധാനത്തിന് സമ്മതമാണെങ്കില് അവസരം നല്‍കാമെന്ന് ചിലര് പറഞ്ഞിട്ടുണ്ടെന്ന് നടി ഹിമ ശങ്കര്. സ്കൂള് ഓഫ് ഡ്രാമയിലെ പഠനകാലത്താണ് ഇതുണ്ടായതെന്നും ഹിമ വെളിപ്പെടുത്തി.\nഇങ്ങനെ ഒരു പാക്കേജ് സംവിധാനമുണ്ടെന്നുതന്നെ അപ്പോഴാണ് കേള്‍ക്കുന്നത്. ആ പ്രയോഗം ആദ്യം കേട്ടപ്പോള് അതെന്താണെന്ന് വിളിച്ചയാളോടുതന്നെ അന്വേഷിച്ചു. അപ്പോഴാണ് അത് ‘ബെഡ് വിത്ത് ആക്ടിംഗ്’ ആണെന്ന് അയാള് വെളിപ്പെടുത്തിയത് - ഹിമ പറഞ്ഞു.\nബെഡ് വിത്ത് ആക്ടിംഗ് എന്ന പാക്കേജ് സംവിധാനം മലയാള സിനിമയില് നിലനില്‍ക്കുന്നുണ്ട്. ഇക്കാര്യം പറഞ്ഞ് സമീപിച്ച മൂന്നുപേരോട് പറ്റില്ല എന്നുപറഞ്ഞിട്ടുണ്ട്. അതിനുശേഷം അങ്ങനെയൊരു വിളി വന്നിട്ടില്ല. ഒരു ആക്ടിവിസ്റ്റിന്‍റെ മുഖമുള്ളതുകൊണ്ടാകാം ഇപ്പോള് അത്തരക്കാരുടെ ശല്യം ഇല്ലാത്തതെന്നും ഹിമ പറയുന്നു.\nബെഡ് വിത്ത് ആക്‍ടിംഗ്\nBed With Acting


തിരുവനന്തപുരം: മന്ത്രിമാരുടെ പേഴ്‌സണല് സ്റ്റാഫുകള്‍ക്ക് പെരുമാറ്റച്ചട്ടം ഏര്‍പ്പെടുത്തണമെന്ന് എ.ഐ.സി.സി സെക്രട്ടറി വി.ഡി. സതീശന്.\nഎ.ഐ.സി.സി സെക്രട്ടറിയായി ചുമതലയേറ്റ ശേഷം കേരളത്തിലെത്തിയ വി.ഡി സതീശന് എം.എല്.എ നെടുമ്പാശേരിയില് മാധ്യമപ്രവര്‍ത്തകരോട് സംസാരിക്കവെയാണ് ഇക്കാര്യം വ്യക്തമാക്കിയത്.\nസോളാര് പാനല് തട്ടിപ്പ് കേസുമായുണ്ടായ വിവാദങ്ങളില് കോണ്‍ഗ്രസിന്റെ ദേശീയ നേതൃത്വം ഇടപെടില്ലെന്നും വി.ഡി സതീശന് വ്യക്തമാക്കി. സോളാര് കേസ് കേരളത്തില് തന്നെ പരിഹരിക്കേണ്ട വിഷയമാണ്.\nകേരളത്തില് വെച്ചു തന്നെ വിഷയം പരിഹരിക്കാനാണ് കേന്ദ്ര നേതൃത്വത്തിന്റെ നിര്‍ദ്ദേശമെന്നും സതീശന് പറഞ്ഞു.\nവിഷയം ഹൈക്കാമാന്‍ഡിന്റെ പരിഗണനയിലാണ്. അതിനാലാണ് ഇക്കാര്യത്തില് അഭിപ്രായ പ്രകടനം നടത്താത്തതെന്നും സതീശന് വ്യക്തമാക്കി.


മഞ്ജുവും മംമ്തയും പിന്മാറി...ജോഷി ചിത്രത്തില് ജോജുവിന്റെ നായികയാവുന്നത് ഈ നടി!! - metromatinee.com Lifestyle Entertainment & Sports\nമഞ്ജുവും മംമ്തയും പിന്മാറി…ജോഷി ചിത്രത്തില് ജോജുവിന്റെ നായികയാവുന്നത് ഈ നടി!!\nജോസഫിന്റെ വമ്പന് വിജയത്തിന് ശേഷം ജോജു ജോര്‍ജ്ജ് നായകനായെത്തുന്ന പൊറിഞ്ചു മറിയം ജോസില് നായികയായി നൈല ഉഷ എത്തുമെന്ന് റിപ്പോര്‍ട്ട്. ഒരിടവേളയ്ക്ക് ശേഷം ജോഷി സംവിധാനം ചെയ്യുന്ന ചിത്രമാണ് പൊറിഞ്ചു മറിയം ജോസ്.\nനേരത്തെ നായികയായി പരിഗണിച്ചിരുന്ന മഞ്ജു വാര്യര് പിന്മാറിയതിനാല് മംമ്ത മോഹന്‍ദാസ് ചിത്രത്തിലെത്തുമെന്ന റിപ്പോര്‍ട്ടുകളുണ്ടായിരുന്നു. അങ്ങനെയിരിക്കെയാണ് നൈല ഉഷ നായികയായി എത്തുന്നു എന്ന വാര്‍ത്ത വരുന്നത്. മരക്കാര്, ധനുഷ്- വെട്രിമാരന് ചിത്രമായ അസുരന് തുടങ്ങിയ ചിത്രങ്ങളുടെ തിരക്കില്‍പ്പെട്ടതിനാലാണ് മഞ്ജു ചിത്രത്തില് നിന്ന് പിന്മാറിയതെന്നാണ് വിവരം.\nചിത്രത്തിന്റെ ഷൂട്ടിംഗ് അടുത്ത മാസം 11 ന് ആരംഭിക്കും. ജോജുവിനൊപ്പം ചെമ്പന് വിനോദും ചിത്രത്തില് ഒരു പ്രധാന വേഷത്തിലെത്തുന്നുണ്ട്. അവതാരികയായും നായികയായും ശ്രദ്ധ നേടിയിട്ടുളള നൈല ഒരിടവേളയ്ക്കു ശേഷമാണ് മലയാളത്തിലേക്ക് തിരിച്ചെത്തുന്നത്. മുന്‍പ് മമ്മൂട്ടിയുടെ കുഞ്ഞനന്തന്റെ കടയിലൂടെയാണ് സിനിമ രംഗത്തേയ്ക്ക് നൈല പ്രവേശിക്കുന്നത്.\nഅജയ് ഡേവിഡ് കാച്ചപ്പളളിയാണ് ചിത്രത്തിന്റെ ഛായാഗ്രഹണം നിര്‍വ്വഹിക്കുന്നത്. ജേക്ക്സ് ബിജോയ് സംഗീതം ഒരുക്കുന്നു. തൃശ്ശൂരാണ് ജോഷി ചിത്രത്തിന്റെ പ്രധാന ലൊക്കേഷന്.\nജോസഫിന്റെ വിജയത്തിനു ശേഷം മലയാളത്തില് തിളങ്ങിനില്‍ക്കുന്ന നടനാണ് ജോജു ജോര്‍ജ്ജ്. എം പദ്മകുമാര് സംവിധാനം ചെയ്ത ചിത്രത്തില് ശ്രദ്ധേയ പ്രകടനം തന്നെയായിരുന്നു നടന് നടത്തിയിരുന്നത്. ജോജുവിന്റെ കരിയറില് വലിയ വഴിത്തിരിവുണ്ടാക്കാനും ജോസഫ് എന്ന ചിത്രത്തിന് സാധിച്ചിരുന്നു. ഒരു ത്രില്ലര് ചിത്രമായി എത്തിയ സിനിമയ്ക്ക് മികച്ച സ്വീകാര്യത തന്നെയായിരുന്നു തിയ്യേറ്ററുകളില്‍നിന്നും ലഭിച്ചിരുന്നത്.\njoshy’s new filim heroine\nഅങ്ങനെ മറക്കാൻ എനിക്കാവില്ല ദുരിത സമയത്ത് മഞ്ജുവിന് താങ്ങായി ദിലീപ്!\nRelated Topics:joshy, Mamtha Mohandas, Manju Warrier, Nyla Usha\nആരുമറിയാതെ എല്ലാം ഉള്ളിലൊതുക്കുന്ന പ്രവാസികളുടെ ആട് ജീവിതം ; ടിക് ടോക്ക് വീഡിയോയും പ്രിത്വിരാജിന്റെആടുജീവിതം ലുക്കും വൈറലാകുന്നു !\n‘ ജനുവരി 31 ആയില്ല എന്ന് പറഞ്ഞാണ് അദ്ദേഹത്തെ എല്ലാവരും ആശ്വസിപ്പിക്കുന്നത് ‘..


മലപ്പുറത്ത് ഞായറാഴ്ച്ച ലോക്ഡൗണ് ഒഴിവാക്കി; ഹോട്ടലുകളില് ഇരുന്ന് ഭക്ഷണം കഴിക്കാം – Chandrika Daily\nBy web desk3Friday September 4, 2020 17:10 pm\nമലപ്പുറത്ത് ഞായറാഴ്ച്ച ലോക്ഡൗണ് ഒഴിവാക്കി; ഹോട്ടലുകളില് ഇരുന്ന് ഭക്ഷണം കഴിക്കാം\nവ്യാപാര സ്ഥാപനങ്ങള്‍ക്ക് കോവിഡ് പ്രതിരോധ മാനദണ്ഡങ്ങള് പാലിച്ച് തുറന്ന് പ്രവര്‍ത്തിക്കാം\nമലപ്പുറം: കോവിഡ് പ്രതിരോധത്തിനായി മലപ്പുറത്ത കണ്‍ടെയ്ന്‍മെന്റ് സോണുകള് അല്ലാത്ത പ്രദേശങ്ങളില് ഏര്‍പ്പെടുത്തിയ കര്‍ശന നിയന്ത്രണങ്ങളില് ഇളവുകള് വരുത്തി ജില്ലാകളക്ടര് കെ.ഗോപാലകൃഷ്ണന് ഉത്തരവിറക്കി. ജില്ലയില് ഞായാറാഴ്ചകളില് നിലനിന്നിരുന്ന സമ്പൂര്‍ണ ലോക്ഡൗണ് ഒഴിവാക്കി. രോഗവ്യാപന പ്രതിരോധ പ്രവര്‍ത്തനങ്ങളുടെ ഭാഗമായി കണ്‍ടെയ്ന്‍മെന്റ് സോണുകളല്ലാത്ത പ്രദേശങ്ങളിലെ വ്യാപാര സ്ഥാപനങ്ങള്‍ക്ക് പ്രവര്‍ത്തന സമയത്തിന് ഏര്‍പ്പെടുത്തിയിരുന്ന നിയന്ത്രണങ്ങളും ഒഴിവാക്കി. വ്യാപാര സ്ഥാപനങ്ങള്‍ക്ക് കോവിഡ് പ്രതിരോധ മാനദണ്ഡങ്ങള് പാലിച്ച് തുറന്ന് പ്രവര്‍ത്തിക്കാം.\nജില്ലയിലെ ഹോട്ടലുകള്, റസ്‌റ്റോറന്റുകള്, ബേക്കറികള്, കൂള്‍ബാറുകള്, തട്ടുകടകള്, ടീ ഷോപ്പുകള് അടക്കമുളള ഭക്ഷണശാലകളില് കോവിഡ് പ്രോട്ടോകോള് പാലിച്ച് ഇരുന്ന് ഭക്ഷണം കഴിക്കാം. പാര്‍സല് വിതരണത്തിന് ഏര്‍പ്പെടുത്തിയിരുന്ന സമയ ക്രമീകരണവും ഒഴിവാക്കിയിട്ടുണ്ട്. കോവിഡ് പ്രതിരോധ മാനദണ്ഡങ്ങള് പാലിച്ച് സെപ്്തംബര് 20 വരെ വിവാഹ ചടങ്ങുകളില് പരമാവധി 50 ആളുകള്‍ക്കും മരണാനന്തര ചടങ്ങുകളില് പരമാവധി 20 ആളുകള്‍ക്കും പങ്കെടുക്കാം. സെപ്തംബര് 21 മുതല് വിവാഹമരണാനന്തര ചടങ്ങുകളില് പരമാവധി 100 പേര്‍ക്ക് കോവിഡ് പ്രതിരോധ മാനദണ്ഡങ്ങള് പാലിച്ച് പങ്കെടുക്കാവുന്നതാണ്.\nവിദ്യാഭ്യാസ സ്ഥാപനങ്ങള്, കോച്ചിങ് സെന്ററുകള്, സിനിമ ഹാള്, സ്വിമ്മിങ് പൂള്, എന്റര്‍ടെയ്ന്‍മെന്റ് പാര്‍ക്ക് തുടങ്ങിയവക്ക് പ്രവര്‍ത്തനാനുമതി നല്‍കിയിട്ടില്ല. ഓപ്പണ് എയര് തിയറ്ററുകള്‍ക്ക് സെപ്തംബര് 21 മുതല് പ്രവര്‍ത്തനാനുമതി ഉണ്ടായിരിക്കും. ജില്ലയില് കണ്‍ടെയ്ന്‍മെന്റ് സോണുകള്‍ക്ക് ബാധകമായ നിയന്ത്രണങ്ങള് തുടരും. ഉത്തരവ് ലംഘിക്കുന്നവര്‍ക്കെതിരെ 1897 ലെ പകര്‍ച്ചവ്യാധി തടയല് നിയമം, ദുരന്ത നിവാരണ നിയമം 2005, ഐ.പി.സി സെക്ഷന് 188 എന്നിവ പ്രകാരം നടപടി സ്വീകരിക്കുമെന്നും ജില്ലാകളക്ടര് അറിയിച്ചു.\nCategories: kerala, News Tags: LOCKDOWN, malapuram


Amitabh Bachchan meets Shah Rukh's newborn - Malayalam Filmibeat\nതാരങ്ങള്‍ക്കിടയില് വലിയ മത്സരം നിലനില്‍ക്കുന്ന സ്ഥലമാണ് ബോളിവുഡ് സിനിമാ ലോകം. വ്യക്തിവൈരാഗ്യങ്ങള്‍ക്കും താരശത്രുതകള്‍ക്കും പേരുകേട്ടസ്ഥലംകൂടിയാണിത്. എന്നാല് ഇവിടെയുമുണ്ട് സ്‌നേഹബന്ധങ്ങളും സൗഹൃദങ്ങളും. ഇക്കാര്യം വീണ്ടും തെളിയിക്കുന്നൊരു കാര്യമാണ് കഴിഞ്ഞ ദിവസം ബോളിവുഡിന്റെ ബിഗ് ബി അമിതാഭ് ബച്ചന് ചെയ്തത്.\nകഴിഞ്ഞ ദിവസം സ്വന്തം വീടായ മന്നത്തില് ഷാരൂഖ് നടത്തിയ ഈദ് വിരുന്നില് പങ്കെടുക്കാനെത്തിയ ബിഗ് ബി ഷാരൂഖിന്റെ വീട്ടിലെ പുതിയ അതിഥിയെക്കാണാനും സമയം കണ്ടെത്തി. നാല്‍പ്പത്തിയേഴുകാരനായ ഷാരൂഖിനും ഭാര്യ ഗൗരിയ്ക്കും വാടകഗര്‍ഭപാത്രത്തില് പിറന്ന അബ്‌റാമിനെ കാണാന് വിരുന്നിനിടെ ബിഗ് ബി താല്‍പര്യം പ്രകടിപ്പിക്കുകയായിരുന്നു.\nവിരുന്നും കുട്ടിയെ കാണലുമെല്ലാം കഴിഞ്ഞ് തിരിച്ചെത്തിയ ബിഗ് ബി ഇക്കാര്യം ഫേസ്ബുക്കിലൂടെ ആരാധകരെ അറിയിക്കുകയും ചെയ്തു. ഷാരൂഖിന്റെ വീട്ടില് മനോഹരമായ ഒരു വൈകുന്നേരം ചെലവഴിച്ചുവെന്നും പുത്രന് അബ്‌റാമിനെ കണ്ടുവെന്നും ഫേസ്ബുക്കിലൂടെ പറഞ്ഞ ബിഗ് ബി കുഞ്ഞ് കാണാന് സുന്ദരനാണെന്നും പറഞ്ഞിട്ടുണ്ട്.\nഒരുപാട് സുഹൃത്തുക്കളും അഭ്യുദയകാംഷികളും, മക്കളും കൊച്ചുമക്കളും.....അവസാനിയ്ക്കാന് ഏറെ വൈകി, പക്ഷേ ഈ വൈകല് സന്തോഷം നല്‍കുന്നു-എന്നിങ്ങനെയാണ് ബച്ചന്റെ പോസ്റ്റ്.\nഈദ് ദിവസത്തില് മകള് ശ്വേതയും കുട്ടികളും ബച്ചനെ കാണാനായി വീട്ടിലെത്തിയിരുന്നു. അന്നുതന്നെ എഴുപതുകാരനായ ബച്ചന് കൊച്ചുമകന് അഗസ്ത്യയ്‌ക്കൊപ്പം ഷാരൂഖിന്റെ പുതിയ ചിത്രം ചെന്നൈ എക്‌സ്പ്രസ് കാണാന് പോവുകയും ചെയ്തിരുന്നു.\nRead more about: amitabh bachchan sharukh khan eid reception facebook അമിതാഭ് ബച്ചന് ഷാരൂഖ് ഖാന് മകന് വിരുന്ന് ഫേസ്ബുക്ക്\nMegastar Amitabh Bachchan met Shah Rukh Khan's son AbRam during the superstar's Eid party at his residence Mannat


യൂറോപ്പ ലീഗയിൽ നോക്കൗട്ട് റൗണ്ട് ഉറപ്പിച്ച് സ്പർസ് | Fanport | Europa League News Malayalam\nHome Football Europa League യൂറോപ്പ ലീഗയിൽ നോക്കൗട്ട് റൗണ്ട് ഉറപ്പിച്ച് സ്പർസ്\nടോട്ടനം യൂറോപ്പ ലീഗിൽ നോക്കൗട്ട് റൗണ്ട് ഉറപ്പിച്ചു. ഇന്ന് ലാസ്കിനെതിരായ മത്സരത്തിൽ സമനില നേടിയതോടെയാണ് സ്പർസ് നോകൗട്ട് റൗണ്ട് ഉറപ്പിച്ചത്. ആവേശകരമായ മത്സരം 3-3 എന്ന നിലയിൽ ആണ് അവസാനിച്ചത്. രണ്ട് തവണ ലീഡ് കൈവിട്ടാണ് സ്പർസ് സമനിലയിൽ തൃപ്തിപ്പെടേണ്ടി വന്നു. പരിക്കേറ്റ ഹാരി കെയ്ൻ ഇല്ലാതെയായിരുന്നു സ്പർസ് ഇന്ന് ഇറങ്ങിയത്.\n42ആം മിനുട്ടിൽ മിച്റോളിലൂടെ ലാസ്ക് ആണ് ലീഡ് നേടിയത്. 45ആം മിനുട്ടിൽ ഒരു പെനാൾട്ടി സ്പർസിനെ ഒപ്പം എത്തിച്ചു. ബെയ്ല് ആണ് പെനാൾട്ടി ലക്ഷ്യത്തിൽ എത്തിച്ചത്. രണ്ടാം പകുതിയിൽ സോണിലൂടെ സ്പർസ് 2-1ന് മുന്നിൽ എത്തി. പക്ഷെ തിരിച്ചടിക്കാൻ ലാസ്കിനായി. 84ആം മിനുട്ടിൽ എഗെസ്റ്റിയൻ ആണ് ലാസ്കിന് വേണ്ടി രണ്ടാം ഗോൾ നേടിയത്. സബ്ബായി എത്തിയ ഡെലെ അലി 87ആം മിനുട്ടിൽ ഒരു പെനാൾട്ടിയിലൂടെ സ്പർസിനെ വീണ്ടും മുന്നിലെത്തിച്ചു. പക്ഷെ എന്നിട്ടും വിജയം നേടാൻ സ്പർസിനായില്ല. ഇഞ്ച്വറി ടൈമിൽ കരാമോകോ ലാസ്കിന് അവർ അർഹിച്ച സമനില ഗോൾ നൽകി.\nഈ സമനിലയീടെ സ്പർസ് ഗ്രൂപ്പിൽ 10 പോയിന്റുമായി രണ്ടാമത് നിൽക്കുകയാണ്. ഒരു മത്സരം ബാക്കി ആണെങ്കിലും സ്പർസ് റൗണ്ട് ഓഫ് 32വിന് യോഗ്യത നേടി.\nPrevious articleനടരാജനെ കിംഗ്സ് ഇലവന് പഞ്ചാബ് സ്ക്വാഡില് ഉള്‍പ്പെടുത്തിയ തന്റെ തീരുമാനത്തെ പലരും ചോദ്യം ചെയ്തിരുന്നു – വീരേന്ദര് സേവാഗ്\nNext articleവൻ തിരിച്ചുവരവുമായി എ സി മിലാൻ